SunOnline: Column: E dhuvas handhaan nahthai nulahvaasheve.\nއެ ދުވަސް ހަނދާން ނައްތައިނުލައްވާށެވެ.\nއަޙުމަދު މާޖިދު 16 Sep 2019, 13:54\nސަލްޓަން ޕާކުގެ ކުރިމަތީން ކުރިން އޮތް ބޮޑު ފާރު --\nގައުމަކީ އެއް ޖީލުގެ މައްޗަށް ބިނާ ވާ އެއްޗެއް ނޫނެވެ. އެއީ ގައުމުގެ މައިކަށީން ނުކުންނަ ކޮންމެ ޖީލެއް ހިމެނިގެން ފުރިހަމަ ވާ އެއްޗެކެވެ. ގައުމަށް މުހިއްމީ ހަމައެކަނި އެއިރަކު ދުނިޔޭގައި ތިބި ޖީލުތަކެއް ނޫނެވެ. ފަސްވެދިޔަ ޖީލުތައް ވެސް މުހިއްމެވެ. އަދި ދެން އަންނާން އޮތް ޖީލުތައް ވެސް ހަމަ އެފަދައިން މުހިއްމުމެއެވެ.\nގައުމުގެ ފާއިތު ވެދިޔަ ޖީލުތަކުގެ ވާހަކަޔަކީ ތާރީޚެވެ. އެ ތާރީޚަކީ ގައުމުގެ ވާހަކައެވެ. އެ ވާހަކަ ހަނދާން ނައްތައިލުމީ އެއްގޮތަކުން ބަލާ އިރު ޣައްދާރީއެކެވެ. އަނެއް ގޮތަކުން ބަލާއިރު މޮޔަ ކަމެކެވެ. އަނެއް ގޮތަކުން ބަލާ އިރު އަނިޔާއެކެވެ. އަނެއް ގޮތަކުން ބަލާއިރު އެއީ މުނާފިގުކަމެކެވެ. އަނެއް ގޮތަކުން ބަލާއިރު އެއީ ހަރާންކޯރުވުމެކެވެ. އެއީ ރަނގަޅު ކަމެއް ކަމުގައި ވާ އެއްވެސް ގޮތެއް، އެއްވެސް ހާލަތެއް ނޯވެއެވެ. ޚާއްސަ ގޮތެއްގައި، ތާރީޚުގެ ތެރޭގައި ހިނގައިފައި ހުންނަ ބައެއް ކަންތައްތަކަކީ، އެ ކަންތައްތައް ހިނގުމަށް ފަހު ދެން އަންނަ ކޮންމެ ޖީލެއްގެ ކޮންމެ ދަރިޔަކަށް އެ ކަންތައްތަކުގެ ވާހަކަ ކިޔައިދޭންޖެހޭ ކަންތައްތަކެކެވެ. ފިލާވަޅެއްގެ ސިފައިގައި އުނގަންނައިދޭން ޖެހޭ ކަންތައްތަކެކެވެ. އެކަންކަން ހިނގައިދިޔަ ގޮތާއި، އޭގެ ނަތީޖާތައް ނުކުތް ގޮތް ދިރާސާ ކުރުމަށް ޓަކައި ގައުމުގައި އެންމެ ސަމާލުކަން ދެވޭ، އެންމެ ގަދަރު ކުރެވޭ، އެންމެ އަޅައިލެވޭ މުއައްސަސާތައް ހެދިފައި ހުންނާން ޖެހޭ ކަންކަމެވެ. އެހެން ނޫންނަމަ، ހަމައެކަނި އެ ގައުމެއްގެ ގައުމިއްޔަތާއި މިނިވަންކަމާއި މުސްތަގިއްލުކަން ގެއްލޭނީއެއް ނޫނެވެ. އެ ގައުމެއްގެ އިއްޒަތުއްނަފުސު ވެއްޔާ މޮޑެވި، ޝަރަފާއި ކަރާމާތް ގެއްލި، އެހެން ބައެއްގެ އަޅުވެތިކަމާއި ތައްޕާހުގައި އުޅޭ ނިކަމެތީންތަކަކަށް ވެގެން ދާނީ ވެސްމެއެވެ.\nމި ދެންނެވި އުސޫލުން، ދިވެހި ތާރީޚުގެ ތެރެއިން އަޅުގަނޑުމެންގެ ދަރީންނަށް އެ ހާދިސާއެއްގެ ވާހަކަ ފިލާވަޅެއްގެ ގޮތުގައި ލިޔެގެން، ކިޔައިދީގެން، ތަކުރާރު ކޮށްގެން، އުނގަންނައިދޭން ޖެހޭ އެއް ހާދިސާޔަކީ 22 ޑިސެންބަރު 1887 ގައި ހިނގި ހާދިސާއެކެވެ. އެ ދުވަހަކީ ދިވެހިރާއްޖެ އިނގިރޭސި އަންބަރާތޫރިއްޔާގެ ހިމާޔަތުގެ ދަށަށޭ ކިޔޭ ހާލަތަށް ގެންދިޔަ އެއްބަސްވުމުގައި ދިވެހިރާއްޖޭގެ ރަދުން، ކުޑަ ބަންޑާރައިން އައްސުލްޠާން މުޙައްމަދު މުޢީނުއްދީން އައްޘާނީ ސޮއި ކުރެއްވި ދުވަހެވެ. ބުރާސްފައްޗެކެވެ. އިއްތިފާގަކުން ނަމަވެސް، ބުރާސްފައްޗަކީ ދިވެހި ތާރީޚުގައި ޚާއްސަ ދުވަހަކަށް އެބަ ވެއެވެ. ފުރަތަމަ ގާނޫނު އަސާސީ އިއުލާން ކުރެވުނީ 22 ޑިސެންބަރު 1932 ވީ ބުރާސްފަތީގައެވެ. ސުވާދީވްގެ ނަމުގައި ދެކުނުގެ ތިން އަތޮޅުގެ އިސް ބަޔަކު ރައްޔިތުން ހައްލައި މަގު ފުރައްދައިގެން ދިވެހި ގައުމާ ދެކޮޅަށް ކުރި ބަޣާވާތުގެ ދައުލަތް އިއުލާން ކުޅައީ 1 ޖަނަވަރީ 1959 ވީ ބުރާސްފަތި ދުވަހުއެވެ. ބަޑި ބުރާސްފައްޗާއި ބޮޑު ބުރާސްފަތީގެ ވާހަކަ ވެސް އޮތީއެވެ. މަޝްހޫރު 1 ފެބުރުވަރީ އަމުރު ނުކުތް ދުވަހަކީ ވެސް ބުރާސްފައްޗެކެވެ.\nއެކަމަކު ބުރާސްފަތީގެ ވާހަކަ އިހަށް ބާއްވަމާ ހިންގަވާށެވެ.\nއިނގިރޭސީންގެ "ހިމާޔަތުގެ ދަށަށް" ދިވެހިރާއްޖެ ގެންދިޔުމުގެ "އެއްބަސްވުމުގައި" 22 ޑިސެންބަރު 1887ގައި ސޮއި ކުރެވުނީ، އެކަމަށް ޓަކައި އެތެރެވަރީގައި ތިބި އިނގިރޭސީން މަސައްކަތް ކުރާތާ އެތައް ދުވަހެއް ފަހުންނެވެ. އެ މަސައްކަތުގެ ފެށުން ނުވަތަ އަސްލު އޮތީ ކިހައިތާކުތޯއެވެ؟ މި ސުވާލަށް އެކި ބެއިފުޅުން އެކި ޖަވާބު ދެއްވައިފާނެއެވެ. އެކިއެކި ސިޔާގުގައި ދެވޭ ޖަވާބު ވެސް ތަފާތު ވެދާނެއެވެ. އެއް ނަޒަރަކުންބަލާ އިރު، އެ ފެށުން ނުވަތަ އަސްލު އޮތީ ހެންވޭރު އަތިރީގޭ ދޮންމަރުދުރު ފަޑިއްކަލޭފާނުގެ ދަރިކަލުން ބޮޑުމުރީދު ތަކުރުފާނުގެ ދަރިކަލުން ޙުސައިން ދޮށިމޭނާ ކިލެގެފާނުގެ ދަރިކަލުން އަޙުމަދު ދޮށިމޭނާ ކިލެގެފާނު ނުވަތަ އަތިރީގޭ ދޮން އަޙްމަދު ދީދީ ޢަރަބި ކަރަޔަށް ވަޑައިގެންނެވި ދަތުރުފުޅުގައި ދިމާ ވި ހާދިސާއެއްގައި ކަމަށް ބުނެވިދާނެއެވެ. އެބޭފުޅުން ދަތުރު ކުރެއްވި އޮޑި ޔަމަނުކަރައިގެ ޢަދަނާ ކައިރި ވެފައި ވަނިކޮށް، ތޫފާނެއްގައި ޖެހި އޮޑިޔަށް ވަރަށް ބޮޑަށް ގެއްލުންވެ، ދިޔަ ވާން ފެށީއެވެ. އެއިރު އޮޑީގައި ކާބޯތަކެތި ވެސް ވަނީ ވަރަށް މަދު ވެފައެވެ. މިފަދަ ޚުތޫރަތްތެރި ދަނޑިވަޅުގައި، ކަނޑުމަތީން ބައްދަލު ވީ އިނގިރޭސި ސާރވޭ ބްރިގަކާއެވެ. އެ ބްރިގުގެ ކެޕްޓަން ހޭންސްގެ އިރުޝާދުގެ ދަށުން، އިނގިރޭސިން ދޮން އަޙްމަދު ދީދީގެ އޮޑި މަރާމާތު ކުރުމުގައި އެހީތެދި ވެދީ، އެ އޮޑިޔަށް ކާބޯތަކެތި ވެސް ފުދޭ ވަރަށް ލައިދިނެވެ. މިއީ އިނގިރޭސި ދައުލަތާއި "އަތިރީގޭ އާއިލާއާ" ދެމެދުގައި އުފެދުނު ގާތް ގުޅުމުގެ ފެށުމެވެ. މުޙައްމަދު އަމީނުގެ އިބާރާތެއް ކުޑައިކޮށް ބަދަލު ކޮށްލައިގެން ލިޔާ ނަމަ، ފުންމިން އެނގުން ނުވާ ކަނޑެއްގެ މެދުތެރޭގައި ދޮން އަޙްމަދު ދީދީގެ ހިތްޕުޅުގައި އިނގިރޭސި ނަވުގެ ކެޕްޓަން ހޭންސްގެ މައްޗަށް އުފެދުނު ޝުކުރުވެރިކަމުގެ ޝުޢޫރުތައް، އޭނާގެ ދައުލަތް ކަމުގައި ވާ އިނގިރޭސި ދައުލަތަށް ވެސް އޮތް ލޯތްބަކާއި ޝުކުރުވެރިކަމަކަށް ބަދަލުވެ، އޭގެ ސަބަބުން އިނގިރޭސި ދައުލަތާއި ދިވެހި ދައުލަތާ ދެމެދުގައި ވަރުގަދަ އެކުވެރިކަމެއްގެ ބިންގާ އެޅިގެން ދިޔައީއެވެ.\nމުޙައްމަދު އަމީން "އެކުވެރިކަމޭ" ވިދާޅުވާ އެއްޗަށް ހަގީގަތުގައި ކިޔާންވީ ނަމާއި، އެ ގުޅުމަކީ އަމީން އެ ވިދާޅުވާހައި ޝަރަފުވެރި ގުޅުމެއްތޯ ނުވަތަ ނޫންތޯ މި ސުވާލާ ބެހޭ ބަހުސްތައް މި ވަގުތު ނުކުރާނީއެވެ.\nއިއްތިފާގަކުން އިނގިރޭސި ދައުލަތުގެ ލޯބިވެރިޔަކަށް ވެވަޑައިގަތް އަތިރީގޭ ދޮން އަޙްމަދުދީދީގެ ދަރިކަލުން ޢަލީ ދޮށިމޭނާ ކިލެގެފާނުގެ ދަރިކަލުން އިބްރާހީމް ދޮށިމޭނާ ކިލެގެފާނަކީ މުޙައްމަދު އަމީނުގެ ކާފާފުޅެވެ. އަމީނު ވިދާޅުވާ ގޮތުން، މި ޒަމާނުގެ ދިވެހިރާއްޖޭގެ ހަގީގީ ބައްޕައެވެ. އަމީން ދީދީގެ ބައްޕާފުޅު އަތިރީގޭ އަޙްމަދު ދީދީއަކީ އިބްރާހީމް ދޮށިމޭނާ ކިލެގެފާނުގެ ދޮށީ ދަރިކަލުންނެވެ.\nއަށާރަސަތޭކަ އަށްޑިހަ ހަތް ވަނަ އަހަރުގެ ޑިސެންބަރު މަހުން 22 ވީ ބުރާސްފަތި ދުވަހު، ދިވެހި ދައުލަތުގެ ސިޔާދަތީ ވެރިޔާ، ދިވެހި ސިންގާސަނާގައި ރެނދަލި ކުރައްވަމުން ގެންދެވި ކުޑަބަންޑާރައިން އައްސުލްޠާން މުޙައްމަދު މުޢީނުއްދީން އައްޘާނީގެ ނުރުހުންފުޅުގައި، ގަދަބާރު ދައްކައިގެން، ބައިނަލްއަގުވާމީ ގާނޫނުތަކާ ޚިލާފަށް، ބައެއް މީހުން "އިނގިރޭސި ހިމާޔަތުގެ އުނގު" ކަމުގައި ސިފަ ކުރާ ހާލަތަށް ދިވެހިރާއްޖެ ގެންދިޔުމުގައި އެންމެ މުހިއްމު ދައުރެއް އަދާ ކުރެއްވި އެއް ބެއިފުޅަކީ މި ދެންނެވި އަތިރީގޭ އަޙްމަދު ދީދީއެވެ. އަތިރީގޭ ދޮން އަޙްމަދުދީދީގެ މުނިކާފަ ދަރިކަލުންނެވެ. މުޙައްމަދު އަމީނުގެ ބައްޕާފުޅެވެ. ފަހުން ސުމުއްވުލްއަމީރުލް ޙާއްޖު އަޙުމަދު ދޮށިމޭނާ ކިލެގެފާނެވެ. މި އަޙްމަދު ދީދީ އަކީ، މުޙައްމަދު އަމީން ފަޚުރުވެރިކަމާ އެކު ވިދާޅުވާ ފަދައިން، "ދިވެހީންގެ ތެރެއިން ފުރަތަމަ އިނގިރޭސި ކިޔެވުމުގެ ފަޚުރު ލިބިވަޑައިގެންނެވި ބޭފުޅާއެވެ. ދިވެހި ދަރީން ކުރެ އިނގިރޭސި ޕަބްލިކް ކޮލެޖަކުން ފުރަތަމަ ތަރުބިއްޔަތު ލިބިވަޑައިގެންނެވުމުގެ ނަސީބުފުޅު ލިބިވަޑައިގެންނެވި ބޭފުޅާއެވެ." "ދިވެހި ގައުމު ދުވަހަކު ވެސް ދުށް އެންމެ އަގުހުރި ދަރީންގެ ތެރެއިން އެންމެ މާތް އެއް ދަރި" އެވެ. އިނގިރޭސީންގެ "ހިމާޔަތަށް" ދިވެހިރާއްޖެ ގެންދިޔުމުގައި އޭނާ އަދާ ކުރެއްވެވި ދައުރަކީ، އަމީންދީދީގެ ނަޒަރުގައި "ފިސާރި ކެރިހުންނަވައިގެން، ފިރިހެނެއްގެ ގޮތުގައި، ޙުއްބުލްވަޠަންގެ އަގުމާތް ރޫޙު ހިތުގެ ތެރޭގައި އަނދައަނދައި ހުރި، ޑޮން ލުއީގެ ލެއިން ތާޒާކަން ލިބިހުރި ފިރިހެން ދަރިޔެއްގެ" ގޮތުގައި ދިވެހިރާއްޖެ އިސްލާހު ކުރެއްވުމަށް ކުރެއްވި މަސައްކަތްޕުޅެކެވެ.\nއެހެން ބައެއް މީހުން އޭނާ ސިފަ ކުރާނީ ޑޮން ލުއީގެ ފުރެތިކާލީ ލެއިގެ ކިލަނބުކަމުގެ ސަބަބުން ދިވެހި ގައުމީ ލޯބި ނެތް ބޭފުޅެއްގެ ގޮތުގައޭ، އަދި އިނގިރޭސީން އެ ބޭފުޅެއްގެ ސިކުނޑިފުޅު ދޮވެލައިގެން، ދިވެހިރާއްޖޭގެ މައްޗަށް އަތްގަދަ ކުރުމަށް ބޭނުން ކުރި ހަތިޔާރެއްގެ ގޮތުގައޭ ދެންނެވުމުގެ ބޭނުމެއް އެބައޮތްތޯއެވެ؟\nކޮންމެއަކަސް، 1887 ވަނަ އަހަރުގެ ތެރޭގައި، އެއިރު ސިލޯނުގައި ހުންނަވާ އިނގިރޭސި ގަވަރުނަރު ސަރ އާރތަރ ހެމިލްޓަން ގޯރޑްންގެ ވަކީލު ރިއަރ އެޑްމިރަލް ފްރެޑްރިކް ޑަބްލިޔު. ރިޗަރޑްސް، އަތިރީގޭ އަޙްމަދު ދީދީ ގޮވައިގެން ވަޑައިގެން، ރާއްޖޭގެ ރަދުންނާ ބައްދަލު ކުރައްވައި، "ހިމާޔަތުގެ އެއްބަސްވުން" އެކުލަވައިލައި އޭގައި ރަދުން ލައްވައި ސޮއި ކުރުވުމަށް މަސައްކަތް ކުރެއްވިއެވެ. ނަމަވެސް އެ މަސައްކަތް ވީ ނާކާމިޔާބެވެ. އެއީ ކީރިތި މަހާރަދުންގެ އިތުރުން، ވަޒީރުލް އަޢުޡަމް ކަކާގޭ އަލްއަމީރު މުޙައްމަދު ރަންނަބަނޑޭރި ކިލެގެފާނާއި، ފަޟީލަތުއްޝައިޚް މުޙައްމަދު ޖަމާލުއްދީން ނައިބުތުއްތު އިސްކޮށް ތިއްބަވައި އެކަމަށް ދެކޮޅު ހެއްދެވުމުންނެވެ. އެއްބަސްވުން ޢަރަބި ބަހުން ލިޔެދެއްވުމަށް ވެސް ނައިބުތުއްތު ދެކޮޅު ހެއްދެވިއެވެ. މި ބެއިފުޅުންނަކީ އެއިރު ދިވެހިރާއްޖޭގެ އިގުތިސާދުގައި ވަކި ހިއްޕައިގެން ތިބި ވޯރާ ވިޔަފާރިވެރީންނާ ވެސް ދެކޮޅަށް މަސައްކަތް ކުރެއްވި ބެއިފުޅުންނެވެ.\nދެން އިނގިރޭސީން އެނބުރި ސިލޯނަށް ގޮސްފައި، އަނެއްކާ އައީ ސިލޯނުގެ މުސްލިމުންގެ ތެރެއިން ޢަރަބި ބަހުގެ އިލްމު ހޯއްދަވައިގެން ހުންނެވި ބެއިކަލެއް ކަމަށް ވާ ޢަބްދުއްރަޙްމާން ޢާލަމްސާހިބު ލައްވައި، ޢަރަބި ބަހުން އެއްބަސްވުމުގެ ދެލިކޮޕީ ލިޔުއްވައިގެންނެވެ. މި ފަހަރު ވެސް އިނގިރޭސީންނާ އެކުގައި، އެއުރެންގެ "ލޯކަލް އޭޖެންޓް"ގެ ގޮތުގައި އަތިރީގޭ އަޙްމަދު ދީދީ ވަޑައިގަތެވެ. އަޙްމަދު ދީދީ އާއި، އިނގިރޭސީންގެ އިސް ބެއިފުޅުން ވަޑައިގެން މާލެ ފައިބައިވަޑައިގެންފައި، ގަނޑުވަރަށް ވަޑައިގެން ރަދުންނާ ބައްދަލު ކުރެއްވީމާ، މި ފަހަރު ވެސް ރަދުންނާއި ބޮޑުން އެއްބަސްވުމުގައި ސޮއި ކުރައްވާން ހެއްދެވީ ދެކޮޅެވެ. އެކަން ހިނގީ ޝާހީ ގަނޑުވަރުގެ މަތިގޭގައި އޮތް މަޖިލިސެއްގައެވެ. ދެން އިނގިރޭސި ވަފުދު ވަރަށް ނުރުހި ތިބެ، މަނަވަރަށް އެނބުރިދިޔައީއެވެ.\nވަފުދު އެނބުރި ދިޔަތާ އިރުކޮޅެއްގެ ފަހުން، މުޅި މާލެ ބިރުވެރިކަމެއްގެ ތެރެޔަށް ވެއްޓިގެން ދިޔައީ، މަނަވަރުގެ ހުރިހާ ބަޑިތަކެއް މާލެޔާ އަމާޒު ކޮށްގެން، ދުއްވައިފައި އައިސް ތޮށިގަނޑާ ކައިރި ކޮށްލުމުންނެވެ. އެޔަށް ފަހު މަނަވަރުން ބައްތެއްޔެއްގައި "ލޯކަލް އޭޖެންޓް" އަޙުމަދު ދީދީ، އިނގިރޭސީންގެ ވަފުދުގައި ހިމެނޭ ސިލޯނުގެ ދެ ބެއިފުޅުން ކަމަށް ވާ ޢަބްދުލްޙަކީމް މުދަލިޔާރާއި، އެއްބަސްވުން ޢަރަބި ބަހުން ލިޔުއްވި ޢަބްދުއްރަޙްމާން ޢާލަމްސާހިބާ އެކު ރަށަށް ފައިބައިވަޑައިގެން ރަދުންގެ އަރިޔަހަށް ވަޑައިގެން ވިދާޅުވީ އިނގިރޭސީން މިފަހަރު ތިބީ ނޫން ޖަވާބު ބަލައިގަންނަ ގޮތަށް ނޫންކަމުގައެވެ. އެއްބަސްވުމުގައި ސޮއި ނުކުރައްވައިފި ނަމަ މާލެޔަށް ހަމަލާ ދީ "މުޅި ރަށް ފުނޑުފުނޑު އަރުވައިލާނެ" ކަމަށެވެ. ރަށް ސަލާމަތުން އޮތުން އެދިވަޑައިގަންނަވަންޏާ، ރަދުން އޭގައި ސޮއި ކުރައްވާންވީ ކަމަށެވެ.\nކީރިތި މަހާރަދުންނަކަށް އިތުރަށް ދެކޮޅު ހައްދަވާކަށެއް ކެރިވަޑައެއްނުގަތެވެ. އެހެންކަމުން ސޮއި ކުރައްވާން ހީފުޅު ކުރައްވައިފިއެވެ. އެވަގުތު ފަޟީލަތުއްޝައިޚް މުޙައްމަދު ޖަމާލުއްދީން ނާއިބުތުއްތު ތެދު ވެވަޑައިގެން ވިދާޅުވިއެވެ. "ކާފަރުންގެ އަތުން ޝަހީދު މަރަކުން މަރު ވިޔަސް، ތިޔަ އެއްބަސްވުމުގައި ސޮއި ކުރައްވާނެކަމެއް ނެތެވެ. ސޮއި ކުރައްވާ ތާކު އަޅުގަނޑެއް ނުވެސް އިންނާނަމެވެ." މިހެން ވިދާޅުވެފައި ނައިބުތުއްތު ގަނޑުވަރުން ނުކުމެވަޑައިގެން، ގެކޮޅަށް ވަޑައިގަތީއެވެ.\nރަދުން އެއްބަސްވުމުގައި ސޮއި ކުރެއްވީއެވެ.\nމި ހިސާބުން، އަތިރީގޭ އަޙްމަދު ދީދީ މި ވަރަކުން އިނގިރޭސީންނާ ބައިވެރި ވެވަޑައިގެން، އެމީހުންގެ "ޙިމާޔަތުގެ ދަށަށް" ދިވެހިރާއްޖެ ގެންދަވާން އުޅުއްވި ސަބަބަކީ ކޮބައިހެއްޔޭ، ބައެއް ބޭފުޅުން ސުވާލު ކުރައްވައިފާނެއެވެ.\nކުރީން ވެސް ދެންނެވި ފަދައިން، އަތިރީގޭ އަޙްމަދު ދީދީގެ މުނިކާފާފުޅު އަތިރީގޭ ދޮން އަޙްމަދު ދީދީގެ ދުވަސްވަރު، އިނގިރޭސީންނާ "އަތިރީގޭ" ޢާއިލާޔާ ވަނީ ލޯބީގެ ގުޅުމަކުން ގުޅިފައެވެ. އެ ގުޅުން ދުވަހަކު ވެސް ކެނޑުނު ކަމަކަށް ނުފެނެއެވެ. އެހެންކަމުން، އިނގިރޭސީން ބޭނުން ވާ ކަމެއް ރާއްޖޭގައި ކުރުމަށް އެ ޢާއިލާގެ ތެރެއިން މަދަދު ލިބުމަކީ ދުނިޔޭގެ އާއްމު އުސޫލުން ކަން ހިނގާނެ ގޮތެވެ. ނަމަވެސް މިޔަށްވުރެ ޚާއްސަ، އަދި އެ ހާލަތުގައި އެންމެ މުހިއްމު ސަބަބަކަށް ވެފައި އޮތީ، އަޙްމަދު ދީދީގެ ބައްޕާފުޅު އަތިރީގޭ އިބްރާހީމް ދޮށިމޭނާ ކިލެގެފާނާ މެދު ސުލްޠާން މުޙައްމަދު މުޢީނުއްދީން އައްޘާނީ އެޅުއްވި ފިޔަވަޅެކެވެ. މަޝްހޫރު ބޮޑުހުޅުގެ ހާދިސާޔާ ގުޅިގެން، އެކަމުގެ އަޑީގައި ހުންނެވި އެއް ބޭފުޅެއްގެ ގޮތުގައި އިބްރާހީމް ދޮށިމޭނާ ކިލެގެފާނާ މެދު ޝަރީއަތް ކުރެވި، އައްޑުއަތޮޅު ގަމަށް އަރުވައިލެއްވިލެއްވުމެވެ. މުޙައްމަދު އަމީނު ވެސް ވިދާޅުވެފައިވާ ފަދައިން، ޢުމުރުން އެއިރު އެންމެ 24 އަހަރުގެ ބޭފުޅެއް ކަމުގައި ވާ އަތިރީގޭ އަޙްމަދު ދީދީ އިނގިރޭސީންގެ "ޙިމާޔަތުގެ" ދަށަށް ދިވެހިރާއްޖެ ކޮއްޕައި ގަޅުވައިލުމުގައި "ލޯކަލް އޭޖެންޓް"ގެ ދައުރު އަދާ ކުރެއްވީ، އަގެއްގެ ގޮތުގައި އޭނާގެ ބައްޕާފުޅުގެ އަދަބު އުވައިލެވޭނެ ގޮތެއް ހަދައިދީ، ބައްޕާފުޅުގެ ބާރާއި ހައިސިއްޔަތު އަނބުރައި ހޯދައިދޭމަތީން ކަމަށް ނޫނީ ބެލެވޭކަށް ނެތެވެ.\nކަން ވީ ވެސް އެހެންނެވެ. "ޙިމާޔަތުގެ އެއްބަސްވުމުގައި" ސޮއި ކުރުމުގެ ކަންކަމުން ނިމިގެން، އިނގިރޭސީން އެނބުރި ދިޔައީ އިބްރާހީމް ދޮށިމޭނާ ކިލެގެފާނު މާލެ ގެންނަވައި، ދައުލަތުގެ ބޮޑުވަޒީރުކަން އޭނާޔަށް ދެއްވާން ރަދުންނަށް އަންގަވައިފައެވެ. މި އެންގުމާ ގުޅިގެން އިބްރާހީމް ދޮށިމޭނާ ކިލެގެފާނު މާލެ ގެނެވުނެވެ. އަދި ނުހަނު ބާރުގައި ހުންނަވައި، މާލެ ތެރޭގައި ރަދުންނާ ދެކޮޅު ހަރަކާތްތައް ހިންގަވައި، ސިލޯނުގައި ދުވަސްގަނޑަކު ހުންނަވައި، އެންމެފަހުން އެ ބެއިފުޅުންގެ ހުންގާނުކަމުގައި ހިންގުނު ހަރަކާތްތަކުން ކުޑަ ބަންޑާރައިން ތަޚުތުން ބައިލައްވައި، އައްސުލްޠާން އިބްރާހީމް ނޫރުއްދީން ތަޚުތަށް އިސް ކުރެއްވީއެވެ. ދެން ދިވެހިރާއްޖޭގެ ބޮޑުވަޒީރުކަމުގެ މަޤާމު އަދާ ކުރެއްވުމަށް ޓަކައި އިބްރާހީމް ދޮށިމޭނާ ކިލެގެފާނު ސިލޯނުން ރާއްޖެޔަށް ވަޑައިގަތީއެވެ.\nމި ދެންނެވި ކުރު އެހެނަސް ދިގު ވާހަކައިގައި، ބާޣީންނަކީ، ޣައްދާރުންނަކީ، ބަޠަލުންނަކީ، ޚާއިނުންނަކީ ކޮބައިތޯއެވެ؟\nމުޙައްމަދު އަމީނުގެ ނަޒަރުގައި އެމަނިކުފާނުގެ ކާފާފުޅު އިބްރާހީމް ދޮށިމޭނާ ކިލެގެފާނަކީ "އަބަދަށަ ދެމިހުރެ ނުވެފަނާ ވާނޭ ގޮތެއްގައި ނަންފުޅު ދިވެހި ތާރީޚުގައި ލިޔެވުނު، މި ޒަމާނުގެ ދިވެހިރާއްޖޭގެ ހަގީގީ ބައްޕަ" އެވެ. އެމަނިކުފާނުގެ ބައްޕާފުޅަކީ، ކުރީންވެސް ދެންނެވި ފަދައިން، "ދިވެހި ގައުމު ދުވަހަކު ވެސް ދުށް އެންމެ އަގުހުރި ދަރީންގެ ތެރެއިން އެންމެ މާތް އެއް ދަރި" އެވެ. ވީމާ މުޙައްމަދު އަމީން ވަރަށް ސާބިތުކަމާ އެކު އެމަނިކުފާނުގެ ނިޔާ އެއޮތީ އިއްވަވައިފައެވެ.\nތިޔަ ބޭފުޅުންގެ ނިޔާ ތިޔަ ބެއިފުޅުން ކަނޑައަޅުއްވާށެވެ. އެކަމަކު ނިޔާ ކަނޑައެޅުއްވުމުގެ ކުރީން، ނައިބުތުއްތުގެ މި ބަސްފުޅުތައް އަދިވެސް އެއް ފަހަރު ވިދާޅުވެލައްވާށެވެ. "ކާފަރުންގެ އަތުން ޝަހީދު މަރަކުން މަރު ވިޔަސް، ތިޔަ އެއްބަސްވުމުގައި ސޮއި ކުރައްވާނެކަމެއް ނެތެވެ. ސޮއި ކުރައްވާ ތާކު އަޅުގަނޑެއް ނުވެސް އިންނާނަމެވެ." ހަމައެހެންމެ، ގޮތެއް ކަނޑައަޅުއްވާ އިރު، ގައުމެއްގެ ރައްޔިތުންނަށް ފަސްވެދިޔަ ސަފުހާތަކުންނާއި، ލޮލުގެ ކުރިމަތީގައި ނިއުޅެމުން ދާ މިހާރުގެ ސަފުހާތަކުން، ގައުމަށް ޣައްދާރު ވާ ޚާއިނުންނާއި، ގައުމަށް ޓަކައި ހައްގު ބަސް ބުނާ އަދި ގައުމަށް އިޚްލާސްތެރިކަމާ އެކު ޚިދުމަތް ކުރާ މީހުން ވަކި ކުރާން ނޭނގިއްޖެ ނަމަ ނުކުންނާނޭ ހިތާމަވެރި ނަތީޖާތަކާ މެދު ފުންކޮށް ވިސްނަވައިލައްވާށެވެ. އަދި ނިޔާ ކަނޑައެޅުއްވުމުގެ ވަގުތު، އެ ދުވަސް ހަނދާން ނައްތައިނުލައްވާށެވެ. ތާރީޚަކީ 22 ޑިސެންބަރު 1887 އެވެ.


SunOnline: China ge raees India ah vadaigenfi\nޗައިނާގެ ރައީސް އިންޑިއާ އަށް ވަޑައިގެންފި\nއައިޝަތު ފަރީޙާ 11 Oct 2019, 18:24\nޗައިނާގެ ރައީސް ޝީ، އިންޑިއާގެ ބޮޑުވަޒީރު ނަރެންދުރަ މޯދީއާ އެކު ---\nޗައިނާގެ ރައީސް ޝީ ޖިންޕިން އިންޑިއާ އަށް ވަޑައިގެންފިއެވެ.\nޗައިނާގެ ރައީސްގެ އެ ދަތުރުފުޅަކީ އިންޑިއާގެ ބޮޑުވަޒީރު ނަރެންދުރަ މޯދީ އާއެކު ނުރަސްމީ މަޝްވަރާތަކެއް ބޭއްވުމަށް ކުރައްވާ ދަތުރުފުޅެކެވެ. މީގެ ކުރިން މިދިޔަ އަހަރުގެ އޭޕްރީލް މަހުވެސް މޯދީ އާއި ޝީ ވަނީ ޗައިނާގައި ބައްދަލު ކުރައްވައިފައެވެ.\nދެ ބޭފުޅުންގެ ބައްދަލުކުރެއްވުމުގައި ވިޔަފާރި އާއި އިގްތިސޯދުގެ ދާއިރާ އިން ގުޅުން ބަދަހިކޮށް، ޓެރަރިޒަމް އާއި ދެކޮޅަށް ދެ ގައުމުން ގުޅިގެން މަސައްކަތް ކުރުމާގުޅޭގޮތުން މަޝްވަރާ ކުރައްވާނެއެވެ.\nމީގެ އިތުރުން ޗައިނާ-އިންޑިއާ ބޯޑަރުގެ މައްސަލާގައިވެސް މޯދީ އާއި ޝީ މަޝްވަރާ ކުރައްވާނެއެވެ.\nމިފަހަރުގެ ދަތުރުފުޅުގައި މޯދީ އާއި ޝީ ބައްދަލު ކުރައްވާނީ ޗެންނާއީގައެވެ. އެ ބައްދަލުވުމާއެކު ޗައިނާ އާއި އިންޑިއާ އާއި ދެމެދު އޮންނަ ގުޅުން ބަދަހިވާނެ ކަމަށް އުއްމީދު ކުރައްވާކަމަށް މޯދީ ވަނީ ވިދާޅުވެފައެވެ.\nމޯދީ އާއި ޝީ ބައްދަލު ކުރައްވާއިރު އިންޑިއާ އާއި ޗައިނާގެ ގުޅުން އޮތީ ގޯސްވެފައެވެ. ޗައިނާގެ ރައީސް ޕާކިސްތާނުގެ ބޮޑުވަޒީރު އިމްރާން ހާން އާއެކު ދާދިފަހުން ބޭއްވެވި ބައްދަލުކުރެއްވުމަށްފަހު، ކަޝްމީރު މައްސަލާގައި ޗައިނާ އިން ޕާކިސްތާނަށް ވާގިވެރިވާނެ ކަމަށް ޝީ ޖިންޕިން ވިދާޅުވުމުން އިންޑިއާގެ އެކްސްޓާނަލް އެފެއާޒް މިނިސްޓްރީ އިން ވަނީ އެގައުމުގެ ދާހިލީ ކަންކަމާ ނުބެހުމަށް ގޮވާލާ ބަޔާނެއްވެސް ނެރެފައެވެ.


ލޭންޑްޔޫސް ޕްލޭން ހެދުމަށާއި ރައްޔިތުންގެ ޚިޔާލު ހޯދުމަށް ބާއްވާ ރައްޔިތުންގެ ބައްދަލުވުންތައް އީދު ބަންދަށްފަހު ފެށޭނެކަމަށް މޭޔަރ ވިދާޅުވެއްޖެ - Male' City Council\nލޭންޑްޔޫސް ޕްލޭން ހެދުމަށާއި ރައްޔިތުންގެ ޚިޔާލު ހޯދުމަށް ބާއްވާ ރައްޔިތުންގެ ބައްދަލުވުންތައް އީދު ބަންދަށްފަހު ފެށޭނެކަމަށް މޭޔަރ ވިދާޅުވެއްޖެ\nމާލޭސިޓީގެ މާލެ އަދި ވިލިމާލޭގެ ލޭންޑްޔޫސް ޕްލޭނެ ހެދުމަށާއި ރައްޔިތުންގެ ޚިޔާލު ހޯދުމަށް ބާއްވާ ރައްޔިތުންގެ ބައްދަލުވުންތައް ބޮޑު އީދު ބަންދަށް ފަހު ފެށޭނެކަމަށް މާލޭ ސިޓީގެ މޭޔަރ ޑރ. މުޙައްމަދު މުޢިއްޒު ވިދާޅުވެއްޖެއެވެ. މި ޖުލައިމަހުގެ 15 ވަނަ ދުވަހުގެ ރޭ ބޭއްވެވި ހަފުތާ ޕްރެސްކޮންފަރެންސްގައި މޭޔަރ ވިދާޅުވީ އެޗްޕީއޭގެ ގައިޑްލައިންނަށް އިޢާޔަތްކޮށް ސިޓީ ކައުންސިލުން ހުށަހެޅި ގައިޑްލައިނާ އެއްގޮތަށް ބައްދަލުވުންތަށް ބޭއްވުމުގެ ހުއްދަ މިހާރު ދެއްވާފައިވާކަމަށެވެ.\nމާލޭގެ ލޭންޑް ޔޫސް ޕްލޭން ހެދުމުގެ ބައްދަލުވުންތައް މިހާރުވަނީ ކައުންސިލުން ނިންމައި ޝެޑިއުލްކުރެވިފައެވެ. ކޮންމެ އަވަށެއްގައި ބޭއްވުމަށް ހަމަޖެހިފައިވާ މި ބައްދަލުވުންތައް ފެށޭނީ އޮގަސްޓް5ވަނަ ދުވަހު ގަލޮޅު އަވަށުންނެވެ. ކޮންމެ ބައްދަލުވުމެއް ވެސް ފެށޭނީ ރޭގަނޑު 8:30 ގައެވެ. މި ހާރު ތާވަލްކުރެވިފައިވަނީ ގަލޮޅުގެ ބައްދަލުވުން5ވަނަ ދުވަހުގެރޭ، ވިލިމާލެ 8 ވަނަދުވަހުގެރޭ، މައްޗަންގޮޅި 10 ވަނަދުވަހުގެރޭ، މާފަންނު 12 ވަނަދުވަހުގެރޭ، އަދި ހެންވޭރު 14 ވަނަ ދުވަހުގެރެއަށެވެ. ގަލޮޅު ބައްދަލުވުން އޮންނާނީ ސިޓީ ޕާކްގައެވެ. ވިލިމާލޭ ބައްދަލުވުން އޮންނާނީ ފުޓްބޯޅަ ދަނޑުގައެވެ. މައްޗަންގޮޅި ބައްދަލުވުން އޮންނާނީ މާފަންނު ޓާފް ދަނޑުގައެވެ. މާފަންނު ބައްދަލުވުން އޮންނާނީ ރަސްފަންނުގައެވެ. ހެންވޭރު ބައްދަލުވުން އޮންނާނީ ލޮނުޒިޔާރަތް ޕާކްގައެވެ.\nމި ބައްދަލުވުންތަކުގައި މަޝްވަރާކުރެވޭނެ މައިގަނޑު ކަންތައްތައްކުގެތެރޭގައި ލޭންޑް ޔޫސް ޕްލޭންހެދުމަށް ޚިޔާލު ހޯދުމާއި، ގެދޮރުވެރިކަމުގެ މަޝްރޫޢުތައް ހިންގުމާއި، ގުޅީފަޅުން ގޯއްޗާއި ފްލެޓް ދޭނެ ބިންކަނޑައެޅުމާމެދު ޚިޔާލު ހޯދުމާ، އިމާރާތްކުރުމުގެ މަސައްކަތަށް މަގުބަންދުކުރުމުގެ ވަގުތާ ބެހޭގޮތުންނާއި، މަގު ހިނގާ މީހުނަށް އުނދަގޫވާގޮތަށް ހުންނަ ކަންކަން ރަނގަޅުކުރުމާބެހޭގޮތުންނާއި، މަގުމަތީ ބުޅަލުގެ ކަންކަން ރަނގަޅުގޮތުގައި ހަމަޖެއްސުމާބެހޭގޮތުންނާއި، އެއްގަމު އުޅަނދު ދުއްވުން މަނާ ގޯޅިތަކާބެހޭގޮތުންނާއި، ޓްރެފިކް ވާޑުން ތަޢާރަފްކުރުމާ، ޕާކިންގް ބިލްޑިންގްތައް އަޅާނެ ތަންތަނާބެހޭގޮތުންނާއި، ފުޓްސަލް ދަނޑާއި ނެޓްބޯލް ކޯޓްތައް އަޅާނެ ތަންތަނާބެހޭގޮތުން މަޝްވަރާކުރުން ހިމެނެއެވެ. މީގެ އިތުރުން އެ އަވަށަކަށް ޚާއްޞަ ބައެއްކަންކަމާބެހޭގޮތުންވެސް މަޝްވަރާކުރެވޭނެއެވެ. އެގޮތުން މާފަންނު ބޮޑުގޭގައި މިސްކިތެއް އެޅުންފަދަ ކަންކަމާއި ސިޓީ ޕާކް ގައި ރަނގަޅު ފެންވަރުގެ ޕާކެއް ތަރައްޤީކުރުން ފަދަ ކަންކަން ހިމެނެއެވެ.\nލޭންޑް ޔޫސް ޕްލޭން ހެދުމާބެހޭގޮތުން މިހާތަނަށް ވަނީ ރައްޔިތުންގެ ބައްދަލުވުމެއް ބާއްވައި ޚިޔާލު ހޯދާފައެވެ. މީގެ އިތުރުން ވަކިވަކި މުވައްސަސާތަކާ ކުލަބް ޖަމިއްޔާ ޖަމާޢަތްތަކާ އެސޯސިއޭޝަންތަކާ އެކުވެސް ސިޓީ ކައުންސިލުން ވަނީ ގިނަ ބައްދަލުވުންތަކެއް ބާއްވައި ޚިޔާލު ހޯދާފައެވެ.


ދުނިޔެ މަތީ ތި ހޯދާ މުދަލަކީ ހަލާލު މުދާކަމުގައި ޔަގީން ކުރޭ: ހުތުބާ | | Sangu News\nދުނިޔެ މަތީ ތި ހޯދާ މުދަލަކީ ހަލާލު މުދާކަމުގައި ޔަގީން ކުރޭ: ހުތުބާ\n17 ޖެނުއަރީ 2020 - 08:47\nއިންސާނާ ދުނިޔެ މަތީގައި ހޯދާ މުދަލަކީ، ނުވަތަ އެ ތަނަވަސްކަމަކީ ﷲ ހަލާލު ކުރެއްވި ގޮތުގައި ހޯދާ އެއްޗެއްގެ ގޮތުގައި ހެދުމަށް ހުކުރު ހުތުބާގައި ގޮވާލައިފިއެވެ.\nހުތުބާގައި ބުނެފައިވަނީ ދުނިޔެއަށް ވުޖޫދުވާ ކޮންމެ މަހުލޫހެއްގެ ރިޒުގު ކަނޑައެޅި ލިޔެވިގެން ވާ ކަމަށެވެ. އަދި އެ މީހަކަށް ކަނޑައެޅިގެންވާ ރިޒުގު ފުރިހަމައަށް ލިބުމަށްފަހުގައި މެނުވީ އެއްވެސް އިންސާނަކު ދުނިޔެދޫކޮށް ނުދާނެކަން ހުތުބާގައި ވަނީ ފާހަގަކޮށްފައެވެ. ފައިސާ އާއި މުދަލަށް އިންސާނާގެ ހިތް ލެނބުމަކީ ތޮބީއީ ކަމެއްގެ ގޮތުގައި ފާހަގަކޮށް ހުތުބާގައި ބުނެފައިވަނީ އެއީ އިންސާނާ ނުހަނު ލޯބި ކުރާ ކަންތައް ކަމަށެވެ.\nއިންސާނާ މުދަލަށް ލޯބި ކުރި ނަމަވެސް، ހަރާމެއް ހަލާލެއް ނުބަލައި މުދާ ހޯދުމާއި ފައިސާވެރިވުމަކީ، ދުނިޔެއާއި އާހިރަތުގެ ބާއްޖަވެރިކަން ގެއްލިގެންދާ ކަމެއް ކަމަށެވެ. އެއީ އެމީހުން ކުރާ އަޅުކަމަށް ވެސް އޭގެ ނޭދެވޭ އަސަރު ކުރާނެ ކަމެއް ކަމަށާއި ހަލާލު ރިޒުގު ހޯދާނެ ގޮތްތަކާއި، ވަސީލަތްތައް މާތްﷲ މި ދުނިޔެ މަތީގައި ލައްވާފައިވާކަމަށް ހުތުބާގައި ވަނީ ބުނެފައެވެ.\nމޫގެ އިތުރުން ހުތުބާގައި ވަނީ، ކިތަންމެ މުއްސަނދި މީހެއް ނަމަވެސް އޭނާ ދުނިޔެ ދޫކޮށްދާއިރު އެ މުދާ އޭނާއަށްކޮށދޭނެ އެއްވެސް ކަމެއް ނެތްކަން ފާހަގަކޮށްފައެވެ. ހުތުބާގައި ބުނެފައިވަނީ މުއްސަންޖަކަސް އަދި ފަގީރަކަސް އެ މީހާ މަރުވެ ދާއިރު ދާންޖެހެނީ ކަފުނުގެ ގޮތުގައި އޮޅުލާ ތިން ފޮށަ އާއި އޭގެ އުނގުޅާ ހަނޫތު ކޮޅަކައިގެން ކަމަށެވެ. އަދި އެއީ އޭނާ އެއްކުރި މުދާތައް ވާރުތަ ވެރިންނަށް ދޫކޮށްފައި ކަމަށެވެ.\nއިންސާނާ ދުނިޔެ މަތީގައި ހޯދާ މުދަލަކީ، ނުވަތަ އެ ތަނަވަސްކަމަކީ ﷲ ހަލާލު ކުރެއްވި ގޮތުގައި ހޯދި އެއްޗެއްތޯ ކަށަވަރު ކުރުމަށް ހުތުބާގައި ވަނީ ގޮލާފައެވެ. އަދި އޭނާއާއި އޭނާގެ އަނބިދަރީންނަށް ދޫކޮށްފައި ދިޔަ މުދަލަކީ އެއީ ހަލާލުގޮތުގައި ހޯދި އެއްޗެއް ކަމުގައި ވޭތޯ ބެލުމަކީ އޭނާ ކުރަންޖެހޭ ކަމެއްގެ ގޮތުގައި ވަނީ ބުނެފައެވެ.\nހުތުބާގައި ބުނެފައިވަނީ މުދާ ދެއްވާ ފަރާތުން މުދާ ދެއްވަނީ އަޅާ އެ މުދަލާއި، ތަނަވަސްކަމުގެ ބޭނުން ހިފާގޮތް ބެއްލެވުމަށް ކަމަށެވެ. އަދި މުދަލުން ހޭދަ ކުރުމާއި މުދަލުގައި ވާ އަނެކުންގެ ހައްގުތައް އަދާ ކުރުމަށް ކަމަށެވެ.


26 ޑިސެމްބަރ 2004 – Esfiya\nއަހަރުމެންނަކީ އެއްބައެއް އަދި އެއް ހަށިގަނޑެއް ވެރި ބައެއް ކަން ހާމަ ވެގެން ދިޔައީ ދާދި އިހަކަށް ދުވަހު އަހަރުމެންނަށް ކުރިމަތި ވި ސުނާމީ ކާރިސާއިންނެވެ . މިޔަދާ ހަމަޔަށް 14 އަހަރު ފުރިގެން ހިގައްޖެއެވެ . އެއް އަހަރުން އަނެއް އަހަރަށް ދަނީ މިކަންތައްތައް ފުހެވިގެންނެވެ . ސަބަބަކަށް ވަނީ މީހުން ގެ ދިރިއުޅުމާއި ވައްޓަފާޅިންގެ ސަބަބުންނެވެ . އަހަރުމެންނަކީ އެއް ހަށިގަނޑެއް ބައެއްކަން މުޅި ދުނިޔެ އިން ވެސް ގަބޫލް ކުރެއެވެ . ނަމަވެސް އަހަރުމެން އުޅެމުން އަންނަ ކަންތައްތަކީ އަހަރުމެން އެކަކު ވެސް ގަބޫލް ކުރަން ދަތި ވާ ކަމެކެވެ .\nއާދެ …. އަހަރުމެން ރާއްޖެއަށް މި އަންނަ ފަތުރުވެރިން ހިތް ހަމަ ޖެއްސުމަށް ކުރިސްމަސް ފާހަގަކުރަމުން ދާއިރު އަހަރުމެންނަށް ކުރިމަތި ވެގެން ދިޔަ ސުނާމީ ކާރިސާ އަކީ އަހަރުމެން މި މުޖުތަމައު ގަބުލޫން ކުރަން ވެއްޖެ ކަމެއެވެ . އަހަރުމެން ގެ ދީނާއި ވައްޓަފާޅި އެ ފުއްމިފުށައް ޖެހިގެން ދިޔައީ އަހަރުމެން ގެ އުޅޭ ގޮތުންނެވެ . ނަމަވެސް އަހަރުމެންނަކީ ސައްތައިން ސައްތަ މުސްލިމް ޤައުމެކެވެ . އެއް ހަށިގަނޑެއް ފަދަ ބައެކެވެ . އެއް ސަޖިދައެއް ޖަހާ ބައެކެވެ .\n2004 ގެ ޑިސެމްބަރ 26 ވަނަ ދުވަހަކީ އަހަރުމެންނަށް އިމްތިހާނެއް ގެ ގޮތުގައި ދެއްކެވި ކަމެކެވެ . އަދި އަހަރުމެން ގެ ދިރިއުޅުން ރަގަޅު ކުރުމަށް މެދުވެރި ކުރެއްވި ކަމަކެވެ . ސަބަބަކަށް ވަނީ 25 ޑިސެމްބަރ އަކީ ކުރިސްޓިޔަން އިން އެމީހުންގެ އީދު ދުވަހެއް ކަމަށް ބަލާ ފާހަގަ ކުރާ ދުވަހެއްގެ ގޮތުގައި ހަމަ ޖެހި އެމީހުން ކުރަމުން އަންނަ ކަމެކެވެ . އެ ދުވަހު އަހަރުމެން ގެ މުޖުތަމައުގައި ގިނަ ބަޔަކު ވަނީ އެ މީހުން ގެ އީދުގައި ބައިވެރި ވެ މަޖާ ކޮށް ފައެވެ .\n26 ވަނަ ދުވަހު އަލި ވިލިގެން އައީ އެންމެންނަށް ވަރަށް އުފާވެރި ދުވަހަކަށެވެ . ނަމަވެސް 9:20 އެހާ ކަށް ހާއިރު އަހަރުމެންނަށް ކުރިމަތި ވި ސުނާމީ ކާރިސާ އަކީ އަހަރުމެންނަށް އިބުރަތެއް ގެ ގޮތުގައި ބަލައިގަންނަން ޖެހޭ ކަމެކެވެ . އިންޑިނޭޝިއާ އަށް އައި ބިންހެލުމެކެވެ . ނަމަވެސް ފަހުން ބަދަލުވީ ސުނާމީ އަކަށެވެ .\nމިޔަދާ ހަމަޔަށް 14 އަހަރު ފުރިގެން ދިޔައިރު ކިތައް ދިވެހިންނަށް ކަށް ތޯ އެދުވަހު މީހުން އިހުސާސް ވީ ؟ ކިތައް ދިވެހިންގެ ދަރިން ގެއްލުނީ ؟ ކިތައް ކިތައް ރަށް ތޯ އެ ކާރިސާގައި ގެ ތައް ދިޔައީ ؟ މި ސުވާލު ގެ ޖަވާބު ދެވޭނެ ހެންނެ ހިޔެއް ނުވޭ …\nކޮންމެ މަޔަކު ވެސް އަދި ކޮންމެ ޒަވާޖީ ހަޔާތެއް ފަށާ ކޮންމެ ދެމަ ފިރިއަކު ވެސް ބަލަމުން ދަނީ އެ މީހުން ގެ ހުވަފެން ތައް ކުލަ ޖައްސަމުންނެވެ . ކިތައް އާއިލާ ގެ މެންބަރުން ތޯ ގެއްލިގެން ދިޔައީ ….\nމި މުޖުތަމައު އަށް ބަލާއިރު ފެނިގެން ދަނީ އެހެންމީހުންނަށް ދިމާ ކުރުމާއި އަދި އެހެނިހެން ކަންކަން ކުރަމުން ނެވެ . އަދި އެ މީހުން ގެ ޖީބު ފުރާ ލެވޭތޯއެވެ . އެ މީހުންނެ ބަލައި އެއް ނުލާ ނިކަމެތި މީހާ އުޅޭނެ ހާލެއްވެސް . އެމީހުން ބަލައެއް ނުލާނެ … އަވަޓެރިން ގެ ހާލަތެއް ވެސް … އެމީހުން ބަލަމުން ގެންދާނީ އެމީހުން ގެ ޖީބު ފުރާލުމެވެ .\nއަޅުގަނޑުގެ ދުވާ އަކީ މި މުޖުތަމައު އަކީ އަމާން އަމާން ޤައުމަކަށް ލެއްވުމަށް . އަދި އަހަރުމެން ފަހުން އަންނަ މީހުންނަކީ އެކުވެރި އަދި މީހުންނަށް ހިތް ހެޔޮ ބައެއް ކަމަށް ލެއް ވުން …. އަދި ޤުދުރަތީ ކާރިސާތަކުން ރައްކާތެރި ވުން އެދި އަޅުގަނޑު ދުވާ ކުރަން\nމިޤައުމު އަމާން އަމާން ޤައުމަކަށް ލައްވާށި އާމީން ……\nV. RANGALHU LIYUMEH.\nAameen…..can I ask you if you don’t mind. ..thy kn rifoo eh tha cox thinan kiaa kuhjrhar mee ge frnd eh v ma …plx can u tell me ur full name\nVarah iburahteri vaahaka kolheh?? mee mihaaruge haalathu??\nDuvaa eh noon dhuaa\nޒާޔާ – ފަސްވަނަ ބައި\nހިތާމަ ބިރުވެރި އެހެނިހެން June 3, 2020\nހަޤީޤީ ހިތާމަ ލޯބި September 21, 2020


Nasheed ulhenee Raajje aai China jassan: Shiyam | Mihaaru\nރައްޔިތުންގެ މަޖިލިހުގެ ނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް ކޮމިޓީއެއްގއި ބައިވެރިވެވަޑައިގަންނަވަނީ. --- ފޮޓޯ: މިހާރު\nމި ސަރުކާރުން ހެދި އެއްބަސްވުންތައް "އެފުށް މިފުށަށް" ޖައްސަވާނެ ކަމަށް، މިދިޔަ ބުރާސްފަތި ދުވަހުގެ ރޭ އިދިކޮޅު ފަރާތްތަކުން ބޭއްވި އެއްވުމުގައި ކުރީގެ ރައީސް އަބްދުﷲ ޔާމީން ވިދާޅުވުމާ ގުޅިގެން ރައްޔިތުންގެ މަޖިލިހަށް ހުށަހެޅި ކުއްލި މައްސަލައިގެ ބަހުސްގައި ޝިޔާމް ވިދާޅުވީ ޔާމީން ރައްޔިތުންނަށް ހިދުމަތް ކުރެއްވީ ޗައިނާ ސަރުކާރާ ގާތް ގުޅުމެއް ބާއްވައިގެން ކަމަށެވެ.\nޔާމީންގެ ޒައާމަތުގައި ރާއްޖެ އަށް އައިސްފައި އޮތް ތަރައްގީ ރައްޔިތުންނަށް ފެންނަ ކަމަށާއި، ނަޝީދު އިސްކޮށް ހުންނަވައިގެން އުޅުއްވަނީ ޗައިނާއާ ވަރަށް ބޮޑަށް ޖައްސާލައިގެން ކަމަށެވެ. އޭނާ ވިދާޅުވި ގޮތުގައި މިއީ ކުއްލި މައްސަލަ ހުށަހެޅުއްވި ފޭދޫ ދާއިރާގެ މެމްބަރު މުހައްމަދު ނިހާދަށް ސަރުކާރުން ނުވަތަ ނަޝީދު ދެއްވި ލަނޑެކެވެ.\nޝިޔާމް ވިދާޅުވި ގޮތުގައި ރާއްޖޭގެ ޓޫރިޒަމްގެ 50 ޕަސެންޓު ހިއްސާކުރަނީ ޗައިނާގެ ޓޫރިސްޓުންނެވެ. ޗައިނާ ޓޫރިސްޓުން ރާއްޖެ އައުން މަދުވެ، ދިވެހި ވިޔަފާރިވެރިންނަށް ގެއްލުން ލިބޭ ކަމަށްވާ ނަމަ، އެކަމުގެ ޒިންމާ ނަންގަވަން ޖެހިވަޑައިގަންނަވާނީ ނަޝީދު ކަމަށް ވެސް ޝިޔާމް ވިދާޅުވި އެވެ.\n"އިންޑިއާ އާއި ރާއްޖެއާ ގުޅޭ އެއްބަސްވުމެއްގެ ރިޕޯޓު މަޖިލިހަށް އަންނާތީވެ، އޭގެ ކުރިން މީތި ރީތިކޮށްލުމަށް، ވަރަށް ބޮޑަށް ޗައިނާއާ ރާއްޖެ ޖެހޭ ގޮތަށް މެމްބަރަކު ލައްވައި ކުރައްވަމުން ގެންދަވާ ވަރަށް ޒިންމާދާރުކަން ކުޑަ މަސައްކަތެއްގެ ގޮތުގައި ކުއްލި މައްސަލަ ފެންނަނީ،" ޝިޔާމް ވިދާޅުވި އެވެ.\nކުރީގެ ރައީސް މުހައްމަދު ނަޝީދު ނޫސްވެރިންނާ ވާހަކަ ދައްކަވަނީ. --- ފޮޓޯ: ހުސެއިން ވަހީދު/ މިހާރު\nޝިޔާމް ވިދާޅުވި ގޮތުގައި އިސްލާމް ދީނާ ހިލާފު އަދި ދިވެހި ގައުމިއްޔަތާއި މިނިވަންކަން އެފުށް މިފުށަށް ޖަހާނެ ގޮތަށް ގާއިމުކުރާ އެއްބަސްވުންތައް ރައްޔިތުން ބާތިލް ކުރާނެ އެވެ. އަދި ޖީއެމްއާރު ރާއްޖެ އަންނަ ގޮތަށް ހަދާ ކޮންމެ އެއްބަސްވުމަކުން ރައްޔިތުންނަށް ގެއްލުންވާނެ ކަމަށް އޭނާ ވިދާޅުވި އެވެ.\n"(ޖީއެމްއާރުގެ) އެ އެއްބަސްވުމަކީ ބާތިލްވާނެ އެއްބަސްވުމެއް،" ޝިޔާމް ވިދާޅުވި އެވެ.\nމެމްބަރު ނިހާދު ވިދާޅުވީ ޔާމީނަށް ބާރެއް ލިބިވަޑައިގަންނަވާ ދުވަހަކުން ސަރުކާރުގެ އެއްބަސްވުންތައް އެފުށް މިފުށަށް ޖަހާނެ ކަމަށް ވިދާޅުވުމަކީ ދައުލަތަށް ދިން އިންޒާރެއް ކަމަށެވެ. ނިހާދު ވިދާޅުވީ ޔާމީންގެ ސަރުކާރުން ދިވެހި ދައުލަތަށް ގެއްލުންވާ ގޮތަށް އެތައް އެއްބަސްވުމެއް ގާއިމުކޮށްފައިވާ ކަމަށާއި އެފަދަ ފަރާތަކުން މިފަދަ ވާހަކަތައް ދެއްކުމަކީ ނުރައްކަލެއް ކަމަށެވެ.\nޝިޔާމް އިޝާރާތްކުރައްވާފައި ވަނީ ކުރީގެ ރައީސް ނަޝީދު އާއި ޗައިނާގެ ސަފީރު ޒަންގް ލިއޮންއާ ދެމެދު ޓްވިޓާގައި ހިނގި ދެބަސްވުމަކަށެވެ. ޔާމީންގެ ސަރުކާރުގައި ހިންގި ބޮޑެތި މަޝްރޫއުތަކަށް ޗައިނާ އިން ނެގި ލޯނުތަކަށް ދަރަނީގެ ގޮތުގައި ރާއްޖެ އިން 3.4 ބިލިއަން ޑޮލަރު ދައްކަން ޖެހިފައިވާ ކަމަށް ނަޝީދު ވިދާޅުވުމުން، ޗައިނާގެ ސަފީރު ޒަވަނީ ރައްދު ދެއްވައިފަ އެވެ. ޗައިނާ އިން ރާއްޖެ އަށް ކަނޑައަޅާފައި ހުންނެވި ސަފީރު ހިތްހަމަޖެހިވަޑައިނުގަތީ، އިންޑިއާގެ ތިންކް ޓޭންކަކުން ބޭއްވި ކޮންފަރެންސްގައި ނަޝީދު ދެއްކެވި ވާހަކަފުޅާ ގުޅިގެންނެވެ.\nޗައިނާ އަށް ރާއްޖެ ދަރާފައި އޮތް ކަމަށް ވިދާޅުވެ ނަޝީދު ދެއްކެވި ވާހަކަތަކަށް ރައްދު ދެއްވަމުން ސަފީރު ވިދާޅުވީ ރާއްޖެ އިން އެކި ގައުމުތަކަށް ދައްކަން ޖެހޭ 3.21 ބިލިއަން ޑޮލަރުގެ ތެރެއިން ޗައިނާ އަށް ދައްކަން ޖެހޭނީ 1.53 ބިލިއަން ޑޮލަރު ކަމަށެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޗައިނާ އިދިކޮޅު ފަރާތްތައް މަޖިލީހުގެ މެމްބަރުން ޕީޕީއެމް ރާއްޖެ-ޗައިނާ މެމްބަރު އަހުމަދު ޝިޔާމް (ނައިފަރު)\n54 ކޮމެންޓް, 71 ރިއެކްޝަންސް\nލަންކާއަށް ވެފައި އޮތްގޮތް ސާފުކޮށްލެއްވުން ބުއްދިވެރި. ޝިޔާމުމެންގެ ވިސްނުންކޮށިވީމާ ތިހިރީ ޔާމިނު ޝިޔާމުމެންގެ ބޮލަށް ޗިޕުޖަހައިހެން ގައުމު ދަރުވައި ޗައިނާގެ އަޅަކަށް ހަދާފަ.\nޗައިނާމީހުން އަށްނަނީ 2ޕަކެޓް ނޫޑުލުސްހިފައިގެން ދެން?\nކޮސްނުގޮވާ ހުރިއްޔާ ވަރަށްރަގަޅު.\nރާއްޖެއަ އެމްމެގިން ފަތުރުވެރިންއަންނަނީ ޗައިނާއިން ރާއްޖެއަ އެމްމެ ބޮޑައްއެހީ ވަނީ ޗައިނާއިން. އިންޑިޔާއިން ބޭނުން ވަނީ ރާއްޖެ އަޅުވެތި ކުރަން.\nއޭ ޝިޔާމޫ ! ޔާމީނު ވެރިކަމަށް ސަވާރުވުމުގެ ކުރިންވެސް މިތަނުގައި ޓްއަރިޒަމް ކުރިއަށް ދިޔައީ ޗައިނާއިން މީހުން އައިސްގެނެއް ނޫން ! ކަލޭ ތާރީޚް ރަގަޅަށް ދިރާސާ ކޮށްބަލަ ؟\nދެން އިންޑިއާއަށް ގައުމު ވިއްކާލާ ފަހަރުމީ .....\nޗައިނާއަށް ގައުމު ވިއްކާލީ ތިބޭފުޅުން ދެއް ކީކޭތޯ ތި ކިޔަނީ\nސިޔާމު އަދިޅަވަނީ ނަސީދާހަމަޔަކައްނާދެވޭނެ މަޖުލީހުގާ އެއިއްނަވަނީ ރައީސްކަމުގާ ސިޔާުމުތިއިށްނަވަނީ ހުރިހާމެންބަރުނާއެކު ނަސީދައްއޮޔް ތާއިދުނުލިބޭތީޖޭވަނީ ޖީއެސްޓީހަމަކޮއްބަލަ ކުރީރޭ ޖަލުސާއަތައްގޮވީ ދލލލ...\nނަޝީދު އުޅެނީ ރާއްޖެ އާއި ޗައިނާ ޖައްސަން ކަމަށް އެހާ ފާޅު ކަން ބޮޑު ގޮތެއްގައި މަޖްލީސް މެމްބަރުން ވިދާޅުވާނަމަ މިކަމަކީ މީ ރައީސް އޮފީހުން ޑެޑް ސީރިއަސް ކޮށް ވިސްނަން ޖެހޭނެ ކަމެކޭ ޗައިނާ އިންނޭ ރާއްޖެ އަށް އެންމެ ގިނަ ގެސްޓުން އަންނަނީ ޗައިނާ އަށް ބްލޭމް ކުރަމުން ޗައިނާ އަށް ޖެއްސުން ކުރަމުންނޭ ދަނީ މަޖްލީހުގައި އުޅޭ އެމްޑީޕީ މެމްބަރުން ސިސްޓަމެޓިކް އުސޫލުން ބޮޑަށް ވައްތަރީ އިންޑިއާއިން ކަޓް ދީގެން އެމެން ކުރުވާ ކަމަކަށޭ ޗައިނާ ތަފާތުވާނެއޭ\nނަޝީދު މިދައްކާ ވާހަކަތަކަކީ ސަރުކާރުގެ ބަހެއް ނޫން ކަމާ އޭނާ ވަޖިދުވެފައި ހުރެގެން ދައްކާ ވާހަކަ ކަމާ އެ ވާހަކަތަކާ ސަރުކާރަކާ ނުބެހޭކަމަށް ފޮރިން މިނިސްޓްރީ އިން ބަޔާނެއް ނެރެ އޭނާ ސައިޒަށް ތިރިކުރަން ވެއްޖެ މިހާރު. ދުނިޔޭގެ އިގްތިޞާދީ ބޮޑުބާރަކާ ޖެއްސިގަނެގެން ނަޝީދުކަހަލަ ކޮރަޕްޓް މީހަކު ކިހިނެތްއުޅޭނީ އޭނ...؟


BREAKING | Covid-19:4Lakka Meehun Maruvehje - Vaguthu\nކޮވިޑް-19: ހަތަރުލައްކަ މީހުން މަރުވެއްޖެ\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ދުނިޔޭގެ އެކި ކަންކޮޅުތަކުން މަރުވި މީހުންގެ އަދަދު ހަތަރު ލައްކައަށް އަރައިފިއެވެ.\nކޮވިޑް-19 އާއި ބެހޭ މަޢުލޫމާތު ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސް ހިސާބުތަކަށް ބަލާއިރު، މިހާތަނަށް ދުނިޔެއިން ކޮވިޑް-19 ޖެހިގެން މަރުވި މީހުންގެ ޖުމްލަ އަދަދަކީ، 400,472 އެވެ. އޭގެތެރެއިން 3,026 މީހަކު މަރުވެފައި ވަނީ މިދިޔަ 24 ގަޑިއިރު ތެރޭގައެވެ.\nމިހާތަނަށް ދުނިޔޭގެ 213 ޤައުމަކުން ނުވަތަ ސަރަޙައްދަކުން ކޮވިޑް-19 ފެނިފައިވާއިރު، އެންމެ ގިނަ އަދަދަކަށް މި ވައިރަސް ޖެހިގެން މީހުން މަރުވެފައި ވަނީ އެމެރިކާއިންނެވެ. އެޤައުމުން މިހާތަނަށް ވައިރަސްގެ ޝިކާރައަކަށްވެ ޖުމްލަ 111,858 މީހަކު މަރުވެފައި ވެއެވެ.\nދެވަނައަށް އެންމެ ގިނަ ބަޔަކު މި ބަލީގައި މަރުވެފައި ވަނީ އިނގިރޭސިވިލާތުންނެވެ. އެޤައުމުން މިހާތަނަށް 40,465 މީހަކު މި ބަލީގައި ވަނީ މަރުވެފައެވެ.\nކޮވިޑްގެ ނުރައްކާ ދުނިޔޭގެ އެކި ކަންކޮޅުތަކަށް ބޮޑުވެފައިވާއިރު، މިހާތަނަށް ދުނިޔެއިން ޖުމްލަ 6,926,560 މީހަކު މި ވައިރަސް އަށް ފައްސިވެފައި ވެއެވެ. އޭގެތެރެއިން 86,239 މީހަކު ފައްސިވެފައި ވަނީ ފާއިތުވެދިޔަ 24 ގަޑިއިރު ތެރޭގައެވެ. ދުނިޔެއިން މި ވައިރަސް ޖެހިގެން ފަރުވާދެމުންދާ މީހުންގެ ތެރެއިން ޖުމްލަ 53,569 މީހަކަށް ސީރިއަސް ހާލުގައި ފަރުވާދެމުން ދާއިރު، ބަލިން ސަލާމަތްވެފައި ވަނީ 3,389,218 މީހެކެވެ.\nނުރައްކާތެރި "ކޮވިޑް-19" އެންމެ ފުރަތަމަ ފެނިފައިވަނީ ޗައިނާގެ ހުއާން ސިޓީގެ މަސް މާރުކޭޓަކުންނެވެ. އެ ސަރަޙައްދުން ވައިރަސް ފެނުނުތާ ގިނަ ދުވަސްތަކެއް ނުވަނީސް ވައިރަސް ވަނީ ދުނިޔޭގެ އެކި ކަންކޮޅުތަކަށް ހަލުވިކަމާއެކު ފެތުރިފައެވެ. އެންމެ ފުރަތަމަ މި ވައިރަސް ފެތުރެން ފެށީ މިދިޔަ އަހަރުގެ ފަހުކޮޅުއެވެ.\nޖޫން 7, 2020 01:13\nއެމެރިކާއާއި އިނގިރޭސި ވިލާތުން އެންމެ ގިނަ މީހުން މަރުވެފައިވާ ސިއްރު ބުއްދިއާއި ހިކުމަތް ހުރި ދުނިޔޭގެ ކަންކަމާއި މެދު ވިސްނާ މީހަކަށް ނޯޅޭނެއެވެ.


"Dhadak" 100 Crorre club ah\n"ދަޅަކް" 100 ކްރޯޑް ކުލަބަށް\nޖާންވީ ކަޕޫރް އާއި އިޝާން ކައްޓަރު ލީޑުން ފެނިގެންދާ ފިލްމު "ދަޅަކް" އަށް ދުނިޔޭގެ ބޮކްސް އޮފީހުގައި 100 ކްރޯޑުގެ އާމްދަނީއެއް ލިބިއްޖެ އެވެ.\nމި ފިލްމަށް 100 ކްރޯޑު ލިބުނުކަން ފިލްމުގެ ޕްރޮޑިއުސަރު ކަރަން ޖޯހަރް ވަނީ ޓުވިޓާ މެދުވެރިކޮށް ހާމަކޮށްފަ އެވެ. ކަރަން ޖޯހަރްގެ ދަރްމާ ޕްރޮޑަކްޝަންގެ ކުޑައިގެ ދަށުން ނިކުތް މި ފިލްމަކީ ނިއުކަމާސް ނުވަތަ އާ ތަރިން ލައިގެން އުފެއްދި ބޮލީވުޑް ފިލްމުތަކުގެ ތެރެއިން މިހާތަނަށް އެންމެ ރަނގަޅު ކާމިޔާބީއެއް ހޯދި ފިލްމެވެ.\nޝްރީދޭވީގެ ދޮށީ ދަރިފުޅު ޖާންވީ ބޮލީވުޑަށް ތައާރަފުވި މި ފިލްމަކީ 2016 ވަނަ އަހަރު ނިކުތް މަރާޓީ ސުފަހިޓް ފިލްމު "ސައިރާތު" ގެ އެޑަޕްޓޭޝަނެކެވެ. ޝާހިދު ކަޕޫރްގެ ކޮއްކޮ އިޝާން ކައްޓަރުގެ މިއީ ދެ ވަނަ ފިލްމެވެ. މި ފިލްމުން އެންމެ ގިނަ ބައެއްގެ ތައުރީފުވެސް ލިބިފައި ވަނީ އޭނާ އަށެވެ.\nޝަޝަންކު ކައިތަން ސްކްރީންޕްލޭ ތައްޔާރުކޮށް ޑައިރެކްޓުކުރި މި ފިލްމު ޕްރޮޑިއުސްކުރީ ޒީ ސްޓޫޑިއޯސް އާއި ކުޅަދާނަ ޑައިރެކްޓަރު އަދި ޕްރޮޑިއުސަރު ކަރަން ޖޯހަރް އާއި ހީރޫ ޔަޝް ޖޯހަރް އަދި އަޕޫރްވާ މެހެތާ އެވެ.


މާލޭ ގެއެއްގެ ތެރޭގައި މީހަކަށް ފުލުހުން އަނިޔާ ކުރާ ވީޑިއޯއެއް އާއްމުވެއްޖެ – Haftha\nWed, 8 July, 2020, 3:51 am\nމާލޭ ގެއެއްގެ ތެރޭގައި މީހަކަށް ފުލުހުން އަނިޔާ ކުރާ ވީޑިއޯއެއް އާއްމުވެއްޖެ\nމާލޭ ގެއެއްގެ ތެރެއަށް ފުލުހުން ވަދެ، އެގޭގައި ހުރި މީހަކަށް އަނިޔާ ކުރާ މަންޒަރު ފެންނަ ވީޑިއޯއެއް އާއްމު ވެއްޖެ އެވެ. އެފަދަ ކަމެއް ހިނގާފައިވާކަން ކޮމިޝަނަރ އޮފް ޕޮލިސް މުހައްމަދު ހަމީދު ވެސް ވަނީ ކަށަވަރު ކޮށްދެއްވައިފަ އެވެ.\nއެކަން ކަށަވަރު ކޮށްދެއްވައި ހަމީދު ކުރެއްވި ޓުވީޓެއްގައި ވިދާޅުވީ، ކޯޓު އަމުރެއްގެ ދަށުން މާފަންނު ގެއެއް ބަލައި ފާސްކުރަން ވަތް، ކުލަ ހެދުމުގައި ތިބި ފުލުހުންގެ އޮފިސަރުންތަކެއް އެ ގޭގައި ހުރި މީހަކަށް އަނިޔާކުރާ ވީޑިއޯއެއް ފެނިފައިވާ ކަމަށެވެ.\n“..މިއީ ގަބޫލު ކުރެވޭނެ ކަމެއް ނޫން. އެކަމުގައި ބައިވެރިވި އޮފިސަރުން ވަގުތުން ސަސްޕެންޑްކޮށް އެމީހުން ތަހުގީގު ކުރާނަން،” ސީޕީ ހަމީދުގެ ޓުވީޓުގައި ވިދާޅުވެފައިވެ އެވެ.\nއަދި ވިދާޅުވީ، ފުލުހުންގެ އެތެރެއިން އެ މައްސަލަ ބެލުމުގެ އިތުރުން އެކަން ކުރި ފުލުހުންގެ ނަންތަކާއެކު އެ މައްސަލަ ތަހުގީގު ކޮށްދެއްވުމަށް އެދި ހިއުމަން ރައިޓްސް ކޮމިޝަންސް އޮފް ދި މޯލްޑިވްސްގެ ރައީސްގެ އަރިހުން ވެސް އެދިފައިވާނެ ކަމަށެވެ،


Fuluhunah vahtharu jehsee Tiktok thari hareem!\n04 ޖެނުއަރީ 2021 - 19:52:24\nފިޒާ ހުސެއިން ނުވަތަ ޕާކިސްތާނުގެ މަޝްހޫރު ތަރި، ހަރީމް ޝާހް ރާއްޖޭގައި ޗުއްޓީ ހޭދަކުރަމުން އަންނައިރު އޭނާ އަންނަނީ ޓިކްޓިކް މެދުވެރިކޮށް ސަޕޯޓަރުން މުނިފޫހިފިލުވައި ދެމުންނެވެ.\nޕާކިސްތާނުގެ މަޝްހޫރު ކޮންޓެންޓް ކްރިއޭޓަރު ހަރީމް ޝާހް ރާއްޖޭގައި ހޭދަކުރި ޗުއްޓީގެ ތެރެއިން 70 އެއްހާ ވީޑިއޯ ކުޅެފައިވެ އެވެ. މީގެ ތެރޭގައި ބައެއް ދިވެހި ކުދިންނާއެކު ކުޅެފައިވާ ވީޑިއޯ ވެސް ހިމެނެ އެވެ.\nހަރީމްގެ ފޮލޯވަރުންގެ އަދަދު 4.9 މިލިއަނުގައި އުޅޭއިރު އޭނާ ވަނީ ރާއްޖޭގެ ގޮނޑުދޮށުގައި ހުރެ ތަފާތު ވީޑިއޯތައް ކުޅެފަ އެވެ.\nއެކަމަކު މި ހުރިހާ ވީޑިއޯއެއްގެ ތެރެެއިން ވެސް ގިނަ ބައެއްގެ ލޮލުގައި އަޅައިގަތީ އޭނާ ރާއްޖެ އައި ގޮތަށް ކުޅުނު ޓިކްޓޮކެކެވެ. ފެނިގެންދަނީ ވެލާނާ އެއާޕޯޓުގައި މާސްކް ނާޅާއި އޭނާ އުޅޭ މަންޒަރެވެ. އަދި ފުލުހުންގެ އޮފިސަރަކު އޭނާ ކައިރީ މާސްކް އަޅަން ނަސޭހަތްތެރިވާ މަންޒަރު ފެނިގެންދާއިރު އެ ކަމަށް ސަމާލުކަންދޭ މަންޒަރު ވެސް ނުފެނެ އެވެ.\nއަދި ފަހަތަށް އެނބުރޭ ގޮތަށް ވައްތަރު ޖައްސާލާ މަންޒަރު ވެސް މި ވީޑިއޯ އިން ފެނިގެންދެ އެވެ. ގިނަ ބަޔަކު އޭނާއަށް ފާޑުކިޔަމުން އަންނައިރު އެކަމަށް ފުލުހުން ފިޔަވަޅު އަޅާފައި ނުވާތީ ވެސް ދަނީ ފާޑުކިޔަމުންނެވެ.\nކުއްޖަކު ގްރޫމްކުރި މައްސަލާގައި ދެ މީހަކު ހައްޔަރުކޮށްފި\nމިއަދު ޕޮޒިޓިވްވި މީހުންގެ އަދަދު 69 ގައި\nޖޫން 30 ގެ ނިޔަލަށް އެމްޕްލޯއިމަންޓް އެޕްރޫވަލް ދޫކުރަނީ\nސުޕަ ޔުނައިޓެޑުގެ ކޯޗަކަށް މޯހަން


ރާއްޖޭގެ ބޮޑު ބަޔަކަށް ވިއްސާރަ ކުރާނެ ކަމަށް ލަފާކޮށް ވައިޓް އެލަރޓް ނެރެފި – Dhen.mv\nރާއްޖޭގެ ބޮޑު ބަޔަކަށް ވިއްސާރަ ކުރާނެ ކަމަށް ލަފާކޮށް ވައިޓް އެލަރޓް ނެރެފި\nރާއްޖޭގެ ގިނަ ހިސާބުތަކަކަށް ވިއްސާރަކުރާނެ ކަމަށް ލަފާކޮށް ވައިތް އެލާޓު ނެރެފިއެވެ.\nއެގޮތުން ބޯކޮށް ވާރޭ ވެހޭނެ ކަމަށް ލަފާކޮށް، ވައިޓް އެލާޓް ނެރެފައިވަނީ ހއ. އަތޮޅުން ފެށިގެން ޅ. އަތޮޅަށް އަދި ލ. އަތޮޅުން ފެށިގެން އައްޑޫ ސިޓީއަށެވެ. މޫސުމާ ބެހޭ ގައުމީ އިދާރާއިން ބުނެފައިވަނީ މި ސަރަހައްދުތަކަށް ވިލާގަނޑުގައި 45 މޭލަށް ވައި ގަދަވާނެ ކަމަށެވެ.\nބުރާސްފަތި ދުވަހުގެ ރޭ 08:00ން ހުކުރު ދުވަހު ހެނދުނު 8:00ށް މޫސުން ކުރިޔަށް ލަފާކުރާ ގޮތް މޫސުމާ ބެހޭ ޤައުމީ އިދާރާއިން ޢާންމުކޮށްފައި ވާއިރު، ރާއްޖޭގެ ބޮޑުބަޔަކަށް ވިއްސާރައާއެކު ގުގުރާނެކަމަށާއި އަދި ބައެއް ރަށްތަކަށް ބޯކޮށް ވާރޭވެހޭނެ ކަމަށް ވެސް ލަފާކޮށްފައި ވެއެވެ.\nވައި ޖެހޭނެ ކަމަށް ލަފާކޮށްފައިވަނީ އުތުރާއި މެދުތެރޭގެ އަތޮޅުތަކަށް ހުޅަނގާއި ހުޅަނގުއުތުރުން ގަޑިއަކު 10 މޭލާއި 20 މޭލާ ދެމެދުގެ ބާރުމިނުގައި، އަދި ދެކުނުގެ އަތޮޅުތަކަށް ދެކުނާއި ހުޅަނގުދެކުނުން ގަޑިއަކު 8 މޭލާއި 18 މޭލާ ދެމެދުގައެވެ.\nއަދި ވިލާގަނޑުގައި ގަޑިއަކު ގާތްގަނޑަކަށް 45 މޭލު ބާރުމިނަށް ވައިގަދަވުން އެކަށީގެންވާކަމަށް ވެސް މެތް އޮފީހުން ބުނެފައިވެއެވެ.\nބޯކޮށް ވާރޭ ވެހި، ވައިގަދަވެ، ކަނޑުތައް ވެސް ގަދަވާނެ ކަމަށް ލަފާ ކުރެވޭތީވެ، ޢާންމުކޮށް ހުރިހާ ފަރާތްތަކުން މޫސުމަށް ވަރަށް ބޮޑަށް ސަމާލުވުމަށް މޫސުމާއި ބެހޭ ޤައުމީ އިދާރާއިން ވަނީ އިލްތިމާސް ކޮށްފަ އެވެ.


Dhuvaalakah Mihaaru Raajje Annanee 1600 Fathuruverin - Vaguthu\nދުވާލަކަށް މިހާރު ރާއްޖެ އަންނަނީ 1600 ފަތުރުވެރިން\nފަތުރުވެރިންތަކެއް ވެލާނާ އިންޓަނޭޝަނަލް އެއާޕޯޓުގައި. --- ވަގުތު އިމޭޖަސް\nދުނިޔޭގެ ގިނަ ގައުމުތަކުގައި މިހާރު ފެތުރެމުން އަންނަ ކޮވިޑް-19 ރާއްޖެއިން ފެނުމާއި އެކު ރާއްޖެއަށް އަންނަ ފަތުރުވެރިންގެ އަދަދު 1600 އަށް ވެއްޓިފައިވާ ކަން ސަރުކާރުން ހާމަ ކޮށްފިއެވެ.\nކޮވިޑް-19 އަށް ރާއްޖެއިން މިހާތަނަށް 13 މީހަކު ޕޮޒިޓިވް ވެފައިވާއިރު އޭގެ ތެރޭގައި ގިނައިން ތިބީ ރާއްޖެއަށް އައިސްފައިތިބި ބޭރު މީހުންނެވެ. އެހެން ކަމުން މި ބަލިން ރައްކާތެރިވެ އިތުރަށް ބަލި ފެތުރުން ކޮންޓްރޯލް ކުރުމަށް ސަރުކާރުން ވަނީ ގިނަ ފިޔަވަޅުތަކެއް އަޅާފައެވެ. އޭގެ ތެރޭގައި ރާއްޖެއަށް ފަތުރުވެރިން އަންނަ ބައެއް ގައުމުތަކުން އެ ބޭފުޅުން އައުން ވަނީ ވަގުތީ ގޮތުން މެދުކަނޑާލާފައެވެ.\nމިއަދު ކޮވިޑް-19 އާއި ގުޅިގެން ޓޫރިޒަމް މިނިސްޓްރީން ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަލީ ވަހީދު ވިދާޅުވީ، ރާއްޖޭގެ އިޤްތިސޯދުގެ މައި ލޭނަރަކަށް ވެފައި އޮންނަނީ ފަތުރުވެރިކަމަށް ވާއިރު މި ވައިރަސްގެ ސަބަބުން އިޤްތިސޯދަށް ބޮޑު ގެއްލުމެއް ލިބިފައިވާ ކަމަށެވެ. އިއްޔެ ރާއްޖެއަށް 1609 ފަތުރުވެރިޔަކު އައިސްފައިވާއިރު މީގެ ކުރިންނަމަ އިއްޔެ ރާއްޖެއަށް 5000 ފަތުރުވެރިން ޒިޔާރަތް ކުރާނެ ކަމަށް މިނިސްޓަރު ވަނީ ފާހަގަކުރައްވާފައެވެ.\n"ދިވެހި ރާއްޖޭގެ މުޅި އިގްތިސޯދުގެ މައި ލޭނަރަކަށް މިއޮތީ ފަތުރުވެރިކަން. 16 މާޗުގައި ރާއްޖޭގެ އެރައިވަލްސް މި އިނީ 1609 ގައި. އެވްރެޖް ގޮތެއްގައި މިދިޔަ އަހަރަށް ބަލާނަމަ 5000 މީހުން މިދުވަސްވަރު ދުވާލެއްގެ މައްޗަށް އަންނާނެ" ޓޫރިޒަމް މިނިސްޓަރު އަލީ ވަހީދު ވިދާޅުވިއެވެ.\nމިނިސްޓަރު ވިދާޅުވީ، ފަތުރުވެރިކަމުން ލިބޭ އަމްދަނީ އަކީ ދިވެހި ދައުލަތުގެ ބަޖެޓާއި ގުޅިފައިވާ އެއްޗެއް ކަމަށާއި އެޔަކީ މުވައްޒަފުންގެ މުސާރައިގެ އިތުރުން ދައުލަތް ހިންގާ ރެވެނިއު އާއި ގުޅިފައިވާ އާމްދަނީ އެއް ކަމަށެވެ.\nއިގްތިސޯދީ ގޮތުން މުޅި ދުނިޔެ ދަތި އަނދަވަޅަކަށް ވެއްޓިފައި އޮތް ނަމަވެސް މިހާރު ސަރުކާރުން ބަލަމުން އަންނަނީ ރައްޔިތުންގެ ސިއްހީ ހަލާތަށާއި ސަލާމަތާއި ރައްކާތެރިކަން ކަށަވަރު ކުރުމަށްޓައި ކަމަށް މިނިސްޓަރު ވިދާޅުވިއެވެ. އިޤްތިސޯދަށް ބޮޑު ގެއްލުމެއް ލިބިފައިވީ ނަމަވެސް ބަލި ނައްތާލައިގެން އެކަމުން އަރައިގަތުމަށް މަސައްކަތް ކުރެވޭނެ ކަމަށް މިނިސްޓަރު ވަނީ ފާހަގަކުރައްވާފައެވެ.\nކޮވިޑް-19 ރާއްޖެއިން ފެނުމާއި ގުޅިގެން ސަރުކާރުން ވަނީ ސްޕެއިން، ބަންގްލަދޭޝް، އިޓަލީ، ޗައިނާ، ދެކުނު ކޮރެއާ އަދި ޖަރުމަނުގެ ބައެއް ހިސާބުތަކުން ފަތުރުވެރިން އައުން މަނާ ކޮށްފައެވެ.\nރާއްޖޭގެ އިގްތިސާދަށް ލޮޅުން އަރާފައިވާ މި ދަނޑިވަޅުގައި ސަރުކާރާއި ޓޫރިޒަމް މިނިސްޓްރީގައި ހުރީ އުންމީދީ ވިސްނުމެކެވެ. ހާއްސަކޮށް، ޓޫރިޒަމް މިނިސްޓަރު އަލީ ވަހީދު ހުންނެވީ މި އަޑިގަނޑުން އަރައިގަނެ، ރާއްޖެ ނަގާ ކޮޅަށް ޖަހަން އަތުކުރި އޮޅާލައިގެންނެވެ. ރާއްޖޭގެ ރީތިކަން ދެކިލަން ބޭނުންވެފައި ތިބި އެތައް މިލިއަން ބަޔަކަށް އެ ފުރުސަތުތައް ހޯދައި ދިނުމަށް ކުރަން ޖެހުނު ކޮންމެ ކަމެއް ކުރަން ތައްޔާރަށެވެ.\nމާޗް 17, 2020 17:27\nއާދޭސް ކޮށްފަ ބުނަން ސަރުކާރަށް މި ކޮވިޑަކީ ސަރުކާރުން ހަމަ ޤަޞްދުގަ މި ރާއްޖެ ގެނައި ބައްޔެއް. އަދިވެސް ތިޔާ އުޅެނީ ޑޮލަރުކޮޅުގެ ބޭނުމުގައި . ތި ފަތުރުވެރިން ގެނައުން މަނާކޮށްފަ ރާއްޖޭގެ ގޭޓް ބަންދުކޮށްދީ ބަލަ. މުހިއްމީ ޑޮލަރެއްނޫނޭ މިރާއްޖޭގެ ރައްޔިތުންނޭ މުހިއްމީ. އަދިވެސް ލިބޭވަރު މަދުވެގެން މި ތެޅެނީ ސަރުކާރު. އަދި ބުނާނެ އިސްކަން ދެނީ ރައްޔިތުމީހާގެ ސިއްހަތަށޭ. މިހާރު ހުންނާނީ ރާކަނިމަސް ކެވިފައި\nމާޗް 17, 2020 17:39\nބަލަގަ އެއްވެސް ފަތުރުވެރިޔަކަށް ނާދެވޭގޮތަށް މިގައުމު ލޮކްޑައުން ކުރަންވެއްޖެ މިހާރު. މާމޮޅު ސިޔާސަތެެއްކަމަށް ދެކިގެން ކޮރޯނާވައިރަސް އުޅޭ ބައެއް ގައުމުތަކުގެ ވަކި ޕްރޮވިންސްތަކުން މީހުން ރާއްޖެއާދެވޭގޮތަށް ހުޅުވާފަ ބޭއްވުމަކީ ވަރަށްބޮޑު ގޯހެއް. ކުރިން އިޓަލީއާމެދުވެސް ކަންތައްކުރީ އެހެން. އެގޮތަށް ބައެއް ޕްރޮވިންސްތަކަށް މަނާވެފަ އޮއްވަ އިޓަލީގެ އެހެން ޕްރޮވިންސްތަކުން ކޮރޯނާޖެހިފަތިބި މީހުން ރާއްޖެ އެތެރެވީ. މިހާރުވެސް އެެއުޅެނީ ސައުތުކޮރެޔާއިން ވިލިމާލެއަށް އައި މީހަކަށް ޝައްކުކުރެވިގެން ދެންމެޔަކު ކަރަންޓީނުކޮށްގެން. އޭނަ އުޅޭނެހާތަނެއްގަ އުޅުނުފަހުން. އެއާޕޯޓުން އޭނަ ނުހިފެހެއްޓީ އޭނަ އައީ ސައުތުކޮރެޔާގެ އެހެން ޕްރޮވިންސަކުން ވީމައޯ. ކީކޭ ދެން ބުނާނީ.\nމާޗް 17, 2020 17:41\nއަދިވެސް ހާދަ ގިނަ މީހުން ތި އެތެރެވަނީ، ކާއްޓާ މަހާ ކައިގެންވެސް ފުރާނަ ސަލާމަތްވެއްޖާ މާ ރަނގަޅު ދޯ، ފަރުވާއެއް ހޯދިފައިނުވާ ނުރައްކާތެރި ރޯގާއެއް ރާއްޖޭގައި ފެތުރިގެން ދިއުމަށްވުރެ، އަނެއްކާ ސިއްހީ ނިޒާމް އެހާ ބަލިކަށި، ލޮކްޑައުން ޕްލީސް\nމާޗް 17, 2020 17:59\nގިނައިންއަޔަސް ރަށްޔަތުންނަށް ލިބޭނެ އެއް\nޗެއްނެއް 600 ވަރަކައްމީހުން އައިމަރަގަޅު\nމާޗް 17, 2020 18:44\nމިހާރު ހަނދާނަށް އަންނަނީ މި ގައުމުގަ އިރެއްގަ ބަޔަކު ކަރަށް ނާރުއަރުވާފަ ޓުއަރިޒަމް ބޮއިކޮޓްކުރަން ގޮވި ހަނދާން. ކަން ދިމާކުރި ގޮތުން މިހާލަތު ތަހައްމަލު ކުރަން މި ޖެހުނީ އެހެން ގޮވި ބަޔަކު ވެރިކަމުގަ ތިއްބާ. ހުރިހާ ކަމެއް އެންމެ މޮޅަށް ދެނެވޮޑިގަންނަވާ ފަރާތަކީ ކީރިތި ﷲ. ހިތާމައަކީ މިކަން ނުވިސްނޭ ޖާހިލު އަދި ލާދީނީ ބަޔަކު މިގައުމުގައި އުޅޭކަން.\nމާޗް 17, 2020 18:45\nކޮވިޑް-19 ރާއްޖެއިން ފެނުމާއި ގުޅިގެން ސަރުކާރުން ވަނީ ސްޕެއިން، ބަންގްލަދޭޝް، އިޓަލީ، ޗައިނާ، ދެކުނު ކޮރެއާ އަދި ޖަރުމަނުގެ( ބައެއް ހިސާބުތަކުން(\nކީއްވެތަ ހުރިހާ ހިސާބަކުން މަނާ ނުކުރީ.... ރައްޔިތުންނަށް ވުރެ ޑޮލަރު މުހިންމު ވީތަ


vnews - Meehegge banduga oi kathureh 18 aharu fahun nagaifi\nމީހެއްގެ ބަނޑުގައިއޮތް ކަތުރެއް 18 އަހަރު ފަހުން ނަގައިފި\nއޮޕަރޭޝަން ކުރުމުގެ ކުރިން މާ ވޭން އެންހެޓް އޭނާގެ ބަނޑުގެ އެކްސްރޭއާއެކު:\nމީގެ 18 އަހަރުކުރިން ކޮށްފައިވާ އޮޕަރޭޝަނެއްގައި ވިއެޓްނާމް މީހެއްގެ ބަނޑުތެރެއަށް ދޫކޮށްލާފައިވާ ކަތުރެއް އޮޕަރޭޝަން ކޮށްގެން ނަގައިފިއެވެ.\nއުމުރުން މިހާރު 54 އަހަރުވެފައިވާ މާ ވޭން އެންހެޓް ނަމަކަށްކިޔާ މި ފިރިހެން މީހާގެ ހަށިގަނޑުގެ އޮޕަރޭޝަނެއް ކުރެވުނީ 1998 ވަނަ އަހަރު ހިނގި ކާރު އެކްސިޑެންޓަކާ ގުޅިގެންނެވެ.\nވިއެޓްނާމްގެ ހެލްތު މިނިސްޓްރީން ހިންގާ ސޫކް ޚޯއެ ވާ ޑުއި ސޯންގް ވެބްސައިޓުން ބުނެފައިވަނީ، މީގެ 18 އަހަރުކުރިން ކުރެވުނު އޮޕަރޭޝަންގެ ފަހުން މުޅިން ރަނގަޅުވެ މާ ވޭން އެންހެޓް އުޅެމުންދިޔައީ ސިއްހަތު ރަނގަޅު އާދައިގެ ދިރިއުޅުމެއް ކަމަށެވެ. އާދައިގެ އެހެން މީހުންނެކޭ އެއްފަދައިން ކެއިންބުއިމާއި އެހެނިހެން ކަންކަންވެސް ހުރީ ރަނގަޅަށް ކަމަށާއި އެއްވެސް މައްސަލައެއް އޭނާއަށް ދިމާނުވާ ކަމަށް ބުނެފައި ވެއެވެ.\nނަމަވެސް، މިފަހުން އޭނާގެ ބަނޑުގައި ރިއްސާތީ ޑޮކްޓަރަށް ދެއްކުމުން އަލްޓްރާސައުންޓް ސްކޭނެއް ހަދައި އަދި އެކްސްރޭ ނެގުމުން މާ ވޭން އެންހެޓްގެ ބަނޑުން ކަތުރެއް ފެނުމުން ޑޮކްޓަރުންނަށް ލިބުނީ ބޮޑު ހައިރާން ކަމެކެވެ.\nވިއެޓްނާމްގެ ވެރިރަށް ހެނޯއީގެ އުތުރުން 80 ކިލޯމީޓަރު ދުރުގައި ހުންނަ ގަންގް ތެޕް ތައި އެންގުޔެން ހޮސްޕިޓަލުގައި ކުރެވުނު3ގަޑިއިރުގެ އޮޕަރޭޝަނަކަށްފަހު އެމީހާގެ ބަނޑުން މިހާރު ވަނީ ކަތުރު ނަގާފައެވެ. މާ ވޭން އެންހެޓްގެ ބަނޑުން ނެގި ކަތުރުގައި 15 ސެންޓިމީޓަރު (6 އިންޗި) ހުރިކަމަށް ހޮސްޕިޓަލުން ބުނެއެވެ. ކަތުރު އޮތީ ކާއެއްޗެހި ދަތުރުކުރާ ހޮޅީގެ ކައިރީގައެވެ.\nމާ ވޭން އެންހެޓްގެ ބަނޑުން ނެގި ކަތުރު:\nއޮޕަރޭޝަންކުރި ހޮސްޕިޓަލްގެ ޖެނެރަލް އެފެއަރޒްއާބެހޭ ވެރިޔާގެ ނާއިބް އެންގޯ ޓްރަންގް ތަންގް ވިދާޅުވީ، އޮޕަރޭޝަނަށްފަހު މާ ވޭން އެންހެޓްގެ ހާލު ރަނގަޅުވަމުން އަންނަ ކަމަށެވެ.\nމިހާދިސާއާ ގުޅިގެން ވިއެޓްނާމްގެ ކަމާބެހޭ ފަރާތްތަކުން މިހާރު ގެންދަނީ 1998 ވަނަ އަހަރު މާ ވޭން އެންހެޓްގެ އޮޕަރޭޝަންކުރި ޑޮކްޓަރުން ހޯދުމުގެ މަސައްކަތް ކުރަމުންނެވެ. އެމީހުންގެ އެއްވެސް ޚަބަރެއް އަދި ނެތްކަމަށް ވިއެޓްނާމުގެ މީޑިއާއިން ބުނެއެވެ.


Dhoaneegai Hammad Ah Maruge Hukum Ivvaa, Karu Buri Kuran Nimmi! - Vaguthu\nދޯނީގައި ހައްމާދަށް މަރުގެ ޙުކުމް އިއްވާ، ކަރުބުރިކުރަން ނިންމި!\n7 މަސް ކުރިން ( ނޮވެމްބަރު 27, 2019 )\nލަނޑާ ނަގާ ދޯންޔެއްގައި ހިނގި ހަމަނުޖެހުމެއްގެ ތެރެއިން "މަރުގެ ޙުކުމް" އިއްވައި، ޒުވާނަކު "ކޮށާލުމަށްފަހު" ކަނޑަށް އެއްލާލީ ވައްކަމެއްގެ ޒިންމާ ނެގުމަށް އޭނާ، ގްރޫޕުގެ އެހެން މީހުންނާ ދޯނި ތެރޭގައި ބައިއަތު ނުހިފުމުން ކަމަށް ރާއްޖޭގެ ނޫހެއް ކަމަށްވާ "ސަން" އިން ރިޕޯޓުކޮށްފިއެވެ.\nލަނޑާނަގާ ދޯންޏެއްގެ ތެރޭގައި ހިނގާދިޔަ މާރާމާރީގައި ސީރިއަސް ޒަހަމްތަކެއް ލިބުނު ޒުވާނާއަށް ވަޅިން ހަމަލާދީ ކަނޑަށް އެއްލާލުމުން އޭނާ ފަތާފައި ގޮސް މާޅޮހަށް އެރީ އެވެ. ވަޅިން ހަމަލާ ދިނުމުން ޒަހަމްވެފައިވަނީ ރ. މަޑުއްވަރީ އިސްމާއިލް ހައްމާދު ނަމަކަށް ކިޔާ 26 އަހަރުގެ ޒުވާނެކެވެ.\nމާޅޮހަށް އަރައި ހައްމާދު އެ ރަށުން އޭނާ އަށް އެހީތެރިކަން ފޯރުކޮށްދިން ދެމީހުން ކައިރީގައި ބުނި ކަމަށް ވަނީ އޭނާ އަށް އެމީހުން ހަމަލާދީފައިވަނީ ކަމަކަށް "ބައިއަތު" ހިފަން އޭނާ އެއްބަސް ނުވުމުން ކަމަށެވެ. ނަމަވެސް، ހައްމާދު ބައިއަތު ހިފަން އެއްބަސް ނުވީ ކޮން ކަމަކަށް ކަން އޭނާ ބުނެފައެއް ނުވެއެވެ.\nހައްމާދުގެ އުފަން ރަށް ކަމަށްވާ، ރ. މަޑުއްވަރީ ބައެއް މީހުން މީޑިއާތަކަށް ކިޔާދިން ގޮތުގައި ހައްމާދުމެން ދަތުރުކުރާ ދޯންޔަކީ ހަރުކަށި ވިސްނުމުގެ މީހުން ދަތުރުކުރާ ދޯންޏެކެވެ. އަދި އެއީ މަސްތުވާތަކެތިވެސް ބޭނުންކުރާ ބައެއް ކަމަށާއި، ބޮޑެތި ވައްކަން ކުރުމަކީ އެމީހުން ކޮށް އުޅޭ ކަމެއް ކަމަށް ވަނީ މަޢުލޫމާތު ދީފައެވެ. ހައްމާދު އަކީ އެ ދޯނީގެ ކައްޕި ކަމަށާއި، އެމީހުން ރާވާ ވައްކަންތަކުގެ އެންމެ ބޮޑު މޭސްތިރި އަކީ ވެސް ހައްމާދު ކަމަށް އެމީހުން ބުނެއެވެ.\nއަޗި ރާއްޖެ އަކީ ކާފަރު ޤައުމެއް ކަމަށް މި ގްރޫޕުގެ މީހުން ޤަބޫލުކުރާ ކަމަށާއި، އެމީހުން އަބަދުވެސް އުޅެނީ "ހަނގުރާމައިގެ މައިދާނުގައި" ކަމަށާއި، ހަނގުރާމައިގެ މައިދާނެއްގައި މީހުންގެ އަގުބޮޑެތި މުދަލާއި، ފައިސާ ރައްކާކޮށްފައި ހުންނަ ތިޖޫރީ ފަދަ ތަކެއްޗަކީވެސް ޣަނީމާ މުދާ ކަމަށް މި މީހުންނަށް ޤަބޫލުކުރެވޭތީ، މީގެ ކުރިންވެސް ހައްމާދުމެން ދުއްވާ ދޯނިން ވަނީ ބޮޑެތި ވައްކަން ކޮށްފައި ކަމަށް މައުލޫމާތު ލިބެއެވެ.\n"ސަން" ނޫހުން ހާމަކޮށްފައިވާ ގޮތުގައި ދޯނީގައި ހިނގި ހަމަ ނުޖެހުމަކީ، ވައްކަމެއްގެ ޒިންމާ ހައްމާދު ނުނެގުމުން ހިނގާ ދިޔަ ހަމަ ނުޖެހުމެކެވެ. ހުއިފިލަނޑާގެ މަސްވެރިކަން ކުރާ ކަމަށް ހަދައިގެން، އެ ދޯންޏަކީ އާންމުކޮށްވެސް ރިސޯޓުތަކުންނާއި ރަށްރަށުން ވައްކަން ކޮށް އުޅޭ ބަޔަކު މަސްވެރިކަން ކޮށް އުޅޭ ދޯންޏެއް ކަަމަށް އެ ނޫހުގައި ވެއެވެ/\nހައްމާދަށް އެ ހަމަލާ ދިނުމުގެ3ދުވަސް ކުރިންވެސް އެ ދޯނީގެ މީހުން "މަސްވެރިކަމެއް" ކުރަން އުޅުނު ކަމަށް ސަން ގައި ރިޕޯޓްކޮށްފައި ވެއެވެ. އެގޮތުން އެމީހުން މަސައްކަތް ކޮށްފައިވަނީ ރިސޯޓެއްގެ ފަޅުގައި އޮތް ޑިންގީއެއް ވަގަށް ނެގުމަށެވެ. އެ ވައްކަން ކުރަން އުޅެނިކޮށް ހައްމާދަށް ހަމަލާދިން އިސްމާއީލް އާސިފް ކިޔާ މީހަކު ފަޅާއެރުމުން، އޭނާގެ ގައިގައި ބަޔަކު ތަޅައިގަތް ކަމަށް ވެއެވެ. އެ މައްސަލަ ފުލުހަށް ވެސް އޮތީ ރިޕޯޓްކޮށްފަ އެވެ. އެ ދޯނީގައި ދެން ތިބި މީހުން އެދުނު ކަމަށްވަނީ "ދީނަށްޓަކައި ކުރި ކަމަކަށް" ވުމުން އެ މީހުންގެ އެންމެ އިސް މީހާގެ ހައިސިއްޔަތުން، އެ ވައްކަމުގެ ޒިންމާ ހައްމާދު ނެގުމަށެވެ.\nއެކަމަށް ހައްމާދު ދެކޮޅު ހެދުމުން "މިއީ ދީނުގެ މަގުގައި ކުރާ ކަމެކޭ އެހެންވީމާ ޖެހޭނީ ކުރާށޭ" ދޯނި މީހުން ބުނި ކަމަށްވެ އެވެ. އަދި އެކަމަށް އެއްބަސް ނުވުމުން ހައްމާދަށް މަރުގެ ޙުކުމް އިއްވުމަށްފަހު، އޭނާއަށް ވަޅިން ހަމަލާދީ ކަރު ބުރިކޮށްލަން އެމީހުން މަސައްކަތް ކުރީ ކަމަށް ވެއެވެ. އިސްމާއިލް ހައްމާދުގެ ކަރަށާއި، ބޮލަށް ވަޅިން ހަމަލާދީފައިވާއިރު، އޭނާގެ އަނގަވެސް އޮތީ "އިރާލާފައެވެ." އެ ހާލުގައިވެސް އޭނާގެ ފުރާނަ ސަލާމަތް ވެފައިވަނީ؛ އެ ނާމާން ދަންވަރުގެ ވަގުތުގައިވެސް ފަތާފައި ކައިރީގައި އޮތް މާޅޮހަށް އެރުމުގެ ރަޙުމަތް އޭނާ އަށް ލައްވާފައި ވާތީއެވެ.\nބައިއަތު ހިފަން އެއްބަސް ނުވުމުން މަރުގެ ޙުކުމް އިއްވައި، ކަރު ބުރިކޮށްލުމަށްފަހު، ކަނޑަށް އެއްލާލި މައްސަލައިގައި ފުލުހުން ހައްޔަރުކޮށްފައިވަނީ އޭނާއަށް ހަމަލާދިން މީހާ އެކަންޔެވެ. އެއީ އިސްމާއީލް އާސިފް ކަމަށް މަޢުލޫމާތު ލިބެއެވެ. ހަމަލާދިން ދުވަހު އެ ދޯނިން ދަތުރުކުރީ ކިތައް މީހުންކަން ކަށަވަރުކުރެވިފައި ނުވާއިރު، ބައެއް މީހުން ބުނެފައިވަނީ އެރޭ މަދުވެގެން4މީހުން އެ ދަތުރުގައި ބައިވެރިވެފައިވާ ކަމަށެވެ.\nދޯންޏެއްގައި ހިންގި މާރާމާރީއެެއްގައި ވަރަށް ބޮޑަށް ޒަހަމްކޮށްލުމަށްފަހު ކަނޑަށް އެއްލާލި ޒުވާނާއަށް ހަމަލާދީފައިވަނީ އެންމެ މީހެއް ކަމަށާއި، ހަމަލާ ދިން އިރު ދޯނީގައި ތިބި އެހެން މީހުން ތިބީ "ނިދާފައި" ކަމަށް ހޯމް މިނިސްޓަރު އިމްރާން އަބްދުﷲ ވަނީ އިއްޔެގެ ރައްޔިތުންގެ މަޖިލީހުގެ ޖަލްސާގައި ވިދާޅުވެފައެވެ. އެ މައްސަލައާއި ގުޅިގެން މިހާތަނަށް ހައްޔަރު ކޮށްފައި ވަނީ ވެސް ހައްމާދު އަށް ހަމަލާ ދިން ކަމަށް އެއްބަސް ވެފައިވާ އާސިފް އެކަނި ކަމަށާއި، އެހެން މީހުން ހައްޔަރުކުރަން ޖެހޭ ސަބަބެއް އަދި ތަހުގީގަށް ފެނިފައިނުވާ ކަމަށް ޝެއިޙު އިމްރާން ވިދާޅުވިއެވެ.\nޝެއިޙު އިމްރާން އަދި ފުލުހުން މިގޮތަށް ވިދާޅުވިއަސް، މީހަކަށް މަރުގެ ޙުކުމް އިއްވައިގެން، ކަރު ބުރިކޮށްގެން އުޅޭ ވަގުތެއްގައި ބަޔަކު ނިދާފައި ތިބެދާނެ ކަމަށް ޤަބޫލުކުރަން ގިނަ ބަޔަކަށް ދަތިވާ ކަމަށް ބުނެ މީސްމީޑިއާގައި މިކަމާ ގުޅޭގޮތުން ވަނީ ޙިޔާލުފާޅުކޮށްފައެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ޞާލިހު ވެރިކަމުގެ ހުވާ ކުރެއްވުމަށްފަހު މަރާލާފައިވާ މީހުންނާއި، ގެއްލުވާލާފައިވާ މީހުންގެ މައްސަލަތައް ބެލުމަށް އުފެއްދެވި ރިޔާސީ ކޮމިޝަނުން ޑރ. އަފްރާޝީމް އަލީގެ މައްސަލައާއި، ނޫސްވެރިޔާ ރިލްވާންގެ މައްސަލައިގައި ނެރުއްވި ރިޕޯޓުތަކުގައި ވަނީ ރާއްޖޭގެ ދީނީ ހަރުކަށި ފިކުރުގެ މީހުންގެ ފަރާތުން އޮތް ނުރައްކަލުގެ މިންވަރު ތިލަކޮށްދެއްވާފައެވެ.\nރާއްޖޭގައި އައިއެސް ޖަމާޢަތާއި، އަލްޤައިދާގެ މީހުންވެސް ޙަރަަކާތްތެރިވާ ކަން މަރުގެ ކޮމިޝަނުގެ ރިޕޯޓުގައި ފާހަގަކޮށްފައިވެއެވެ. އަދި މި ޖަމާޢަތްތަކުގެ މީހުން ރާއްޖެއިން ބޭރަށް ހަނގުރާމަޔަށް މީހުން ފޮނުވާ ކަމަށާއި، އެމީހުންގެ މިޝަންތަކަށް ބޭނުންވާ ފައިސާ ހޯދުމަށް ބޮޑެތި ވައްކަންތައްވެސް ކުރާ ކަން ވަނީ ހާމަކޮށްފައެވެ. އެގޮތުން މާލޭގައި މިފަހުންވެސް ހިންގި ބޮޑެތި ވައްކަންތަކަކީ މި ހަރުކަށި ފިކުރުގެ މީހުންގެ ކަމެއް ކަމަށް ވަނީ ބުނެފައެވެ.\nހަރުކަށި ފިކުރުގެ މީހުންގެ ކަންތައްތައް ބޮޑުވެގެން ދިވެހިރާއްޖޭގެ މުއައްސަސާތަކުން އެކަންކަން ބަލައި، އެކަށީގެންވާ ފިޔަވަޅު އެޅުމަށް ރައްޔިތުންގެ މަޖިލީހުގައިވެސް މެމްބަރުން ކޮންމެ ދުވަހަކު ކަހަލަ ގޮތަކަށް މިހާރު ވަކާލާތު ކުރަމުން ދެއެވެ.\nއަލްޤައިދާގެ އެފްރިކާ ލީޑަރު މަރާލައިފި\nނޮވެމްބަރު 27, 2019 15:25\nރަންގަޅު އެއީ ހަމަ ޖާހިލިއްޔަ ޒަމާން އަނބުރާ ގެނެސްގެން އުޅޭ ބައިގަނޑެއް .. ކަންނެއްކަމުން ހަލާލު މަސައްކަތެއް ކުރަންނުކެރިގެން ފޭރޭ ބައެއްތީ\nނޮވެމްބަރު 27, 2019 15:29\nނުބައިކަންކަން ނިމޭނީ ވެސް ނުބައިކޮށް.. ނުބައި މީހުން ރައްޓެހިންގެ ގޮތުގައިވެސް ޚިޔާރު ނުކުރަން އޮންނަނީ ކަމެއްވެގެން.\nނޮވެމްބަރު 27, 2019 19:39\nއެމްޑީޕީން ތަރުބިއްޔަތުކޮށް ނެރުނު ހުޅުޖަހާ ގާއުކާ ގްރޫޕްގަނޑެއް އެއީ. އެވާނެތަ އެހެން ގޮތެއް\nނޮވެމްބަރު 28, 2019 08:15\nގާއުކުން އެންމެ ފުރަތަމަ ދަސްކޮށްދިނީ 2008 ވަނަ އަހަރު ގައުމީދިދަ ކޮނޑުގައި ބަނދެގެން އޭރުގެ ޑީއާރުޕީ އިން މިކަން ހިނގާފައި ވަނީ އެމްޑިޕީ މީހުން ނ. މަނަދޫއަށް އެރިޔަ ނުދެން އޭރު ނ. މަނަދޫގައި ސަރުކާރުގެ އިސް މަގާމުތަކުގައި ތިބި ބޭފުޅުންގެ އަމުރަށް\nނޮވެމްބަރު 27, 2019 16:03\nތިވައްތަރު މީހުން އުޅޭ ވާހަކަ އަންނި ގޮވީމާ... އަންނި އަށް ބުރެ ބޮޑު ކާފަރަކު ނެތްކަމަށް ހަދާ،، ޤައުމު ފަލީހަތް ކުރާކަމުގެ ޓެގް ބޮލުގައި އެޅުވީ... މި މީސްމީހުންގެ ފިކުރު ވަރަށް ނުރައްކާތެރި... މިމީހުންނަށް ފާޑު ކިޔާ ނަމަ އެހިސާބުން އެމީހަކު އެވީ ކާފަރަކަށް....\nނޮވެމްބަރު 27, 2019 19:36\nއާނއެކޭ. ތިބުނާ ޒާތު މީހެކޭ އޭނައަކީ.\nކަރުބުރިކޮށްގެން ތުއުޅެނީވެސް އޭނަގެ އުފެއްދުމެއްނު. އެކަހަލަ ހުރިހާ ކަމެއްގެ މޭސްތިރިއަކީ އޭނަ. އެކަންކަން އެންމެ ރަނގަޅަށް އެނގޭނީވެސް އޭނައަށް. ދެން އޭނަ އެވާހަކަ ދެއްކިޔަކަސް ކަލޭ ތިބުނާ ޒާތު އެއްޗަކަށް ނޫނީ އެނުވާނެ\nނޮވެމްބަރު 27, 2019 16:08\nރާއްވިއްއިގެން ހޯދިއަސް އެހެން މީހެއްގެ އެއްޗެއް އަނެއް މީހަޔައްހުދަވާނެ ކަމަކައް ނުދެކެން! އެކަމަކު ދީނުގެއަގުވެއްޓި ޒުވާނުން ދީންސިރިޔަސް ނުނެކުމުގަ ބޮޑުބައެއް ކުޅޭ ދައުލަތުން ބަގުރާވިއްކޭ ގޮތައް ފަޅުރައްތައް ކުއްދިނުމާ ބަގުރާވިއްކުމުގެ ހުއްދަރަސްމީކޮއްދީ އަދި ރަމުޒީކައިވެނި ކުރުންފަދަ ކަންތައް ރިސޯތަކުގަހިންގުން! އިސްލާމީމިނިސްޓުރީން ހަދާހުތުބާގަބުނެދާނެ ބަގުރަލަކީހުރިހާ ނުބައިކަމުގެ މަންމަޔޭދެން ސުވާލަކީ އެވަރުނުބައިއެއްޗެއް ވިއްކަނީކީއްވެހޭ\nނޮވެމްބަރު 27, 2019 16:47\nއެމްޑީޕީގެ މުޒާހިރާއިން ހަރުކަށިކަން ދަސްކޮށް ހުރިހައި ނުބައިކަމެއް މި ގައުމުގައިތިބި ދީނީ މީހުންގެ ބޮލުގައި އަޅުވަންވެގެން ތުނބުޅި ބަހައްޓައިގެން އުޅެނީ\nނޮވެމްބަރު 27, 2019 18:00\nމަޑުއްވަ ރީ މީހުންނަކީ ވަ ރަށް ޖާހިލު ބައެއް\nމި މުޅި ދިވެހިރާއްޖޭގަވެސް އުޅެނީ ޖާހިލުން. ނަމުން އިސްލާމް. ކަމަކީ ރާބުއިން\nނޮވެމްބަރު 27, 2019 19:27\n"ދީނަށްޓަކާ" އެކަކު ޒިންމާ ނެގީތަ ފަހަރި ީ ީ؟ ގަންޖާ ގެންގުޅޭ "ތަޅާ ކުދިންކޮޅު" ގްރޫޕް ބައެއް ތީ. ވައްކަން އެކުރަނީވެސް ގަންޖާގެ ބޭނުމަށް. އޭނަ އަތުގަ ވާނެ ފައިސާގަނޑު. ސުލޯލިހުވަގާ ދޭތިވެގެން ގައުމުގެ ޒުވާން ޖީލު ކުށްކުރުމަށް ދެވި ހިފާފަތިބި ބަޔަކަށް ހަދައިފި. އެސޮރު ލައްވާ ވީޓީވީގަ ރޯކުރުވާ ގާއުކުވާ ހެދިއިރު ވަރަށް ފުއްޕާފައެއްނު އެސޮރުވެސް ހުރީ. މިހާރު އެއޮތީ ހަކަތަ ނެތިފައެއްނު. އެމްޑީޕީއޭ ކިޔާ ބައިގަނޑު ނައްތާލައިގެން ނޫނީ މި ޖީލު ސަލާމަތެއް ނުކުރެވޭނެ. މިކަން ވާނީ ރައީސް ޔާމީނަށް\nނޮވެމްބަރު 27, 2019 20:07\nމަރުބަލާ ކޮމެޓީ އުފެއްދިފަހުން ގޮތްނޭގޭ މަރުތައް ވަރައްގިނަ. ޢެއްމެދުވަހެއްވެސް ނުދެއެވެ. ކުފުރބަސްތައްބުނެ. ތިމާމީ އެއްމެ މޮޅުމީހާކަމައް ގަބޫލުކޮއް މީހުންގެ ބޮލުގައި އިލްޒާމް އަޅުވައި ވެރިކަން ފޭރިގަތްބަޔަކު ވިސްނަންވެއްޖެ.\nހެޔޮ ވިސްނުން ދެއްވާށި\nނޮވެމްބަރު 27, 2019 20:08\nހަމްމާދު މަރާލަން އުޅުނީ އެމީހުންގެ އިސްމީހާގެ ގޮތުގަ ހުރެ ޒިންމާ ނުނެގީމަ. ހަންމާދުގެ ދަށުން ދެން އެންމެ ބޮޑަށް ހުރި މީހާ ޒިންމާ ނެގީ ކަންނޭގެ އެއްނު. އެހެންނޫނީ އޭނަވެސް މަރާ ކުރިމަތި ލާންޖެހިދާނެތީ. ބަލާބަލަ ތިގުރޫޕުގަ ދެވަނައަށް އެންމެ ބޮޑަށް އުޅެނީ ކާކުތޯ. ރަނގަޅަށް ވެއްޖިއްޔާ އެވާނީ އަސްމާއިލް އާސިފް ކަމަށް.. ވަރަށް ހިތާމަ ހުރި ކަންކަންތައް. މާތްﷲ ހުރިހާ ދިވެހިން އަށް ހެޔޮ ވިސްނުން ދެއްވާށި އާމީން.\nނޮވެމްބަރު 27, 2019 20:19\nހަރުކަށި ބަޔެއް ނޫން. ޕާޓޭންގެ ދެވަނަ ސޫރަ. އެބަޔަކު އެ އުޅެނީ ދީނަށް ލޯބި ކުރާ މީހުންނަށް ހަޖޫޖަހާ ތުނބުޅި ބަހައްޓާ ކޮންމެ މީހަކީ ޓެރަރިސްޓަކަށް ނުވަތަ ހަރުކަށި ފިކުރުގެ މީހަކަށް ހަދަން. ދީން އިނގޭ އެއްވެސް މީހެއް ޤުރުއާނާ ޙިލާފް ކަންކަމެއް ނުކުރާނެ. ހަރުކަށި ނުކިޔާ އެބަޔަކު ދީނުން ބޭރުން ކުރާ ކަން ކަން ދީނުގެ ބޮލުގަ ނޭޅުން ރަނގަޅު. އިސްލާމް ދީނުގެ މަގަށް އުޅޭ އެވެސް މީހެއް ނުބައި އަމަލެއް ނުހިންގާނެ.\nނޮވެމްބަރު 27, 2019 23:15\nމިހާާރަކައް އައިސް ކޮންމެ ކަމެއް ކުރިޔަސް މިވަނީ ހަރުކަށި ޖަމާތަކައް ..!\nހަރުކަށި ޖަމާތޭ އެހެން އެއްޗެކޭ ނުކިޔާ ތިކަން ކުރާ ބަޔަކު ހުއްޓުވަން ވެއްޖެއެއް ނުން .:.:އެކަންވެސް ވަނީކީއެއް ނުން މިހާރަކައް އައިސް ކޮންމެ ކަމެއް ކުރިޔަސް ހަރުކަށި ޖަމާތޭކިޔާ އެކަން އޮއްބާލެވޭތޯ ތިބަލަނީ ވަރައް ސާފު ތިކންތަށް..’ހަރުކަށި ޖަމާތޭ މިކިޔަނީ ކަންތަށް ސިއްރުކުރަން ..🙏\nނޮވެމްބަރު 27, 2019 23:51\nޚަވާރިޖުން އުޅޭ ހަޑިމުޑުދާރު ގޮތް.\nނޮވެމްބަރު 28, 2019 07:28\nތުނބުޅިދިގުނުކުރެވޭނެމީހަކުނުހުއްނާނެ ތުނބުޅިދިގުކޮއްގެންވެސް މާލެތެރޭގަ ރާބޮއެ ޒިނޭކޮއް ޑުރަގުވިއްކާ ހަދަނީވެސް ހަރުކަށިފިކުރުގެމީހުންތޯ އަލްގައެދާ ދިދައެއްހިފައިގެން އުޅޭކޮއްމެމީހަކީ އެޖަމާއަތުގެމީހަކައްވާނެތޯ ދިވެހިދިދައެއް ހިފައިގެނު އުޅޭކޮއްމެމީހަކީ ދިވެއްސަކައްވާނެތޯ މީދީނީ އިލްމުވެރިން ގުރުބާންކުރަން ސީދާ މިނިވަންފިކުރުގެމީހުން ފަތުރާއެއްޗެއް ދީނީ ަިލްމުވެރިން ކަތިލަންކުރާމަސައްކަތުގެ ފެށުން\nނޮވެމްބަރު 28, 2019 07:55\nމަސްތުވާތަކެތި ބޭނުން ކުރަނީ ތިބުނާ ހަރުކަށި ވިސްނުމުގެ މީހުން ދެއްތޯ ؟\nނޮވެމްބަރު 28, 2019 09:31\nވައްކަންކުރުން ﷲ ވަނީ ނަހީކުރައްވާފަ އެކަމަކު މިމީހުން ވައްކަން މިކުރަނީ ﷲ ގެ މަގުގަޔޯ މީ މަގޭ ބަފާގެނަމުގައޭ ބުނިނަމަވެސް މާ ތާހިރުވީސްތާ\nމި މީހުންގެ ވާހަކަތަށް ހުުންނަގޮތުން ހަމަ ހިނިއަންނަނީ، އިންސާނުންނަށް ސިކުނޑި ދެއްވާފައިވާނީ ހެވާ ނުބައި ދެނެގަތުމަށް، އިސްލާމްދީނުގައި، އެހެންމީހުންގެ މުދަލާ، ލެއި ވަނީ ޙުރުމަތްތެރިކުރަށްވާފައި، މުސްލިމުންގެ ގޮތުގައި ތިބެ އެފަދަކަމެއް އަމިއްލައަށް ހުއްދަކޮށްގެން ނުކުރާނެ.. ތީ ހަމަ ހައްދުފަހަނަ އަޅާގޮސްފައި ތިބި ބައެއް، ތީ މުސްލިމުންނެއްނޫން.\nޑިސެމްބަރު 3, 2019 22:27\nވިސްނާލަ ބަލަ ރައްޔިތުންނޭ.. މިޤައުމުގެ ވެރިކަމަށް ވަޑައިގަންނަވާ ކޮންމެ ބޭފުޅަކުވެސްހަމަ ތަރައްޤީގެންނަވަނީ.. އެކަމު ދުވަހެއް ދުވަހަކަށް ޤައުމުގެ ޒުވާނުން މިދަނީ ހަލާކުވަމުން.. ފޭރާން މިދަނީ ވީދި އޮރިޔާންވަމުން..\nޝީޝާ ބުއިން ހައްދުން ނައްޓާފަ\nސިގިރޭޓް ދުން މުޅި މަގުތަކުގަ\nޒިނޭކުރުން ރޭގަނޑާއި ދުވާލު ކައިކައިގެން އެމަސައްކަތުގަ\nއަންހެންކުދިން އަވަދިނެތި ރެސްޓޯރެންޓްތަކުގަ ސިގިރޭޓް ބުއިމުގަ\nޑިސެމްބަރު 5, 2019 16:14\nޟި ޚިޔާލު ޖަހާަނެ ކަމެއްވެސް ނޭނގެ.\nމިޤައުމަށް ބޭނުންވަނީ ވައްކަން ކޮށް ރައްޔިތުންގެ ބައިތުލްމާލު ކައި ހުސްކުރާ ވެރިއެއް. އެއީ ހަމައެކަނި ޔާމީނު.


Raajjeyga onna qaanoonee sarukaaru vattaalumakee kerafa aailaa ah...\nރާއްޖޭގައި އޮންނަ ގާނޫނީ ސަރުކާރު ވައްޓާލުމަކީ ކެރަފާ ޢާއިލާއަށް ޖެހިފައިވާ ބައްޔެއް: ސަލީމް\n2 އަހަރު,3މަސް,6ދުވަސް, 11 ގަޑި, 34 މިނެޓް, 24 ސިކުންތު ކުރިން 3400ޝަހީދާ އަބްދުﷲ ސައީދު\nހޯމްމިނިސްޓްރީގެ ސްޓޭޓް މިނިސްޓަރ، އަހުމަދު ސަލީމް\nރާއްޖޭގައި އެއިރެއްގައި އުފެދިފައި އޮންނަ ގާނޫނީ ސަރުކާރު ވައްޓާލުމަށް މަސައްކަތް ކުރުމަކީ ކެރަފާ އާއިލާއަށް ޖެހިފައިވާ ބައްޔެއް ކަމަށް ހޯމްމިނިސްޓްރީގެ ސްޓޭޓް މިނިސްޓަރ އަހުމަދު ސަލީމް ވިދާޅުވެއްޖެއެވެ.\nޗެނަލް ތާޓީނުން ގެނެސްދޭ ނަނާ ހުވަފެން ޕްރޮގްރާމްގައި ވާހަކަ ދައްކަވަމުން އަހުމަދު ސަލީމް ވިދާޅުވީ ރާއްޖޭގައި ގާނޫނީ ސަރުކާރު ވައްޓާލަން މަސައްކަތް ކުރުމަކީ ޒަމާނުއްސުރެ ކެރަފާ އާއިލާއިން ކުރަމުން އަންނަ ކަމެއް ކަމަށެވެ. އަދި އެއީ އެ އާއިލާއަށް ޖެހިފައިވާ ބައްޔެއްގެ ގޮތުގައި ސަލީމް ސިފަކުރެއްވިއެވެ. ސަލީމް ވިދާޅުވީ ކުރީގެ ރައީސް މުހައްމަދު ނަޝީދުގެ ކާފާފުޅުން ފެށިގެން މިއަދާ ހަމައަށް ވެސް ކެރަފާ އާއިލާއިން ރާއްޖޭގެ ވެރިކަމާ ތޮޅެމުންދާ ކަމަށެވެ.\nސަލީމް ވިދާޅުވި ގޮތުގައި ރާއްޖޭގެ ގާނޫނީ ސަރުކާރު ވައްޓާލުމަށް ކެރަފާ އާއިލާއިން ބޮޑެތި ޖަރީމާތައް ހިންގާފައިވެއެވެ. އެގޮތުން ރައީސުލްޖުމްހޫރިއްޔާ އަވަހަރާކޮށްލުމަށް މަސައްކަތް ކުރިކަމަށް ވެސް އޭނާ ތުހުމަތު ކުރައްވާފައި ވެއެވެ.\nމީގެއިތުރުން ސަލީމް ވިދާޅުވީ ގައުމެއްގައި އޮންނަ ގާނޫނީ ސަރުކާރެއް ވައްޓާލަން މަސައްކަތް ކުރުމުން އެކަމަށް އަދަބު ނުދޭ އެއްވެސް ގައުމެއް ދުނިޔޭގައި ނެތް ކަމަށެވެ. އަދި ރާއްޖޭގެ ގާނޫނީ ވެރިކަން ބަދަލު ކުރުމަށް ރައީސް ނަޝީދު މަސައްކަތް ކުރައްވަނީ ޔަހޫދީންގެ އެހީ ހޯދައިގެން ކަމަށް ވެސް އޭނާ ވިދާޅުވިއެވެ. ސަލީމް ވިދާޅުވީ ނަޝީދަކީ ފެށުނީއްސުރެ ހުޅަނގުގެ ޔަހޫދީންގެ އެހީގައި ދިރިއުޅެމުންދާ ބޭފުޅެއް ކަމަށެވެ. ސަލީމް ވިދާޅުވީ ރާއްޖޭގެ ވެރިކަމާ ތޮޅޭ ބަޔަކު އަބަދުވެސް ބޭރުގެ އެހީ ހޯދައިގެން ރާއްޖެއާ ހަނގުރާ ކުރަމުންދާ ކަމަށާއި، އެގޮތުން ރައީސް ނަޝީދުގެ އިތުރުން މީގެކުރިން ވެރިކަން ކުރެއްވި ބޭފުޅުން ވެސް ބޭރުގެ އެހީ ހޯދައިގެން ރާއްޖެއާ ހަނގުރާމަކޮށްފައިވާ ކަމަށް ދިވެހި ތާރީޚުން ފެންނަން އެބަހުރި ކަމަށް ސަލީމް ވިދާޅުވިއެވެ.\n13 ގަޑި ކުރިން 51 0\n13 ގަޑި ކުރިން 29 0


ހަދަމުން ދިޔަ ބްރިޖްއާއި ދިމާލަށް އަހަރެން ބަލަހައްޓައިގެން އިނީމެވެ. މިދިޔަ ހައަހަރު ތެރޭގައި މާލެއަށް އައިސްފައިވާ ބަދަލުތައް ފެނުމުން އަހަރެން ކުޑަކޮށް ހައިރާންވެގެން ދިޔައެވެ. ނަމަވެސް އެކަމާއި ވިސްނުމަށްވުރެއް ބޮޑަށް އަހަރެންގެ ސިކުނޑީގެ ތެރޭގައި ހިގަމުން ދިޔަ ހަގުރާމަ މާ ބޮޑެވެ. އަހަރެން ދެލޯ މަރާލީމެވެ. އެވަގުތު ލޯ ކުރިމަތީގައި ސިފަވެގެން ދިޔައީ އަހަރެންގެ އަންހެނުންނާއި ދަރިފުޅުގެ ތަސްވީރެވެ. އެދެމީހުންގެ ހިނިތުންވެފައިވާ މޫނެވެ. ޖޭސްމީންއާއި ދާވޫދްގެ މައުސޫމް މޫނެވެ. އެދެމީހުން އަހަރެންނަށް އެންމެ ފަހުން ފެނިފައިވަނީ ތިންދުވަސް ކުރިންނެވެ. އެއީ ހެނދުނުގެ ވަގުތެވެ. އާދައިގެ މަތިން އަހަރެން ތެދުވިއިރު ޖޭޒްމީން އަހަރެންނާއި ކުރިމަތިލީ އޭނަގެ އެންމެ ފުރިހަމަ ހިނިތުންވުމާއި އެކުގައެވެ. ކުޑަކުޑަ ދާވޫދް ނިދާފައި އޮއްވައި އޭނަ ހޭލައްވާލީ އަހަރެންނެވެ. އަހަރެން މަސައްކަތަށް ދިއުމުގެ ކުރިން އާދައިގެ މަތިން ކޮންމެ ދުވަހަކުވެސް އަހަރެން ދާވޫދްއާއި އެކު ކުޑަވަގުތުކޮޅެއް ކުޅުމުގައި ހޭދަކުރަމެވެ. އަހަރެން ކުޑައިރުކޮޅެއް ދަރިފުޅާއި އެކު ހޭދަކުރުމަށްފަހު މަސައްކަތަށް ދިއުމަށް އެދުވަހު ގެއިން ނިކުތީ ނުވައެއް ޖަހަން އުޅެނިކޮށެވެ. ލޯބި ލޯބިން ދަރިފުޅަށާއި އަންހެނުންނަށް ދޮނެއް ދިނުމަށްފަހު އަވަހަށް އަންނާނަމޭ ބުނުމަށްފަހުއެވެ.\nއޮސްޓްރޭލިއަރ ގެ ބިޒީ މަގުތަކުން ހިގަމުން އަހަރެން ދިޔައީ އަހަރެން މަސައްކަތް ކުރާ ފިހާރައަށެވެ. އަހަރެން މަސައްކަތް ކުރާ ފިހާރައަކީ ދުއްވާއެއްޗެއްސަށް ތެޔޮ އަޅާތަނެއްގައި ހުންނަ ފިހާރައެއްކަމުން އަހަރެން ކޮންމެ ދުވަހަކުވެސް ތަންކޮޅެއް އަވަހަށް އަންނަން ޖެހެއެވެ. އެތަނުގައި މަސައްކަތް ކޮށްފައި އަހަރެން ގެއަށް އަންނަންނިކުތީ އެތަނުގައި މަސައްކަތް ކުރާ އެޑްމަންޑް އައުމުން، އަހަރެންގެ ބްރޭކް ގަޑީގައެވެ. އެއީ ދޭއް ޖެހި ފަހުންނެވެ. އަހަރެން ގެއައް އަންނަމުން އެތާ ކައިރީގައި ހުރި މާ ވިއްކާ ފިހާރައަކަށް ވަދެ ޖޭސްމީންއަށް އެންމެ ކަމުދާ އޯކިޑް މާ ބޮޑިއެއް ގަތީމެވެ. އެއީވެސް އާއްމު ކަމެކެވެ. އަހަރެން ކުޑަކޮށް ލަސްވާ ދުވަސްތަކުގައި ޖޭސްމީން ހިތްހަމަޖައްސައިދިނުމަށްޓަކައި މާބޮޑިއެއް ޗޮކޮލެޓްއެއް ކަހަލަ އެއްޗެހި އަހަރެން ގަންނަމެވެ.\nއަހަރެން އާދައިގެ މަޑު ހިގުމެއްގައި ގެއާއި ދިމާލަށް ދިޔައީމެވެ. އާދައިގެ ހިނިތުންވުމެއް މޫނުމަތީގައި ހުރީ އަހަރެން މިދުނިޔެއިން އެންމެ ލޯބިވާ ދެމީހުން އަލުން ފެންނާނެތީއެވެ. ނަމަވެސް.. އަހަރެން ސިހިގެން ދިޔައީ ހުޅުވާފައި ހުރި ގޭގެ ބޮޑު ދޮރު ފެނުމުންނެވެ. އެއީ ދުވަހަކުވެސް މީގެ ކުރިން ހުރި ގޮތެއް ނޫނެކެވެ. ޖޭސްމީން ދުވަހަކުވެސް ދޮރުހުޅުވާފައެއް އެއްވެސް ތާކަށް ނުދާނެއެވެ. ބޭރަށް ދާނަމަވެސް ދާނީ ގޭ ދޮރު ލައްޕާ ތަންޑުއަޅުވާފައެވެ. އަދި އެއަށްވުރެއް ބޮޑަށްވެސް އަހަރެން ސިހުނީ ގޭތެރެއަށް ވެފައިވާ ގޮތް ފެނުމުންނެވެ. ހީވަނީ ކުޑަވަރެއްގެ ތޫފާނެއް އަރާފައިވާ ތަނެއް ހެންނެވެ. އަހަރެން މަޑުމަޑުން ދޮރު ހުޅުވާލީމެވެ. “ޖޭސް..” އަހަރެން ޖޭސްމީންއަށް ގޮވާލީމެވެ ސިޓިންރޫމްގައި ހުރި ސޯފާމަތީގައި ހުރި ހުރިހާ ކުޝަންއެއް ވަނީ އުކާލާފައެވެ. އެތަނުގައި ހުރި މޭޒުމަތީގައި ރީއްޗަށް ބަހައްޓާފައި ހުރި ވާސްއަކާއި އަދިވެސް ދެތިންވައްތަރެއްގެ އެއްޗެއް ވަނީ ވެއްޓި ތެޅިފައެވެ. އަހަރެން ހާސްކަމާއި އެކު ތެރެއަށް ވަނީމެވެ. “ޖޭސް.. ޑޭވް.. ވެއަރ އާ ޔޫ ގައިސް” ބިރުން ހުރެ އަހަރެންނަށް ހަޅޭލަވައިގަނެވުނެވެ. އަދި އަވަސްކަމާއި އެކު ކޮޓަރިއަށްދާން ހުރި ސިޑިއާއި ދިމާލަށް ދިޔައީމެވެ. އެވަގުތު ތަންކޮޅެއް ދުރުގައި ހުރި ލޭތައް ފެނިގެން ދިޔައެވެ. އެވަގުތު ހީވީ އަހަރެންގެ ހިތްވެސް ނިކުންނެވެ. ދުވެފައި ކަހަލަ ގޮތަކަށް މައްޗަށް އެރި އިރު މަތީގެވެސް ހާލަކީ އެއީއެވެ. ކޮޓަރީތެރޭގައި ހުރިހާ އެއްޗެއް ވަނީ އުކާލެވިފައެވެ. އަދި ކޮޓަރީގެ އެނދު ކައިރީގައި ބައިވަރު ލޭތަނެއް ހުއްޓެވެ. އަދި އެތަނުގެ ވަޅިއެއްވެސް އޮތެވެ. އަހަރެން ހައިރާންވެ ހުރެ އެލޭތަކާއި ކައިރިވެލީމެވެ. އެވަގުތަކީ ކުއްލިއަކަށް ކޮޓަރީ ތެރެއަށް އޮސްޓްރޭލިއަރގެ ސިފައިން ވަދެގަތް ވަގުތެވެ. އަހަރެންނަށް އެއްޗެކޭ ނުބުނެވިގެން އުޅެނިކޮށް އެމީހުން އަހަރެން ވައްޓާލާ އަހަރެންގެ އަތުގައި ބިޑިއެޅުވިއެވެ.\n“ނަވީލް” އަހަރެން ސިހިގެން ދިޔައީ ވަރަށް ކައިރިން މީހަކު އަހަރެންނަށް ގޮވާލީމައެވެ. އަހަރެން ކުޑަކޮށް އެބުރި ބަލާލާފައި އަނެއްކާވެސް މޫދާއި ދިމާލަށް މޫނު އަބުރާލީމެވެ. “އިޓްސް ބީން ސިކްސް އިޔާޒް ސިންސް އައި ހާޑް ދެޓް ނޭމް” އަހަރެން އެހެން އިދެ ބުނެލީމެވެ. “ކިހާއިރެއްތަ ނިރްމާންއަށް ގޮވާތާ.. އެކަމަކު.. މިފަދަ އަވިގަދަ ގަޑިއެއްގައި މިފަދަތަނެއްގައި ހާދަ ބޮޑު ވިސްނުމެއްގައޭ ތިއީ” އަހަރެން ކައިރީގައި ހުއްޓެލަމުން ތައުސަމް ވާހަކަ ދެއްކިއެވެ. އަހަރެން އެއްވެސް އެއްޗެއް ނުބުނަމެވެ. “ލުކް މޭން” ތައުސަމް އަނެއްކާވެސް ވާހަކަ ދައްކަން ފެށުމުން އަހަރެން ތައުސަމްގެ މޫނަށް ބަލާލީމެވެ. އަހަރެން ބަލާލުމުން ތައުސަމްއަށް އަހަރެން ހިތްހަމަނުޖެހިފައިވާކަން ފާހަގަ ކުރެވުނެވެ. އެހެންކަމުން ބުނަން އުޅުނު ޖުމްލަ ފުރިހަމައެއް ނުކުރެއެވެ. “މަދީހްއަށް އަހަރެން މަސަލަސް ކުރަން އޭނަގެ އަޅު ނޫނީ ފޮނުވަން ނޭނގުނީތަ” އަހަރެން ބުނެލީމެވެ. “ލުކް.. އަހަރެންނަކީ އެއްވެސް މީހެއްގެ އަޅެއް ނޫން.. އެންޑް އަހަރެން ކޮންމެހެން މިތަނަށް މިއައީ ނިރްމާން މަސަލަސް ކުރާކަށްވެސް ނޫން.. މިހެން ދަމުން އަހަރެން ހިތަށް އެރީ ބްރިޖް ހަދާގޮތް ބަލާލަން މިތަނަށް ގައި ކޮށްލާނީއޭ” ފޫހި ކަމާއި އެކު ތައުސަމް އެހެން ބުނެލަމުން އަހަރެންނާއި ކައިރީގައި އިށީދެލިއެވެ.\nއަހަރެން ތައުސަމްއާއި ދިމާލަށް ބަލާލީމެވެ. ތައުސަމްވެސް އަހަރެންނާއި ދިމާލަށް ބަލާލިއެވެ. އަދި އޭނަގެ މޫނު އަޅަމުން ދިޔަ ބްރިޖްއާއި ދިމާލަށް އަބުރާލިއެވެ. “ކިހިނެއްތަ މިތަނަށްވަނީ.. އައި މީން ދިސް އިޒް ރެސްޓްރިކްޓް އޭރިއާ އެއް” ތައުސަމްއެހެން އިދެ އަހާލިއެވެ. “މިތާ މަސައްކަތް ކުރާ މީހަކަށް 20 ޑޮލަރު ދެމުން އަހަރެން ބުނިން އަހަރެން އޭގެން އެއްވެސް މީހަކަށް އުނދަގުލެއް ނުކުރާނަމޭ” އަހަރެން ބުނެލީމެވެ. ތައުސަމް ހިނިގަނޑެއް ޖަހާލިއެވެ. “ދެން އެމީހުން މިތަނަށް ވެއްދީތަ” އަހަރެން އިނީ ބްރިޖް އަޅަން ބަންދުކޮށްފައިވާ ތަނަށް ވަދެކަމުން ތައުސަމް އެސުވާލު ކުރާނެކަން އަހަރެންނަށް އެނގެއެވެ. “ކާކު މިޒަމާނުގައި ލާރި ދިނީމަ ކަމެއް ނުކުރާނީ” އަހަރެން ބުނެލީމެވެ. ތައުސަމްގެ މޫނުމަތީގައި އެވަގުތު ކުޅެލީ ފަޑު ހިނިތުންވުމެވެ. އެއީ އަހަރެން އޭނައަށް ދިމާލަށް އެއްލި ބަހެއްކަން އޭނައަށް އެނގޭނެއެވެ. އަހަރެން އަޅައެއްނުލައެވެ.\nކުޑަވަގުތު ކޮޅެއް އެއްޗެއް ނުބުނެ އަނެއްކާވެސް ދެމީހުން ތިބީމެވެ. ހަގީގަތަށް ބުނަނީނަމަ އަހަރެން އެއްވެސް މީހަކަށް ވާހަކަ ދައްކާކަށް ބޭނުމެއް ނޫނެކެވެ. އަހަރެން ބޭނުންވަނީ އެކަނިވެލާށެވެ. އެއީ އަހަރެންގެ އާދައެވެ. އަބަދުވެސް ދެރަވާ، ރުޅިގަދަވާ ފަދަ ކަމެއްވާނަމަ އަހަރެން ބޭނުންވާނީ ވަގުތުން އެކަނިވެރިވެލާށެވެ. “ވަޓް ހެޕެން ނަވީލް.. ޔޫ ނޯ ޔޫ ކޭން ޓެލް މީ އެނީތިން ރައިޓް” ތައުސަމް އަހަރެންނާއި ދިމާލަށް ބަލާލަމުން ބުނެލިއެވެ. “ނަވީލް.. ހުހް.. ނަވީލް ޑައިޑް.. މީގެ ހައަހަރު ކުރިން.. ރިމެމްބަރ” އަހަރެން ތައުސަމްގެ މޫނަށް ބަލާލީމެވެ. ތައުސަމް ބުމައަރުވާލީ އޭނައަށް އަހަރެންގެ ހިތުގެ ތެރޭގައި އެބުރެމުން ދިޔަ ޝަކުވާތަށް ރަނގަޅަށް އެނގެއޭ ބުނެލާފަދަ ގޮތަކަށެވެ. އަހަރެން އަނެއްކާވެސް އެދިމާލަށް މޫނު އަބުރާލީމެވެ. “މަދީހް ކިޔާ ނުދޭތަ” އަހަރެން އަހާލީމެވެ. “ނޫނޭ.. ކިޔައިދިން.. އެކަމަކު ނަވީލްއަށް އެނގެއެއްނުން.. ވާހަކަ ދެއްކީމަ ހިތަށް ކޮންމެވެސް ވަރަކަށް ހަމަޖެހުން ލިބޭކަން.. ތި ހިތުގައި ހުރި ހުރިހާ އެއްޗެއް އަމިއްލައަށް އިދެ ސިކުނޑީގައި އެކި ގޮތްގޮތަށް އެބުރިޔަސް ވާނެ ފައިދާއެއް ކޮބާ.. އަޑުއަހާނެ ކަންފަތެއް ހުރިއްޔާ ކިޔާލަބަލަ.. މަ އަޑުއަހާނަމޭ” ތައުސަމް ބުނެލިއެވެ. އަހަރެން ހިތްދިރުވާލީމެވެ. އެވަގުތު އަހަރެންގެ ލަގޮޑީގައި ރިއްސަމުން ދިޔަ ވަރު އަހަރެންނަށް އިހްސާސް ކުރެވުނެވެ. އާއެކެވެ. އަހަރެންގެ ހިތުގައި ޝަކުވާ ވަރަށް ގިނައެވެ. އެކަމަކު އަހަރެންގެ ޝަކުވާ މިއަދު އަޑުއަހައިގެން ވާނެ ފައިދާއަކީ ކޮބާ ހެއްޔެވެ. މީގެ ހައަހަރު ކުރިން އަޑު ނާހާފައި މިހާރު ކީއްކުރަން ހެއްޔެވެ.\n“މޭން.. ޔޫ ހޭވްޓް ލެޓް ސަމްވަން އިން.. ޖަސްޓް” “އައި ޑިޑް.. ބަޓް ދޭ ޓުކް ހާ.. އެންޑް ސްޓޮޕް ކޯލިންމީ ނަވީލް..” އަހަރެންނަށް އެހެން ބުނެވުނު އިރު އަހަރެންގެ އަޑުވެސް ތުރުތުރު އަޅަމުންދިޔަކަން އަހަރެންނަށް އެނގުނެވެ. “ދޭ ޑްރެގް ހާ.. ވިތް މައި ކިޑް.. އެމީހުންގެ ކުށަކީ ކޮބާތަ” އަހަރެން ތައުސަމްއާއި ދިމާލަށް ބަލާލިއިރު ކަރުނައިގެ ސަބަބުން އަހަރެންނަށް ތައުސަމް ފެނުނީ ފުސްކޮންނެވެ. އެހެންކަމުން ވަގުތުން އަހަރެން މޫނު އަބުރާލާ އަތުން މޫނުފޮހެލީމެވެ. އަހަރެންނަކީ ކިހާ ބޮޑު ފިޑިއެއް ހެއްޔެވެ. އަހަރެންގެ އަންހެނުންނާއި ދަރިފުޅުވީ ބަޔަކުގެ އަތްދަށުގައެވެ. އެމީހުން ހޯދަން ނޫޅެ އަހަރެން މިއިނީ ކަނަކަށްވަދެ ރޯށެވެ. “އައި އޭމް ސޮރީ މޭން” ތައުސަމް ބުނެލިއެވެ. އަހަރެން ފުން ނޭވާއެއް ބޭރުކޮށްލީމެވެ. އަދި އެދުވަހުގައި ވީ ކަންތައް ކިޔައިދޭން ފެށީމެވެ.\nއޮސްޓްރޭލިއަރ ގެ ފުލުހުންގެ ދެމީހަކު އަހަރެން ގެންގޮސް އިންޓްރޮގޭޝަން ރޫމް ޖަހާފައި އިންތަނަކަށް ވައްދާ އެތަނުގައި އިން ގޮޑިމައްޗަށް އަހަރެން ވައްޓާލިއެވެ. އަދި އަހަރެންގެ އަތާއި އެކު އެތަނުގައި އިން މޭޒުގެ ދަށުގައި އިން ދަގަނޑުގަޑާއި އެކު ބިޑި އެޅުވުމަށްފަހު އެމީހުން އެތަނުން ނިކުތެވެ. އަހަރެން އިސްޖަހާލަމުން ލޯމަރާލީމެވެ. އެވަގުތު އަހަރެންގެ ގޭގެ މަންޒަރުތައް އަހަރެންގެ ލޯކުރިމަތީގައި ނަގާފައިވާ ފޮޓޯތަކެއްގެ ސިފާގައި ފެންނަން ފެށިއެވެ. އަހަރެން އެހެން އިދެ އެކިތަންތަނަށް ވަކިވަކިން ބަލަމުން ދިޔައީމެވެ. “މުޙައްމަދު ނިރްމާން” މީހަކު ފައިލްއެއް ހިފައިގެން އައިސް އަހަރެން ކުރިމަތީގައި އިށީނީ އަހަރެން އެހެން އިންނަތާ ފަނަރަ މިނެޓް ފަހުންނެވެ.\nއަހަރެންގެ ނަން ބުނުމާއި އެކު އަހަރެން އިސްއުފުލާލީމެވެ. “އިޓްސް ބީން އަ ވައިލް” އަހަރެން ބަލާލުމާއި އެކު ޑިކެޓްޓިވް ޖޯންއެވެ. މީގެ ހަ އަހަރު ދުވަސް ކުރިން އަހަރެން ހިފަހައްޓާ ޖޯންވަނީ ކޮންމެވެސް ކަމެއްގައި ސުވާލުކޮށްފައެވެ. އޭގެ ފަހުން އަބަދުވެސް އަހަރެންގެ ފަސްބައި ބަލަމުން ޖޯން ދުވާކަން އަހަރެންނަށް އެނގެއެވެ. އަހަރެން ފަޑު ހިނިތުންވުމެއް ރައްދުކޮށްލީމެވެ. “ސޯ ޓެލްމީ.. ވަޓް ހެޕެން ޔުއަރ ވައިފް.. އެންޑް ކިޑް” އަހަރެންގެ ކުރިމަތީގައި ކްރައިމް ސީން (އަހަރެންގެ ގޭ) ގެ ފޮޓޯތައް އަތުރާލަމުން ޖޯން ސުވާލުކުރިއެވެ. “ޔޫ ޓެލް މީ.. ޔުއަރ ދަ ޑިޓެކްޓިވް” އަހަރެން ފޮޓޯތަކަށް ނަޒަރު ހިންގާލަމުން ބުނެލީމެވެ. އެވަގުތު ޖޯން ހިނިތުންވެލިއެވެ. “ސޯ ޔޫ ހޭވް ނޯ އައި ޑިއަ” އެހެން ބުނެލަމުން އަނެއްކާވެސް އެހެން ފޮޓޯތަކެއް ކުރިމަތީގައި އަތުރާލިއެވެ. އަހަރެން އެހެން އިދެ އިސްއުފުލާލަމުން ޖޯންއާއި ދިމާލަށް ބަލާލިއެވެ. “ޑޫ ޔޫ ނޯ ވަޓް އިޒް ދިސް” އެތަނުގެ ފޮޓޯގަނޑެއްގައި އިނގިލި ޖައްސާލަމުން ޖޯން އަހާލިއެވެ. “ޑޫ އައި ހޭވްޓް” އެހެން ބުނެލަމުން އަހަރެން އެފޮޓޯގަނޑަށް ބަލާލީމެވެ.\nއަހަރެން އެވަގުތު ހައިރާންވެގެން ދިޔައެވެ. އެކަމަކު އެކަން މޫނުމަތިންއެއް ނުދައްކަމެވެ. އެތަން އެހެން އިންނަންވީ ކީއްވެ ހެއްޔެވެ. އެކަމަކު.. އަހަރެން ހިތްދިރުވާލަމުން ޖޯންއާއި ދިމާލަށް ބަލާލީމެވެ. އޭނަ އޭރު ހުރީ އަހަރެންގެ މޫނަށް ބަލަހައްޓައިގެންނެވެ. އޭނަ ކިތައްމެ ވާހަކައެއް ދެއްކިއެވެ. އަހަރެން އޭނަ ދެއްކި ހުރިހާ ވާހަކައަކަށް ރައްދުން ދެމުން ދިޔައީ ޖެއްސުން ކުރުމުގެ ގޮތުންނެވެ. އެންމެ ފަހުން އަހަރެންގެ އަނގައިން ނިކުންނަ ކޮންމެ ބަހެއް އަދި އަހަރެންގެ އަމަލުތައްވެސް ކޯޓުގައި އަހަރެންނާއި ދެކޮޅަށް ބޭނުން ކުރެވޭނެކަމަށް ބުނެ އިންޒާރު ދިނުމުން އަހަރެން އިތުރަށް އެއްވެސް އެއްޗެއް ނުބުނަމެވެ. ނަމަވެސް އަހަރެން ވަޒީފާއަށް ދިޔަ ގަޑިއާއި އަހަރެންނަށް އަންހެނުންނާއި އެންމެ ފަހުން ވާހަކަ ދެއްކެވުނު ގަޑިއާއި އަހަރެން ފިހާރައިން ބްރޭކްއަށް ނިކުންގަޑިއާއި އެޑްމަންޑްގެ ނަމާއި މާވިއްކަން ވަތް ފިހާރައިގެ ހުރި މިހާގެ ވާހަކައާއި ހުރިހާ އެއްޗެއް ކިޔައިދިނީމެވެ. އެހެންކަމުން އަހަރެންގެ ވާހަކައިގައި ހުރީ ކިހާ ތެދެއްކަން ބަލަން ޖޯން ބޭރަށް ނިކުތެވެ. އަހަރެން އިސްޖަހާލަމުން ދެލޯމަރާލީމެވެ. އެވަގުތު ޖޯން އަހަރެންގެ ކުރިމަތީގައި އަތުރާލީ ހުރިހާ ފޮޓޯތަކެއް ފެންނަން ފެށިއެވެ.\nޖޯން އެބުރި އައީ އަހަރެން އެހެން އިންނަތާ ހަތަރުގަޑިއިރު ފަހުންނެވެ. ދޮރުހުޅުވާލިއަޑަށް އަހަރެން އިސްއުފުލާ ބަލާލީމެވެ. “ޔުއަރ އެލަބައިސް ޗެކްޑް އައުޓް.. ޔުއަރ ފްރީ ޓު ގޯ” ޖޯން އަހަރެންގެ އަތުގެ ބިޑި ނައްޓާލަމުން އަހަރެންނާއި ދިމާލަށް ބަލާލިއެވެ. އަހަރެން އެއްވެސް އެއްޗެއް ނުބުނެ ތެދުވީމެވެ. އަދި މަޑުނުކޮށް އެތަނުން ނިކުތީމެވެ. އަހަރެން ފިޔަވަޅުތަކަށް ހުއްޓުން އެރީ އެތަނުގެ ތެރޭގައި ހުރި ގޮޑި ބަރީގައި އިން މީހާ ފެނުމުންނެވެ. “މަދީހް” އަހަރެންނަށް މަދީހްގެ ނަން ކިޔާލެވުނެވެ.\nކިހިނެއްތަ ހުރިހާ ކިޔުންތެރިން.. މި ނަމުގައި ވާހަކައެއް ގެނެސްދޭނަމޭ ބުނެ ލަސް ކުރެވުނީތީ މާފަށް އެދެން.. އެކަމަކު އެވާހަކަ ވަރަށް ބޮޑަށް ބަދަލު ކޮށްލީމަ ލަސްވީ.. މި ވާހަކަ ހުރިހާ ކިޔުންތެރިންނަށް ކަމުދާނެކަމަށް ހީކުރަން.. ހުރިހާ ކިޔުންތެރިންގެ ހިޔާލު ތަކަށް މަރުހަބާ ކިޔަން 🙂\nthnks Pinkish 🙂\nthnks Pinky Shifoo 🙂\nwow! varah reethi!\nthnks niha 🙂\nAlhey me msg post kuran ulheythaa haadha irekey kobaa emme fahun fantasy aee dho wellcome fantasy v kamudhey fantasy ge vaahaka keep it up\nthnks rifa 🙂 v dhuvas kohlaafa dhimaa vejje dhow 🙂\nޞަފަރު (2 ވަނަ ބައި)\nދިމްޔާ (14 ވަނަ ބައި)


3 Vana Maruhalaagai Furabandhuge Haalathah Dhevey Luithakuge Thafseel | Thiladhun\n3 ވަނަ މަރުޙަލާގައި ފުރަބަންދުގެ ޙާލަތަށް ދެވޭ ލުއިތަކުގެ ތަފްޞީލް\nއިބްރާހިމް އަސްވާޤް ޖުލައި 1, 2020\n“ކޯވިޑް-19” ފެތުރެމުންދާ މި ނާޒުކު ޙާލަތުގައި، ޢާންމު ދިރިއުޅުމަށް އެނބުރި ރުޖޫޢަވެ، ދިރިއުޅުމުގެ އައު އާދަތަކަށާއި، އައު ވައްޓަފާޅިއަކަށް ވާޞިލުވުމަށް ކުރަމުން އަންނަ މަސައްކަތްތައް މިވަނީ، ތަފާތު އެކި މަރުޙަލާތަކަކަށް ބަހާލެވިފައި. މިގޮތުން ތިރީގައި ބަޔާންކުރެވިފައި އެވަނީ، މިހާރު ޢަމަލުކުރަމުންދާ ފުރަބަންދުގެ ޙާލަތަށް، 1 ޖުލައި 2020 އިން ފެށިގެން ލުއިދިނުމަށް ހަމަޖެހިފައިވާ ގޮތުގެ ތަފްޞީލް.\nފުރަބަންދުގެ ޙާލަތަށް ދެވުނު ލުއިތަކާއިއެކު ކުރިޔަށް ދިޔުމާއި، އައު ޢާންމު ޙާލަތުގައި ރައްކާތެރިވުމުގެ ގޮތުން ޢަމަލުކުރާނެ ގޮތް\nގްރޭޓަރ މާލެ ސަރަޙައްދުގައި ޢާންމުކޮށް މަގުތަކުގައި އުޅުމަށް ކަނޑައެޅިފައިވާ ގަޑިއަކީ، ކުރިއެކޭ ވެސް އެއްގޮތަށް ކޮންމެ ދުވަހެއްގެ ވެސް ފަތިހު 5:00 އިން ރޭގަނޑުގެ 11:00 އާ ދެމެދު.\nޢާންމު ތަންތާގައި އެއްވެ އުޅެވޭނީ، އެއްފަހަރާ 30 މީހުންނަށްވުރެ ގިނަ ނުވާ ގޮތަށް.\nބޭރަށް ނުކުމެވޭ ގަޑިތަކުގައި ކުރިޔާ ޚިލާފަށް ވަކި ބަޔަކަށް ވަކި ގަޑިއެއް ޚާއްޞަކުރެވިގެނެއް ނުވޭ.\nނަމަވެސް އެންމެ ރަނގަޅު ގޮތަކީ ޒަރޫރީ ބޭނުންތަކުގައި މެނުވީ ބޭރުގައި ނޫޅުން.\nބޭރަށް ނުކުންނަ ނަމަ، އެކަކު އަކެކަކާއި ދެމެދުގައި މަދުވެގެން3ފޫޓޫގެ ގައިދުރުކަން ބެހެއްޓުން.\nރަނގަޅަށް ވައި ދައުރުނުވާ ގޮތަށް ހުންނަ ބަންދު ތަންތަނާއި، ޚިދުމަތް ދޭ އައުޓްލެޓްތަކުގައާއި، ގިނައިން މީހުން އެއްވެ އުޅޭ ތަންތަނުގައި މާސްކް އެޅުން\nގިނަ ގިނައިން ސައިބޯނި ލައިގެން ރަނގަޅަށް އަތް ދޮވުން ނުވަތަ ސެނިޓައިޒްކުރުން.\nކެއްސާ ކިނބިހި އަޅާއިރު އަނގަޔާއި ނޭފަތް ނިވާކުރުން.\nބަލިވެ އުޅޭނަމަ ބޭރަށް ނުގޮސް ގޭގައި މަޑުކުރުން.\nހުންއައިސް، ކެއްސާ، ބޮލުގައި ރިއްސާ، ނޭވާލާން އުނދަގޫވުން ފަދަ އެއްވެސް ޢަލާމާތެއް ފެންނަ ނަމަ ލަސްނުކޮށް ފްލޫ ކްލިނިކަކަށް ދިއުން.\nޖުލައި މަހުގައި ލުއިދެވޭއިރު މަނާކުރެވިފައިވާ ކަންކަން\nކޯވިޑް-19 ގެ ބަލިމަޑުކަން ފެނިފައިވާ އެއްވެސް ރަށެއްގައި 12 އަހަރުން ދަށުގެ ކުދިން ސްކޫލް، ޓިއުޝަން ކްލާސް އަދި ޑޭކެއަރ ފަދަ ތަންތަނަށް ގެންދިޔުން މަނާ.\nކުޅިވަރު އެކެޑެމީތަކާއި، ގިނަ ކުދިން އެއްވެގެން ބާއްވާ ޙަރަކާތްތައް ހިންގުން މަނާ.\nގިނަ މީހުން އެއްވެގެން ބާއްވާ ޕާޓީތަކާއި، އަދި ރެލީ ފަދަ ޙަރަކާތްތައް ހިންގުން މަނާ.\nކޯވިޑް-19 ގެ ބަލިމަޑުކަން ފެނިފައިވާ އެއްވެސް ރަށެއްގައި ގެސްޓް ހައުސް ވިޔަފާރި ހިންގުން މަނާ.\nދަތުރުފަތުރުކުރުމުގައި އެޗް.ޕީ.އޭ އިން ނެރެފައިވާ ރައްކާތެރިކަމާއެކު ދަތުރުފަތުރުގެ ޚިދުމަތް ފޯރުކޮށްދިނުމުގައި ޢަމަލުކުރަންޖެހޭގޮތުގެ އުޞޫލާ އެއްގޮތަށް ޢަމަލުކުރުން.\nކޯވިޑް-19 ފެނިފައިނުވާ ރަށްތަކުގެ މެދުގައި، ފެރީގެ ޚިދުމަތް ދިނުމާއި، ޢާންމު އުޞޫލުން ދަތުރުފަތުރު ކުރުމުގައި ކުރިޔެކޭ ވެސް އެއްގޮތަށް އެއްވެސް ހުރަހެއް ނެތް.\nކޯވިޑް-19 ފެނިފައިވާ ރަށްރަށުގައި ޢަމަލުކުރަންވީ ގޮތް:\nއެހެން ރަށްރަށުން ގްރޭޓަރ މާލެ ސަރަޙައްދަށް ދަތުރު ކުރުމަށް އެއްވެސް ހުރަހެއް ނެތް.\nފުރަބަންދުގެ ޙާލަތުގެ ސަބަބުން ގްރޭޓަރ މާލެ ސަރަޙައްދުގައި ތިބި، އެހެން ރަށްރަށުގައި ދިރިއުޅޭ މީހުން، އެމީހުންގެ ރަށަށް އަނބުރާ ދިޔުމުގައި ޢަމަލުކުރެވޭނީ މިހާރު ވެސް ޢަމަލުކުރަމުން އަންނަ އުޞޫލުން. އަދި، މާލެއިން ނުވަތަ ކޯވިޑް-19 ގެ ބަލިމަޑުކަން ފެނިފައިވާ ރަށަކުން އެނބުރި ދާ ރަށަކަށް ދިޔުމަށް ފަހު، އެމީހަކު ހުންނަން ހަމަޖެހިފައިވާ ގެއެއްގައި، 14 ދުވަސް ހަމަވަންދެން ގޭގައި ކަރަންޓީން ގައި ހުންނަންވާނެ.\nސައިހޮޓާ، ކެފޭ، ރެސްޓޯރަންޓް ފަދަ ތަންތަނުން ޑެލިވަރީ (ހެނދުނު9އަކުން ރޭގަނޑު 11 އަށް) އަދި ޓޭކްއަވޭ ޚިދުމަތް ދިނުން ކުރިއެކޭ ވެސް އެއްފަދައިން ކުރިޔަށް ގެންދިޔުން.\nޖުލައި 1 ވަނަ ދުވަހުން ފެށިގެން ސައިހޮޓާ، ކެފޭ، ރެސްޓޯރަންޓް ފަދަ ތަންތަނުގެ އެތެރޭގައި ތިބެގެން ކެއިންބުއިމުގެ ޚިދުމަތް (ހެނދުނު9އަކުން ރޭގަނޑު 10 އަކަށް) ދިނުމަށް ހުޅުވައިލުން.\nސައިހޮޓާ، ކެފޭ، ރެސްޓޯރަންޓް ފަދަ ތަންތަން ހިންގުމުގައި ޢަމަލުކުރަން ޖެހޭނީ އެޗް.ޕީ.އޭ އިން ކަނޑައަޅާފައިވާ އުޞޫލާ އެއްގޮތަށް.\nސައިހޮޓާ، ކެފޭ، ރެސްޓޯރަންޓްތަކުގެ ޚިދުމަތް ދިނުމުގައި އެއްފަހާރާ އެތަނަކަށް ވަދެވޭނެ މީހުންގެ ޢަދަދު ފެންނަ ގޮތަށް ދޮރުމަތީގައި ބެހެއްޓުން. އަދި،3ފޫޓުގެ ގައިދުރުކަން ހިފެހެއްޓޭ މިންވަރަށް މީހުންނަށް ތިބެވޭގޮތަށް އެތަންތަނުގެ އެތެރޭގެ އިންތިޒާމް ހަމަޖެއްސުން.\nއެތެރޭގައި ޚިދުމަތް ހޯދާއިރު މާސްކް އެޅުން.\nގްރޭޓަރ މާލެ ސަރަޙައްދުގެ މިސްކިތްތަކުގައި ޖަމާޢަތުގައި ނަމާދުކުރުމާއި ގުޅޭގޮތުން އެކުލަވާލައިފައިވާ އުޞޫލު މިނިސްޓްރީ އޮފް އިސްލާމިކް އެފެއަރޒް އިނ ވަނީ އިޢުލާންކޮށްފައި.\nމިސްކިތްތައް ބޭނުންކުރަން ވާނީ އިސްލާމިކް މިނިސްޓްރީން މިކަމާ ގުޅޭގޮތުން ކަނޑައަޅާފައިވާ އުޞޫލާ އެއްގޮތަށް.\nރައީސުލްޖުމްހޫރިއްޔާގެ އޮފީހުން ނިންމަވާ އުޞޫލެއްގެ ދަށުން ސަރުކާރު އޮފީސްތައް ހުޅުވައިލުން.\nސަރުކާރު އޮފީސްތަކުގެ ވަޒީފާގެ މާޙައުލު ހުންނަންވާނީ އެޗް.ޕީ.އޭގެ ގައިޑްލައިން އޮން ވޯކްޕްލޭސް ސޭފްޓީ އާއި އެއްގޮތަށް.\nޕްރައިވެޓް އޮފީސްތަކާއި، ޕްރައިވެޓް ކުންފުނިތައް ހުޅުވުމުގައި ވަޒީފާގެ މާޙައުލު ހުންނަންވާނީ އެޗް.ޕީ.އޭގެ ގައިޑްލައިން އޮން ވޯކްޕްލޭސް ސޭފްޓީ އާއި އެއްގޮތަށް.\nޖުލައި މަހުގެ 1 ވަނަ އަދި2ވަނަ ދުވަހުގައި އެމްއެމްއޭ އާއި ބޭންކްތަށް ހުޅުވާލައިފައި ހުންނާނީ ހެނދުނު 9.30 އިން މެނދުރުފަހު 14:00 އަށް.\nކުރިޔަށް އޮތް ދުވަސްތަކުގައި އެޗް.ޕީ.އޭ ގެ އުޞޫލުތަކާއި އެއްގޮތަށް މިތަންތަން ހިންގުމުގައި ޢަމަލުކުރާނެ ގޮތުގެ އުޞޫލު އިޢުލާނުކުރެވޭނެ.\nކޯވިޑް-19 ފެނިފައިވާ ރަށްރަށުގައި ކިޔެވުން:\nކީ ސްޓޭޖް4އަދި5(ގްރޭޑް 9-12) ގެ ދަރިވަރުންނަށް ސްކޫލްތައް ހުޅުވައިލުން. (ސްކޫލްތައް ހިންގާނެ ގޮތް ކަނޑައަޅާނީ އެޑިއުކޭޝަން މިނިސްޓްރީއާއި ސްކޫލްތަކާ ގުޅިގެން)\nމި ކީ ސްޓޭޖްތަކުގެ ދަރިވަރުން ސްކޫލަށް ހާޒިރުވި ކަމުގައިވިޔަސް ޓެލިކްލާހާއި، އޮންލައިން ގޫގްލް ކްލާސް ވެސް ކުރިޔަށްގެންދިޔުން.\nކޮންމެ ސެޝަނެއް ކުރިޔަށް ގެންދެވޭނީ4ގަޑިއިރު.\nދަރިވަރުން ސްކޫލަށް ހާޒިރުވެގެން ކިޔަވަންޖެހޭނީ ހަފްތާއަކު4ދުވަހު. (ޖުލައި 1 ގައި ސްކޫލް ހުޅުވޭއިރު – ސެޝަން ވަގުތު ބަދަލުވުން އެކަށީގެންވޭ)\nދަރިވަރުން އަދި ސްކޫލްގައި މަސައްކަތްކުރާ އެންމެހާ މުވައްޒަފުންވެސް މާސްކް އެޅުން.\nސްކޫލަށް ވަންނަން ހުންނަ ޕޮއިންޓްތަކުގައި ޓެމްޕަރޭޗަރ ބަލައި ސްކްރީންކުރުން.\nސްކޫލް އެސެމްބްލީތަކާއި، އިތުރު ޙަރަކާތްތައް ހިންގުން މަނާ.\nމަދުވެގެން އެކަކު އަނެކަކާ ދެމެދުގައި3ފޫޓުގެ ގައިދުރުމިން ފަރިތަކުރުން.\nސްކޫލްގައި އަތް ދޮވެވޭނެ/ ސެނިޓައިޒް ކުރެވޭނެ އިންތިޒާމް ހަމަޖެހިފައި ހުރުން.\nކޮންމެ ސެޝަންއެއް ނިންމާލުމަށްފަހު ޤަވައިދުން ކްލާސްރޫމްތައް ޑިސްއިންފެކްޓްކުރުން.\nކޮންމެ ދުވަހަކު އެއްފަހަރު ކްލާސްރޫމްތައް ސާފުކުރުން.\nހަފްތާ ބަންދުގައި ކްލާސްރޫމްތައް ‘ޑީޕް ކްލީން’ ކުރުމަށްފަހު ޑިސްއިންފެކްޓްކުރުން.\nފައުންޑޭޝަން ސްޓޭޖުން ފެށިގެން ކީ ސްޓޭޖް3(ޕްރީ ސްކޫލުން ފެށިގެން ގްރޭޑް 8 ގެ ދަރިވަރުން) ސްކޫލަށް ހާޒިރުނުވި ކަމުގައިވިޔަސް ޓެލިކްލާހާއި، އޮންލައިން ގޫގްލް ކްލާހުގައި ބައިވެރިވުން.\nއައިސޮލޭޝަން، ކަރަންޓީން، އަދި އިތުރު ސަބަބަކާއި ހުރެ ސްކޫލަށް ހާޒިރުވާން އުޒުރުވެރިވާ ނަމަ ޓެލިކްލާހާއި، އޮންލައިން ގޫގްލް ކްލާހުގައި ބައިވެރިވުން.\nއެޑިއުކޭޝަން މިނިސްޓްރީއިން ކަނޑައަޅާ އުޞޫލާ އެއްގޮތަށް ސެން ކްލާހުގައި ދަރިވަރުންނަށް ކިޔަވާ ދިނުން. ކޯވިޑް-19 ފެނިފައިނުވާ ރަށްރަށުގައި ކިޔެވުން:\nކީ ސްޓޭޖް 1 އިން ފެށިގެން5(ގްރޭޑް 1-12) ގެ ދަރިވަރުންނަށް ސްކޫލްތައް ހުޅުވައިލުން. (ސްކޫލްތައް ހިންގާނެ ގޮތް ކަނޑައަޅާނީ އެޑިއުކޭޝަން މިނިސްޓްރީއާއި ސްކޫލްތަކުން ގުޅިގެން)\nމަތީ ތަޢުލީމާއި ތަމްރީން ދިނުން\nމިނިސްޓްރީ އޮފް ހަޔަރ އެޑިޔުކޭޝަނުން ކަނޑައަޅާ އުޞޫލާ އެއްގޮތަކަށް ކިޔެވުން ކުރިޔަށް ގެންދިއުން.\nމަރުކަޒަށް ކިޔަވައިދޭ ޓީޗަރުން، މުވައްޒަފުން އަދި ދަރިވަރުން ޙާޒިރުވާނަމަ، މާސްކް ބޭނުންކުރުމުގައި ހެލްތް ޕްރޮޓެކްޝަން އެޖެންސީގެ ‘މާސްކް އެޅުމުގައި ޢަމަލުކުރާނެ ގޮތުގެ އެޞޫލާ’ އެއްގޮތަށް ޢަމަލުކުރުން.\nއެކަކު އަނެކަކާއި ދެމެދުގައި މަދުވެގެން3ފޫޓޫގެ ގައިދުރުކަން ހިފެހެއްޓުން.\nޖުލައި 1 ވަނަ ދުވަހުން ފެށިގެން މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްއިން ކަނޑައަޅާފައިވާ އުޞޫލާއި އެއްގޮތަށް ޓީމް ކުޅިވަރުތައް ކުރިޔަށް ގެންދިއުން.\nޖިމް އަދި ފިޓްނަސް ސެންޓަރުތައް\nއެޗް.ޕީ.އޭ އިން ކަނޑައަޅާފައިވާ ކޯވިޑް-19 އާ ގުޅިގެން ޖިމް އަދި ފިޓްނަސް ސެންޓަރުތަކުގައި ޢަމަލުކުރަންވީ ގޮތުގެ އުޞޫލާ އެއްގޮތަށް މި ތަންތަން ކުރިޔަށް ގެންދިޔުމަށް ހުޅުވައިލުން.\nޖުލައި 15 ވަނަ ދުވަހުން ފެށިގެން ފަތުރުވެރިކަމަށް ރިޒޯޓްތައް ހުޅުވައިލުން.\nރިޒޯޓްތައް ހިންގުމުގައި ޢަމަލުކުރަން ޖެހޭނީ މިނިސްޓްރީ އޮފް ޓޫރިޒަމުން ނެރެފައިވާ ގައިޑްލައިން ފޮރ ރީސްޓާޓިންގ ޓޫރިޒަމް އިން މޯލްޑިވްސް އާއި އެއްގޮތަށް.\nޖުލައި 1 ވަނަ ދުވަހުން ފެށިގެން ކޯވިޑް-19 ފެނިފައިނުވާ ރަށްތަކުގެ ގެސްޓްހައުސްތައް ދިވެހިރާއްޖޭގައި ދިރިއުޅޭ މީހުންނަށް ހުޅުވައިލެވޭނެ.\nމި ރަށްތަކަށް ދަތުރުކުރެވޭނީ ޢާންމުންގެ ތެރެއިން ކޯވިޑް-19 ފެނިފައިނުވާ ރަށްރަށުގެ މީހުންނަށް.\nބޭރުގެ ފަތުރުވެރިންނަށް ގެސްޓްހައުސްތަށް ހުޅުވައިލެވޭނީ އޮގަސްޓް މަހުގެ ތެރޭގައި.\nކޯވިޑް-19 ފެނިފައިނުވާ ރަށްތަކުގެ މެދުގައި، އެއް ރަށުން އަނެއް ރަށަށް ދަތުރުކުރުމަށް އެއަރޕޯރޓްތަކުގައި ޢަމަލުކުރަމުންދާނީ މިހާރުވެސް ޢަމަލުކުރަމުންދާ އުޞޫލާއި އެއްގޮތަށް.\nދަތުރުކުރުމުގައި މާސްކްއެޅުމާއި، މަދުވެގެން3ފޫޓޫގެ ގައިދުރުކަން ހިފެހެއްޓުން. އިންޓަރނޭޝަނަލް އެއަރޕޯރޓް:\nބައިނަލްއަޤްވާމީ ދަތުރުތަކަށް ބައިނަލްއަޤްވާމީ ވައިގެ ބަނދަރުތައް ހުޅުވިގެންދާނީ ޖުލައި މަހުގެ 15 ވަނަ ދުވަހުން ފެށިގެން.\nދަތުރުކުރުމުގައި މާސްކްއެޅުމާއި، މަދުވެގެން3ފޫޓޫގެ ގައިދުރުކަން ހިފެހެއްޓުން.\nއިންޓަރނޭޝަނަލް އެއަރޕޯޓް ހިންގުމުގައި އެޗް.ޕީ.އޭ އިން ކަނޑައަޅާފައިވާ އުޞޫލު (ރެސްޕޮންސް ޤައިޑްލައިން ފޮރ ދި ޕޮއިންޓްސް އޮފް އެންޓްރީ) އާ އެއްގޮތަށް ޢަމަލުކުރުން.\nޕޯރޓްތައް ހުޅުވައި ހިންގުމުގައި އެޗް.ޕީ.އޭ އިން ކަނޑައަޅާފައިވާ އުޞޫލު (ރެސްޕޮންސް ޤައިޑްލައިން ފޮރ ދި ޕޮއިންޓްސް އޮފް އެންޓްރީ) އާ އެއްގޮތަށް ޢަމަލުކުރުން.\nސްޕާ، ސެލޫންތަކާއި ބޯކޮށާ ތަންތަން\nޖުލައި 1 ވަނަ ދުވަހުން ފެށިގެން ބޯކޮށާ ތަންތަނާއި، ސެލޫން އަދި ސްޕާތައް ހުޅުވައިލުން.\nމިފަދަ ތަންތަން ހިންގުމުގައި ޢަމަލުކުރަންވާނީ އެޗް.ޕީ.އޭގެ ގައިޑްލައިނާ އެއްގޮތަށް.\nބޯކޮށާ ތަންތަނާއި، ސެލޫން އަދި ސްޕާތައް ހިންގުމުގައި އެއްފަހަރާ އެތަނަކުން ޚިދުމަތް ފޯރުކޮށްދެވޭނެ މީހުންގެ ޢަދަދު ބޭރުގައި ފެންނަގޮތަށް ބެހެއްޓުން. އަދިމަދުވެގެން3ފޫޓޫގެ ގައިދުރުކަން ހިފެހެއްޓޭނެގޮތަކަށް އިންތިޒާމް ހަމަޖެއްސުން. އަދި މިތަންތަނުގެ އެތެރޭގައި ޚިދުމަތް ހޯދުމުގައި މާސްކް އެޅުން.


STO in Thila Male' bridge ah thin million dollar ge ready mix concrete\nއެސްޓީއޯ އިން ތިލަމާލެ ބްރިޖަށް ތިން މިލިއަން ޑޮލަރުގެ ކޮންކްރީޓް\nތިލަމާލެ ބްރިޖުގެ ބައެއް ނިމުމުން އޮންނާނެ ގޮތުގެ ކުރެހުމެއް\nތިލަމާލެ ބްރިޖަށް އެސްޓީއޯ އިން ސަޕްލައިކޮށްދޭނީ- ސްޕެޝަލް ގްރޭޑް- ހައިގްރޭޑް ސްޓްރެންތް- ތިން މިލިއަން ޑޮލަރު (ގާތްގަނޑަކަށް 46 މިލިއަން ރުފިޔާ) ރެޑީމިކްސް ކޮންކްރީޓް އެވެ.\nތިލަމާލެ ބްރިޖުއަޅާ އިންޑިއާގެ އެފްކޮން އާއި ރާއްޖޭގެ އެސްޓީއޯއާއެކު ބުރާސްފަތި ދުވަހު ވަނީ ރެޑީމިކްސް ސަޕްލައި ކޮށްދޭން އެއްބަސްވުމެއްގައި ސޮއިކޮށްފަ އެވެ. މި އެއްބަސްވުމުގެ ދަށުން7500 ކިއުބިކް މީޓަރުގެ ރެޑީމިކްސް ކޮންކުރީޓް ރާއްޖޭގެ އެސްޓީއޯއިން ފޯރުކޮށްދޭނެ އެވެ. މި އެއްބަސްވުމުގައި ސޮއިކުރުމަށްފަހު ބުނެފައިވަނީ އެސްޓީއޯއިން ބުނީ ތިލަމާލެ ބްރިޖަށް ކޮންކްރީޓް ސަޕްލައި ކުރުން އެސްޓީއޯ އަށް ލިބިފައިވާ ކަމަށެވެ. އެކަމަކު މި ކޮންކްރީޓް އަށް ދާނެ އަދަދެއް ،މިހާތަނަށް އެއްވެސް ފަރާތަކުން ހާމަކޮށްފައެއް ނުވެ އެވެ.\nގާތްގަނޑަކަށް 10 ބުރީގެ އިމާރާތެއްގެ ކޮންކްރީޓް\nނަމަވެސް، ބާޒާރުގައި މިހާރުގެ އަގަށް ބަލައި އަދި ލަފާކޮށް އަގު މަތިވެދާނެ މިންގަނޑުތަކަށް ބެލުމަށްފަހު ސްޕެޝަލް ގްރޭޑުގެ ހައި ސްޓްރެންޓް ރެޑީމިކްސްގެ 7500 ކިއުބިކް މީޓަރުގެ ލިބޭނެ އަގުގެ އަންދާޒާއެއް ހަދާއިރު ބްރިޖަށް ސަޕްލައި ކުރާ ކޮންކްރީޓްގެ އަގު ހުންނާނެ ކަމަށް އަންދާޒާ ކުރެވެނީ އެންމެ ބޮޑުކޮށްވެސް ތިން މިލިއަން ޑޮލަރުގަ އެވެ. މި ކޮންކްރީޓްއަކީ 10-12 ބުރީގެ އިމާރާތެއް އޮނިގަނޑަށް ބޭނުންވާ ކޮންކްރީޓް އެވެ.\nއަވަސް އަށް އެނގިފައިވާ ގޮތުގައި އެސްޓީއޯ އިން ރެޑީމިކްސް ސަޕްލައި ކުރަނީ ތިލަމާލެ ބްރިޖުގެ މާލެ ކޮޅާއި ވިލިމާލެ ކޮޅުގެ އެއްގަމަށް ބްރިޖު ލޭންޑް ކުރާ ސަރަހައްދަށް އެޅުމަށެވެ. އެސްޓީއޯ އިން މިކަން އަވަސް އަށް ވަނީ ޔަގީންކޮށްދީފަ އެވެ.\nއާއްމު ގޮތެއްގައި ބްރިޖެއްގެ ތަނބަކަށް އެކި ވެސް 7500 ކިއުބިކް މީޓަރުގެ ކޮންކްރީޓަށް ވުރެ ގިނައިން ބޭނުންވާނެ އެވެ. ޗައިނާ އިން މާލެ އާއި ހުޅުލެއާ ދެމެދު އެޅި ޗައިނާ މޯލްޑިވްސް ފްރެންޑްޝިޕް ބްރިޖު- ސިނަމާލެ ބްރިޖަށް 153،000 ކިއުބިކް މީޓަރުގެ ސްޕެޝަލް ގްރޭންޑުގެ ކޮންކްރީޓް ބޭނުންކޮށްފައިވެ އެވެ.\nސަރުކާރުން ބުނެފައިވަނީ ތިލަމާލެ ބްރިޖުގެ ފައުންޑޭޝަންގެ އަމަލީ މަސައްކަތް މި އަހަރު ފަށައި 2024 ގައި ބްރިޖު ހުޅުވޭނެ ކަމަށެވެ. އެގޮތުން މިހާރު ކުރަމުން ދަނީ ބްރިޖުގެ ސާވޭ މަސައްކަތް ތަކެވެ. މި ބްރިޖަކީ ތިލަމާލެ 6.7 ކިލޯ މީޓަރުގެ ބްރިޖެކެވެ. މި މަޝްރޫއަށް 500 މިލިއަން ޑޮލަރު (ހަތް ބިލިއަން ރުފިޔާ) ހަރަދުވާނެ އެވެ. މި ފައިސާގެ ތެރެއިން 100 މިލިއަން ޑޮލަރަކީ ހިލޭ އެހީ އެވެ. އަދި ބާކީ އޮތް 400 މިލިއަން ޑޮލަރުގެ ތެރޭގައި ހިމެނެނީ އިންޑިއާ އިން ދޭ ލޯނާއި ދައުލަތުގެ ބަޖެޓުން ހިމަނަން ޖެހޭ ފައިސާ އެވެ.\nއެސްޓީއޯ ތިލަމާލެ ބްރިޖް\nއާ އަދަބީ ބަހެއް ހުށަހަޅައިގެން މެލޭޝިއާ ދަތުރެއް


Asia ge kunfunithakaa vaadhakoh Maxcom ah Dell ge award eh\nއޭޝިއާ ކުންފުނިތަކާ ވާދަކޮށް މެކްސްކޮމްއަށް ޑެލްގެ އެވޯޑެއް\nޑެލް ކުންފުނިން މެކްސްކޮމް އަށް ދިން އެވޯޑާ އެ ކުންފުނީގެ އެމްޑީ މުހައްމަދު ފަޒީލް (ވ) ގައި ހަވާލުވެ ވަޑައިގަންވަވަނީ: މީގެ ކުރިން ވެސް ހިދުމަތުގެ އެވޯޑްތަކެއް ލިބިފައިވޭ -- ފޮޓޯ: މެކްސްކޮމް\nއޭޝިއާގެ ގައުމުތަކުގެ ބައެއް ކުންފުނިތަކަކާ ވާދަކޮށް މެކްސްކޮމް ޓެކްނޮލޮޖީސްއަށް ޑެލް ކުންފުނީގެ ހާއްސަ އެވޯޑެއް ލިބިއްޖެ އެވެ.\nޓެލް ކުންފުނިން މި މަހުގެ9އިން 12 އަށް ދެކުނު ކޮރެއާގެ ވެރިރަށް ސޯލްގައި ބޭއްވި "ރިއަލް ޕާޓްނާޝިޕް އެވޯޑު" ހަފުލާގައި މެކްސްކޮމް އަށް ލިބިފައިވަނީ ޑެލްގެ ޕްލެޓިނަމް ޕާޓްނަރުންނަށް ދޭ ޓޮޕް ޑޭޓާ ސެންޓަރު އަދި އެކޮމްޕިއުޓިން އެވޯޑެވެ. މި އެވޯޑު މެކްސްކޮމް އަށް ލިބިފައިވަނީ ކޮމާޝަލް ޕްލެޓިނަމް ޕާޓްނަރުން ބައިންނެވެ.\nޑެލް ކުންފުނީގެ މި އެވޯޑާ ހަވާލުވީ މެކްސްކޮމްގެ މެނޭޖިން ޑިރެކްޓަރު މުހައްމަދު ފަޒީލް އެވެ.\nމެކްސްކޮމް އަށް މި އެވޯޑު ލިބުނީ ފިލިޕީންސް އާއި ތައިލެންޑް އަދި ވިއެޓްނާމް ފަދަ ގައުމުތަކުގެ ކުންފުނިތަކާ ވާދަކޮށެވެ. މިއެވޯޑު ދެނީ ޑެލް ކުންފުނިން ގަބޫލު ކުރާ ފެންވަރަށް ހިދުމަތްދީ އަދި ވިޔަފާރީގެ ގޮތުން ވެސް ކަނޑައަޅާ ޓާގެޓް ތަކަށް ވާސިލްވާ ކުންފުނިތަކަށެވެ.\nޑެލްގެ ރާއްޖޭގެ ސޯލް ޑިސްރިބިއުޓާ މެކްސްކޮމް އަށް މީގެ ކުރިން ވެސް ވަނީ ޑެލްގެ އެވޯޑުތަކެއް ލިބިފަ އެވެ. ޑެލް އިން ދޭ އެވޯޑު، 2012 ވަނަ އަހަރުން ފެށިގެން ލިބެ އެވެ. ނަމަވެސް އެ ކުންފުންޏަށް މިހާތަނަށް ލިބިފައިވަނީ ރާއްޖޭގައި މި އުފެއްދުންތައް ވިއްކާ ފަރާތްތަކުގެތެރެ އިން އެންމެ ރަނގަޅު ކުންފުންޏަކަށް ދޭ އެވޯޑެވެ.\nއަދި މިދިޔަ އަހަރު މެކްސްކޮމްގެ ސީނިއަ މެނޭޖަރު ކޯޕަރޭޓް ސޭލްސް މުހައްމަދު މުހުތާރަށް ވަނީ އައުޓްސްޓޭންޑިން ޕްރީ-ސެލްސް ޕާސަންގެ އެވޯޑު ލިބިފަ އެވެ. މި އެވޯޑު ދެނީ ޑެލްގެ އުފެއްދުންތައް މާކެޓުކޮށް ވިއްކުމާއި ހިދުމަތް ދިނުމުގައި ހަރަކާތްތެރިވާ ވަކިވަކި ފަރުދުންނަށެވެ. މިއީ މި ބްރޭންޑުން ވަކިވަކި އިންޑިވިޖުއަލްސްގެ މަސައްކަތުގެ އަގު ވަޒަންކޮށް ދޭ ހާއްސަ އެވޯޑެކެވެ.\nމެކްސްކޮމް އިން ދަނީ ޑެލްގެ ބޮޑެތި ސާވާތަކާއި ސިސްޓަމްތައް ރާއްޖޭގައި ވިއްކަމުންނެވެ. އަދި މި ތަކެތި މަރާމާތުކޮށް ބެލެހެއްޓުމުގެ ހިދުމަތް ވެސް ދެ އެވެ. މި އުފެއްދުން ސަރުކާރުގެ ބޮޑެތި ވުޒާރާތަކާއި ރާއްޖޭގެ ޓޫރިޒަމް ސިނާއަތުގައި ވެސް ބޭނުންކުރެ އެވެ. އެ ކުންފުންޏަށް މީގެ ކުރިން ވަނީ މައިކްރޯސޮފްޓުގެ އެވޯޑު ތަކެއް ވެސް ލިބިފަ އެވެ.\nރާއްޖޭގައި ވާވޭގެ އުފެއްދުންތައް ވެސް ވިއްކާ މެކްސްކޮމް ކުންފުންޏަށް މި އަހަރު ވަނީ 15 އަހަރު ފުރިފަ އެވެ.


zikura miskih huri bimugai elhi vaguthee miskih huklhuvaifi\nޒިކުރާ މިސްކިތް ހުރި ބިމުގައި އެޅި ވަގުތީ މިސްކިތް ހުޅުވައިފި\nޒިކުރާ މިސްކިތް ހުރި ބިމުގައި އެޅި ވަގުތީ މިސްކިތް މިއަދު ހުޅުވައިފިއެވެ. މިސްކިތަކީ އިސްލާމިކް މިނިސްޓްރީ އާއި ސަރުކާރު ހިއްސާވާ ކުންފުނިތައް ގުޅިގެން އެޅި މިސްކިތެކެވެ.\n500 މީހުންނަށްވުރެ ގިނަ މީހުންނަށް ނަމާދުކުރެވޭގޮތަށް ހެދި މި މިސްކިތް ހުޅުއްވައިދެއްވީ މިނިސްޓަރ އޮފް އިސްލާމިކް އެފެއާޒް ޑރ. އަޙްމަދު ޒާހިރެއެވެ. ވަގުތީ މިސްކިތެއް އެޅުމުގެ މަސައްކަތް ފަށާފައިވަނީ މިމަހުގެ 16 ވަނަ ދުވަހުއެވެ.\nވަގުތީ މިސްކިތް ހުޅުއްވާދެއްވާ ވާހަކަފުޅުދައްކަވަމުން އިސްލާމިކް މިނިސްޓަރ ޑރ.އަޙްމަދު ޒާހިރު އަލީ ވިދާލުވީ ޒިކުރާ މިސްކިތް ހުރި ބިމުގައި ވަގުތީ މިސްކިތެއް އެޅުމަށް ނިންމާފައިވަނީ ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިހްގެ ލަފާފުޅުގެ މަތިންކަމަށެވެ. އަދި ވަގުތީ މިސްކިތް ރަމަޟާންމަހުގެ ފުރަތަމަ ދުވަހަށް ހުޅުވަން މަސައްކަތްކުރިކަމަށާއި ނަމަވެސް ދިމާވި ބައެއް ގޮންޖެހުންތަކާ ހުރެ މަސައްކަތް ނުނިމުނުކަން މިނިސްޓަރ ފާހަގަކުރެއްވިއެވެ. މިނިސްޓަރ ވިދާޅުވީ މިހާ ކުޑަދުވަސްކޮޅެއްގެ ތެރޭގެ މަސައްކަތް ނިންމާލެވުނީ 24 ގަޑިއިރު ހުއްޓުމެއްނެތި ކުރި މަސައްކަތުންކަމަށެވެ. އިސްލާމިކް މިނިސްޓަރ ވަނީ ސަރުކާރުން މިސްކިތްތައް ބަލަހައްޓަމުން ދިޔަކަމުގައިވީ ނަމަވެސް މިސްކިތައް އަންނަމީހުންވެސް ސާފުތާހިރުކަމަށް ސަމާލުވުމަށް އިލްތިމާސްކުރައްވާފައެވެ.\nމިނިސްޓަރ ވިދާޅުވީ މިސްކިތް އެޅުމަށް މަސައްކަތް ކުރަމުން ދިޔައިރު އިންސާނުންގެ ކަށިތައް ފެނުނު ކަމަށާއި އެ ކަށިތައް ނަގާ ފުރާނާ ސާފުކޮށް، އެއަށްފަހު މިސްކިތް އެޅުމުގެ މަސައްކަތް ކުރިއަށް ގެންދިޔަ ކަމަށެެވެ. އަދި މިސްކިތުގައި އެއްވެސް ކައްޓެއް ނުހުންނާނެ ކަމުގެ ޔަޤީންކަން އެބައޮތް ކަމަށް ޑރ. އަޙްމަދު ޒާހިރު ވިދާޅުވިއެވެ. މިސްކިތް ރަނގަޅަށް ސާފުކޮށް ބެލެހެއްޓުމަކީ ވަރަށް އަހަމިއްޔަތުކަން ދޭންޖެހޭ ކަމެއްކަން ފާހަގަކުރައްވާ އިސްލާމިކް މިނިސްޓަރ ވިދާޅުވީ ސަރުކާރުން މިސްކިތްތައް ސާފުކޮށް ބަހައްޓާއިރު މިކަމަށް ރައްޔިތުންގެ އެއްބާރުލުން ވެސް ބޭނުންވާ ކަމަށެވެ.


މަޤާމުގެ ނަންބަރ: J-264618\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 01 އޭޕްރިލް 2019 ގެ 12:00ގެ ކުރިން، ށ. އަތޮޅުމަދަރުސާއަށެވެ. ވަޒީފާއަށް އެދޭ ފޯމާއި ލިޔުންތައް [email protected] އީ-މެއިލް އެޑްރެސް މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 02 އޭޕްރިލް 2019 އާއި 04 އޭޕްރިލް 2019 އާ ދެމެދު، ށ. އަތޮޅު މަދަރުސާ ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nސުންގަޑި: 01 އޭޕްރިލް 2019 1200


SunOnline: Quarantine nimmumahfahu Ronaldo enburi practice ah\nޢަބްދުﷲ އައިމަން 20 May 2020, 09:42\nޔުވެންޓަސްގެ ތަރި ކްރިސްޓިއާނޯ ރޮނާލްޑޯ ---\nގައުމުގެ ބޭރުން ދަތުރު ކުރުމާ ގުޅިގެން ފުރިހަމަ ކުރަން ޖެހުނު 14 ދުވަހުގެ ކަރަންޓީން ނިންމުމަށް ފަހު ޔުވެންޓަސްގެ ފޯވާޑް ކްރިސްޓިއޯނާ ރޮނާލްޑޯ އެ ޓީމުގެ ފަރިތަކުރުންތަކުގައި ބައިވެރިވާން ފަށައިފި އެވެ.\nކޮރޯނާ ވައިރަހުގެ ސަބަބުން އިޓާލިއަން ލީގު މުއްދަތެއް ނެތް ގޮތަށް މެދުކަނޑާލުމާ އެކު ރޮނާލްޑޯ ވަނީ އޭނާގެ އަމިއްލަ ގައުމަށް ކަރަންޓީން ވުމަށް ގޮސްފަ އެވެ. އަދި ޕޯޗުގަލްގައި ދޮޅު މަހެއްހާ ދުވަހު މަޑު ކުރުމަށްފަހު ރޯނާލްޑޯ އެނބުރި އިޓަލީއަށް އައީ މީގެ ދެ ހަފުތާ ކުރިންނެވެ. އެހެން ކަމުން އިޓަލީގެ ސަރުކާރުގެ ގަވާއިދުގައިވާ ގޮތަށް 14 ދުވަހަށް ރޮނާލްޑޯ ވަނީ ގޭގައި ކަރަންޓީން ވުމަށް އަންގާފަ އެވެ.\nއުމުރުން 35 އަހަރުގެ ރޮނާލްޑޯ މިއަދުގެ ވަގުތެއްގައި ޔުވެންޓަސްްގެ ޓްރެއިނިންގް ގްރައުންޑަށް ގޮސްފައިވާ އިރު ފުރަތަމަ ކަމަކަށް އޭނަގެ މެޑިކަލް ޓެސްޓް ވަނީ ހަދައިފަ އެވެ. އަދި މާދަމާއިން ފެށިގެން ޔުވެންޓަސްގެ ގްރޫޕް ފަރިތަކުރުންތަކުގައި ރޮނާލްޑޯ ބައިވެރިވާނެ ކަމަށް އިޓަލީގެ މީޑިއާތަކުން ބުނެ އެވެ.\nޔުވެންޓަސްގެ ކޯޗު މޯރީޒިއޯ ސަރީ ކުޅުންތެރިންނާ އެކު ފަރިތަކުރުންތައް ފެށީ މި މަހުގެ ފަސްވަނަ ދުވަހު އެވެ. އެކަމަކު އޭނަގެ ޓްރެއިނިންގްތައް ކުރިއަށް ގެންދަނީ ގްރޫޕްތަކަކަށް ބަހާލައިގެންނެވެ. އެގޮތުން ގްރޫޕެއްގައި އެންމެ ގިނަ ވެގެން ވެސް ހިމެނެނީ ހަ ކުޅުންތެރިން ނުވަތަ ހަތް ކުޅުންތެރިންނެވެ.\nމީގެ ކުރިން ޔުވެންޓަސްގެ ތިން ކުޅުންތެރިއަކު ވަނީ ކޮރޯނާ ވައިރަހަށް ޕޮޒިޓިވް ވެފަ އެވެ. އެކަމަކު ކޮވިޑް ޖެހުނު ޔުވެންޓަސްގެ ޑިފެންޑަރު، ޑެނިއަލް ރުގާނީ އާއި މިޑްފީލްޑަރު ބްލޭސް މަޓްއީޑީގެ އިތުރުން ޕައުލޯ ޑިބާލާ ވަނީ އެ ބަލިން ފަސޭހަވުމާ އެކު ޓީމުގެ ފަރިތަކުރުންތަކުގައި ބައިވެރިވާން ފަށައިފި އެވެ.


ޒަކަރިއްޔާ މަންސޫރުގެ މައްސަލަބަލަން ޖެހޭކަމަށް ޑރ އިޔާޒު ވިދާޅުވެއްޖެ – Mikal News\nފަތުވާ ދިނުމުގެ ހުއްދަނެތި ޢާއްމުންގެ ތެރޭގައި ދީނުގެ ޙުކުމެއް އޮޅޭގޮތަށް އަދި މުޖްތަމަޢުގައި ފިތުނަ ފަސާދައުފެދި ބައިބައިވުން އުފެދިދާނެފަދަ ގޮތަކަށް ބްރިގޭޑިއާ ޖެނެރަލް (ރިޓަޔާޑް) ޒަކަރިއްޔާ މަންޞޫރު އަމަލުކޮށްފައިވާތީ އެމައްސަލަ ބަލައި ފިޔަވަޅު އަޅަންޖެހޭކަމަށް އަދާލަތު ޕާޓީގެ ދީނީ އިލްމުވެރިޔާ ޑރ.މުހައްމަދު އިޔާޒް ވިދާޅުވެއްޖެއެވެ.\n“ފަތުވާ ދިނުމުގެ ހުއްދަނެތި ޢާއްމުންގެ ތެރޭގައި ދީނުގެ ޙުކުމެއް އޮޅޭގޮތަށް އަދި މުޖްތަމަޢުގައި ފިތުނަ ފަސާދައުފެދި ބައިބައިވުން އުފެދިދާނެފަދަ ގޮތަކަށް ޒަކަރިއްޔާ މަންޞޫރު ޢަމަލުކުރައްވާފައިވާތީ އެމައްސަލަ ބަލައި ފިޔަވަޅު އަޅަންޖެހޭ.” ކަމަށް ޑރ. އިޔާޒު ކުރެއްވި ޓްވީޓްގައިވެއެވެ.\nޑރ. އިޔާޒު މިމޭރުމުން ޓްވީޓް ކުރައްވާފައިމިވަނީ ނެޝަނަލް ކައުންޓާ ޓެރަރިޒަމް ސެންޓަރު (އެންސީޓީސީ)ގެ ޑިރެކްޓާ ޖެނެރަލް ޒަކަރިއްޔާ މަންސޫރު ހަރުކަށި ފިކުރާއި ގުޅުވައިގެން ދެއްކެވި ކަމަށްބުނާ ވާހަކަތަކެއްގެ ލީކުވި އޯޑިއޯއާއި ގުޅިގެނެވެ. އެއޯޑިއޯގައި ޒަކަރިއްޔާ މަންސޫރު ވިދާޅުވެފައިވަނީ މަދުވެގެން 50 ސުކޫލުގައި މިހާރުވެސް ހެނދުނުގެ އެސެމްބްލީ ނުބޭއްވެއެވެ. އެ ސުކޫލުތަކުގައި ގައުމީ ސަލާމާއި ސުކޫލު ލަވައެއް ނުޖެހޭ ކަަމަށާއި އެކަން އެހެން ވަނީ މިއުޒިކު ހަރާމް ކަމަށް ބަޔަކު ބުނާތީ ކަމަށް އޭނާ ވިދާޅުވިއެވެ. އަދި ވިދާޅުވީ އެ ސުކޫލުތަކުގައި އެޑިއުކޭޝަން މިނިސްޓްރީގެ ގަވާއިދު ނުހިނގާ ކަމަށެވެ. އެކަން އެހެން ނުވަނީ ބެލެނިވެރިން ނޫނީ ސުކޫލުތަކުގެ ޓީޗަރުންގެ ބާރުގައި ކަމަށެވެ.\nމިއުޒިކަކީ އިސްލާމްދީނުގައި ހަރާމް އެއްޗެއްކަމަށާއި އެއާއިނުލާ އުޅެން ދަސްކުރަންޖެހޭކަމަށްވެސް ޑރ. އިޔާޒުވަނީ މީގެ ކުރިން ވިދާޅުވެފައެވެ.


Gavaidhaa hilaafah park koggen mi faharu 800 sticker jehi | Mihaaru\nފުލުހުން ވެހިކަލްތަކެއްގައި ސްޓިކާ ޖަހަނީ. ގަވައިދާ ހިލާފަށް ޕާކް ކުރި ވެހިކަލްތަކުގައި މިދިޔަ ހަފްތާގައި 800 އަށް ވުރެ ގިނަ ސްޓިކާ ޖެހި.--ފޮޓޯ/މިހާރު\nގަވައިދާ ހިލާފަށް ޕާކްކޮށްގެން މިދިޔަ ހަފުތާގައި 800 ސްޓިކާ ޖެހި\n19 މެއި 2019 - 11:42 14 comments\nފުލުހުން އާންމުކުރި މިދިޔަ ހަފުތާގެ ތަފާސް ހިސާބުތައް ދައްކާ ގޮތުން މި މަހުގެ 11 ވަނަ ދުވަހުން ފެށިގެން މިދިޔަ ހުކުރު ދުވަހާ ހަމައަށް ގަވައިދާ ހިލާފަށް ޕާކްކޮށްގެން 814 ސްޓިކާ ޖެހި އެވެ. ރޯދަ މަހުގެ ފުރަތަމަ ހަފުތާގައި ގަވައިދާ ހިލާފުވެގެން ޖެހީ 776 ސްޓިކާ އެވެ.\nހިސާބުތައް ދައްކާ ގޮތުން، މިދިޔަ ހަފުތާގައި މާލޭގައި 54 އެކްސިޑެންޓެއް ހިނގައި 20 މީހަކަށް އަނިޔާވި އެވެ. އަދި އެކި މައްސަލަތަކުގައި 12 މީހެއްގެ ލައިސަންސް ހިފަހައްޓާފައިވެ އެވެ.\nފުލުހުން އާންމުކުރި މިދިޔަ ހަފުުތާގެ ތަފާސް ހިސާބުތައް ދައްކާ ގޮތުން މާލެ އިން 502 އުޅަނދެއް ބަލައި ފާސްކުރި އިރު، ގިނަ އިން ހުރީ ޓްރެފިކް ގަވައިދާ ހިލާފުވެގެން ފިޔަވަޅު އަޅައިފަ އެވެ. އެގޮތުން ހަތަރު ފުރޮޅުލީ 12 ވެހިކަލާއި 16 ސައިކަލެއް ވަނީ ޓޯކޮށްފަ އެވެ.\nއެ ހިސާބުތައް ދައްކާ ގޮތުން އެ މުއްދަތުގައި އެންމެ ގިނައިން ފާހަގަވީ ލައިސަންސް ނެތި ދުއްވުމުގެ މައްސަލަތަކެވެ. އެގޮތުން ލައިސަންސް ނެތި ދުއްވުމުގެ 89 މައްސަލައެއް ފާހަގަވި އިރު، އަތުގައި ލައިސަންސް ކާޑު ނެތި ދުއްވުމުގެ 47 މައްސަލައެއް ފުލުހުންނަށް ފާހަގަވި އެވެ.\nމީގެއިތުރުން އަހަރީ ފީ ނުދައްކާ 25 މައްސަލައެއް، ރޯޑްވާދިނަސް ނަހަދާ ދުއްވުމުގެ 19 މައްސަލައަކާއި އިންޝުއަރެންސް ނެތި ދުއްވުމުގެ 29 މައްސަލައެއް ފާހަގަވި ކަމަށް އެ ހިސާބުތަކުން ދައްކަ އެވެ. އަދި ބާރަށް ދުއްވައިގެން 13 މައްސަލައެއް ފާހަގަވި ކަމަށް ހިސާބުތަކުން ދައްކަ އެވެ.\nއެ ހިސާބުތަކުން ދައްކާ ގޮތުގައި 18 އަހަރުން ދަށުގެ ކުޑަކުދިން ވެހިކަލް ދުއްވުމާއި ޓްރެފިކް ލައިޓްތަކަށް އިހްތިރާމް ނުކުރުމުގެ މައްސަލަތަކާއި ހެލްމެޓް ނާޅައި ދުއްވުމާއި ފޯނު ނުވަތަ ހެޑް ސެޓް ޖަހައިގެން ދުއްވުމާއި ގަވާއިދަ ހިލާފަށް އުޅަނދުތަކުގައި މުދާ އުފުލުމުގެ މައްސަލަތަކާއި ދުންފަތުގެ އިސްތިއުމާލު ކުރަމުން ދުއްވުމުގެ ބައެއް މައްސަލަތައް ވެސް މިދިޔަ ހަފުތާގައި އެބަހުއްޓެވެ.\nގަވައިދާ ހިލާފަށް ޕާކްކޮށްގެން ގިނަ އަދަދެއްގެ ސްޓިކާ ޖަހަމުން އަންނަ އިރު، ޕާކްކުރާނެ ތަނެއް ހޯދައި ނުދީ، ވެހިކަލްތަކުގައި ފުލުހުން ސްޓިކާ ޖަހަމުން އަންނާތީ އާންމުން ފާޑުކިޔަ އެވެ. ގަވައިދާ ހިލާފަށް ޕާކްކުރާ ވެހިކަލްތަކުގައި ވަޔަލޭޝަން ސްޓިކާ ޖެހުން މި ސަރުކާރުން ދުވަސްކޮޅަކަށް ހުއްޓާލި އެވެ.\nސްޓިކާ ޖެހުން ހުއްޓާލުމާ ގުޅިގެން މާލޭގެ އެކި ސަރަހައްދުތަކުގައި ހަމައެއްލަމައެއް ނެތި ޕާކްކުރުން އާންމުވެ، އެތައް ބަޔަކަށް ބޮޑެތި ދަތިތަކާ ކުރިމަތިވި އެވެ. ސްޓިކާ ޖެހުމުގެ ބަދަލުގައި މި ސަރުކާރުން މީހުންނަށް ދަތިވާ ގޮތަށް ޕާކްކޮށްފައި ހުންނަ ވެހިކަލްތައް ޓޯ ވެސް ކުރި އެވެ. އެކަމަކު، އެކަމުން މާ ބޮޑު ހައްލެއް އައި ތަނެއް ނުފެނުމާ ގުޅިގެން ފުލުހުން ސްޓިކާ ޖަހަން ފެށީ މިދިޔަ ފެބްރުއަރީ މަހު އެވެ.\nއިތުރު ލިޔުންތައް އެކްސިޑެންޓް ޕޮލިސް މަގުމަތީގެ އެކްސިޑެންޓް ވެހިކަލްތައް ޓްރެފިކް ގަވާއިދު ވެހިކަލް އިންޝުއަރެންސް ވެހިކަލްތަކުގައި ސްޓިކާ ޖެހުން


ރާއްޖޭގައި އުޅޭ އެންމެންނަށް ކޮވިޑް ވެކްސިން ހިލޭ ލިބޭނެ: ރައީސް - Sandhaanu\nރާއްޖޭގައި ދިރިއުޅޭ ހުރިހާ އެންމެންނަށް ކޮވިޑް-19 ވެކްސިން ހިލޭ ފޯރުކޮށްދޭނެ ކަމަށް ރައީސުލްޖުމްޙޫރިއްޔާ އިބްރާހިމް މުޙައްމަދު ސޯލިހް ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ، ލ. ގަމުގެ މަރުކަޒީ އިންޖީނުގެ އެއް ވިއުގައަކުން ގުޅާލުން އިފްތިތާހު ކުރުމާއި ގަމުގައި ތަރައްގީ ކޮށްފައިވާ ޒޯން ސްޓޭޑިއަމްގެ ފުޓުބޯޅަ ދަނޑު އިފްތިތާހު ކުރުމާއި އެ ރަށުގެ ހޮސްޕިޓަލުގައި އަލަށް ތައާރަފު ކުރުމަށް ހަމަޖެހިފައިވާ ސީޓީ ސްކޭންގެ ހިދުމަތް ރަސްމީކޮށް ފެށުމަށް އިއްޔެ އެރަށުގައި ބޭއްވި ޖަލްސާގައި ވާހަކަފުޅު ދައްކަވަމުންނެވެ.\nރައީސް ވިދާޅުވީ، ކޮވިޑްގެ ދަތި އުދަނގޫ ދުވަސްތައް ކަނޑައްތުކުރުމަށް ފަހު، އެ ބައްޔަށް ވެކްސިނެއް ހޯދިފައިވާ ކަމަށާއި ދުނިޔޭގެ ގިނަ ގައުމުތަކުން ކޮވިޑް 19ގެ ވެކްސިން ހޯދުމަށް މިހާރު މަސައްކަތް ފަށާފައިވާ ކަމަށެވެ. ރައީސް ސޯލިހު ވިދާޅުވީ، ސަރުކާރުގެ ސިޔާސަތަކީ ރާއްޖޭގެ ހުރިހާ ރައްޔިތުންނަށްވެސް ހިލޭ ވެކްސިން ފޯރުކޮށް ދިނުން ކަމަށެވެ.\n“ސަރުކާރުގެ ސިޔާސަތަކީ އިރާދަކުރެއްވިއްޔާ ރާއްޖޭގެ ހުރިހާ ރައްޔިތުންނަށް، އެއްވެސް ރައްޔިތަކު ބާކީ ނުކޮށް އަދި ދިވެހިރާއްޖޭގައި ދިރިއުޅޭ ހުރިހާ އެންމެންނަށް ހިލޭ އެ ވެކްސިން ފޯރުކޮށް ދިނުން،” ރައީސް ވިދާޅުވިއެވެ.\nކޮވިޑްގެ ވެކްސިން ރާއްޖެއަށް ގެނެސް ޖެހުމުގެ ތައްޔާރީތައް ވުމަށް ނޭޝަނަލް ސްޓިއަރިން ކޮމިޓީއެއް އެކުލަވާލައި ވަނީ މަސައްކަތް ފަށާފައެވެ. ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)އިން މީގެ ކުރިން ބުނީ ވެކްސިން ރައްކާކުރާނެ ސްޓޯރޭޖް ގާއިމް ކުރުމާއި، އެކަމަށް ބޭނުންވާ ސާމާނު ގަތުމާއި “ކޮވެކްސް ފެސިލިޓީ”ގެ ތެރެއިން ވެކްސިން ހޯދުމަށް ޕްރޮޕޯސަލްތައް ތައްޔާރުކުރުމާއި ވެކްސިން ލިބޭ މިންވަރަކުން ވެކްސިން ޖަހާނެ ފަރާތްތައް ގިންތިކުރުމުގެ މަސައްކަތް ސްޓިއަރިން ކޮމިޓީއިން ކުރަމުން އަންނަ ކަމަށެވެ.\nކޮވެކްސް ފެސިލިޓީގެ ތެރެއިން ރާއްޖޭގެ އާބާދީގެ 20 ޕަސެންޓަށްވާ ވެކްސިން ރާއްޖެއަށް ހިލޭ ފޯރުކޮށްދޭނެ އެވެ. އެހެންކަމުން ގާތްގަނޑަކަށް 111،485 މީހުންނަށް ޖެހުމަށް ވެކްސިން ހިލޭ ލިބޭނެއެވެ.\nވެކްސިންތަކުގެ ތެރެއިން ރާއްޖެއިން ހޯދަން މަސައްކަތްކުރަމުން އަންނަނީ،ކޮވިޑަށް ފަރުވާކުރުމަށް އިނގިރޭސިވިލާތުގެ އޮކްސްފޯޑް ޔުނިވާސިޓީން އުފެއްދި އެސްޓްރާޒެނެކާ ވެކްސިނާއި އެމެރިކާގެ ބަޔޯ-ޓެކްނޮލޮޖީ ކުންފުންޏެއް ކަމަށްވާ މޮޑާނާއިން އުފެއްދި ކޮވިޑް ވެކްސިނެވެ.\nކޮވިޑްގެ ބަލިމަޑުކަމުގެ ތެރޭގައި ނުވަ މަހަށްވުރެ ގިނަ ދުވަސް ދިވެހިން ހޭދަކޮށްފައިވާއިރު، ރާއްޖެއިން މިހާތަނަށް 13,070 މީހަކަށް ވަނީ ކޮވިޑް ޖެހިފަ އެވެ. އޭގެ ތެރެއިން 12،001 މީހަކު ވަނީ ކޮވިޑުން ރަނގަޅު ވެފަ އެވެ. އެއީ ކޮވިޑް ޖެހުނު މީހުންގެ ތެރެއިން 91 ޕަސެންޓް މީހުންނެވެ. ކޮވިޑްގައި ރާއްޖެއިން މަރުވީ 47 މީހުންނެވެ.\nރާއްޖޭގައި އެންމެ ހަލުވިކަމާއެކު ކޮވިޑް ފެތުރުނީ އޮގަސްޓްމަހުގެ ތެރޭގައެވެ. އެ މަހު އެކަނިވެސް 3،900 މީހަކަށް ކޮވިޑް ޖެހި 12 މީހަކު އެބަލީގައި މަރުވިއެވެ.


Dhathi kurumuge fiyavalhu thah huttuvaidheyn court gai Iran in edhijje | Mihaaru\nއައިސީޖޭ ގައި ތެހެރާނުން ބުނެފައި ވަނީ އެމެރިކާގެ ބޭނުމަކީ އީރާނުގެ އިގްތިސާދު ހަލާކުކޮށްލުން ކަމަށް. --ފޮޓޯ:އީޕީއޭ\nދަތިކުރުމުގެ ފިޔަވަޅުތައް ހުއްޓުވައިދޭން އީރާނުން ކޯޓުގައި އެދިއްޖެ\n28 އޯގަސްޓް 2018 - 12:26\nދަ ހޭގު (އޮގަސްޓް 28) - އެމެރިކާ އިން އަޅާފައިވާ ދަތިކުރުމުގެ ފިޔަވަޅުތައް އުވާލުމަށް އިންޓަނޭޝަނަލް ކޯޓް އޮފް ޖަސްޓިސް (އައިސީޖޭ) ގައި އީރާނުން އެދިއްޖެ އެވެ.\nއީރާނުގެ ވަކީލް މުހްސިން މުހްބީ ކޯޓުގައި ވިދާޅުވީ އެމެރިކާގެ މަގްސަދަކީ އިގްތިސާދު ހަލާކުކޮށްލުން ކަމަށެވެ. އަދި އެއީ 1955 ވަނަ އަހަރު ދެ ގައުމުގެ މެދުގައި ގާއިމްކޮށްފައިވާ އެމިޓީ، އިކޮނޮމިކްސް ރިލޭޝަންސް އެންޑް ކޮންސިއުލާ ރައިޓްސް މުއާހަދާއާ ޚިލާފު ކަމެއް ކަމަށް އޭނާ ވިދާޅުވި އެވެ.\nއެމެރިކާ އިން ބުނެފައި ވަނީ އީރާނުގެ ވާހަކަތައް އައިސީޖޭގައި ދިފާއު ކުރާނެ ކަމަށެވެ. ޚާރިޖީ ވަޒީރު މައިކް ޕޮމްޕެއޯ ނެރުއްވި ބަޔާނެއްގައި ވިދާޅުވީ އީރާނުން އައިސީޖޭ އަށް މައްސަލަ ހުށަހެޅީ އެމެރިކާގެ މިނިވަން ކަމަށް އަރައިގަތުމަށް ކަމަށެވެ. އަދި އެމެރިކާގެ ގައުމީ ސަލާމަތަށް ނުރައްކާވާ ކޮންމެ ކަމެއް ދިފާއު ކުރާނެ ކަމަށް ވިދާޅުވި އެވެ.\nއީރާނާ އެކު ގާއިމްކޮށްފައިވާ ނިއުކްލިއާ އެއްބަސްވުމުން އެމެރިކާ މެއި މަހު ވަކިވެ ދަތިކުރުމުގެ ފިޔަވަޅުތައް އަޅާނެ ކަމަށް ރައީސް ޑޮނަލްޑް ޓްރަމްޕް އިއުލާން ކުރެއްވި ފަހުން އީރާނުގެ އިގްތިސާދު ވަނީ ވަރަށް ބޮޑަށް ހީނަރުވެފަ އެވެ. އީރާނުގެ ފައިސާގެ އަގު ވެއްޓި، އިންފްލޭޝަން ރޭޓް 10.2 ޕަސެންޓަށް ބޮޑުވެ އަދި ވަޒީފާ ނެތް މީހުންގެ އަދަދު ވަނީ 12.5 ޕަސެންޓަށް އަރައިފަ އެވެ.\nއީރާނުގެ އިގްތިސާދު ހީނަރުވަމުންދާ މައްސަލައިގައި ފިޔަވަޅުތައް އެޅުމަށް ނުކުޅެދުމުގެ ސަބަބުން ފިނޭންސް މިނިސްޓަރު މަސްއޫދު ކަރްބާސިއަންގެ މައްޗަށް ވަނީ މިދިޔަ ހޯމަ ދުވަހު އިތުބާރު ނެތްކަމުގެ ވޯޓެއް ނަގައި އޭނާ މަގާމުން ދުރުކޮށްފަ އެވެ.


Miyaru beynun huhdha kuran jehey: Musthafaa\nތިމަރަފުށީ ދާއިރާގެ ކުރީގެ މެންބަރު މުހައްމަދު މުސްތަފާ\nމިޔަރު ބޭނުން ހުއްދަ ކުރަން ޖެހޭ: މުސްތަފާ\n13 ޖެނުއަރީ 2021 - 20:38:55\nމިޔަރު ބޭނުން ހުއްދަ ކުރަން ޖެހޭ ކަމަށް ތިމަރަފުށީ ދާއިރާގެ ކުރީގެ މެންބަރު މުހައްމަދު މުސްތަފާ ވިދާޅުވެއްޖެއެވެ.\nރާއްޖެއިން ބޭރުކުރަން އުޅުނު މިޔަރު އުރަހަތަކެއް މި މަސް ތެރޭގައި ކަސްޓަމްސްއިން އަތިލައިގަނެފައި ވާއިރު، މިކަމާ ގުޅިގެން ވަނީ ބޮޑު ހިޔާލު ތަފާތުވުން އުފެދިފައެވެ.\nމި މައްސަލައިގައި ރާއްޖޭގެ ނޫހަކުން ލިޔެފައިވާ ލިޔުމެއް ޓުވީޓު ކުރައްވަމުން މުސްތަފާ ވިދާޅުވީ "މިޔަރުގެ ބަލާ ވަރަށް ބޮޑު ވެއްޖެ" ކަމަށެވެ. އަދި ރާއްޖޭގެ މަސްވެރިންގެ އާމްދަނީ މިހާ ދަށްވެފައިވާ ދަނޑިވަޅެއްގައި މިޔަރު ބޭނުން ހުއްދަ ކުރަން ޖެހޭ ކަމަށް މުސްތަފާ ވިދާޅުވިއެވެ.\nމުސްތަފާ ވިދާޅުވީ މިޔަރު ބޭނުން ހުއްދަ ކުރުމުން، މިޔަރު އުރަހަ އަދި ކަށި މިޔަރު ތެޔޮ އެކްސްޕޯޓު ކޮށްގެން "ހަބޭހަށް" ފައިދާ ނެގޭނެ ކަމަށެވެ. އަދި މިކަމުން ރާއްޖޭގެ ކަންނެލި މަސްވެރިކަން ރަނގަޅު ކުރެވޭނެ ކަމަށް މުސްތަފާ ވިދާޅުވިއެވެ.\nމި މައްސަލައިގައި މުސްތަފާ ކުރެއްވި އިތުރު ޓުވީޓެއްގައި ވިދާޅުވީ، ސަރުކާރުން މިޔަރާ މެދު ޒީރޯ ޓޮލެރަންސް ޕޮލިސީއެއް ގެންގުޅެން ޖެހޭ ކަމަށެވެ. އަދި ރާއްޖޭގެ ކަނޑުތަކުން ދުވާލެއްގެ މައްޗަށް 15،000 މިޔަރު ބޭނޭނެ ކަމަށް މުސްތަފާ ވިދާޅުވިއެވެ.\nމީގެ އިތުރުން ސިންގަޕޫރާއި ހޮންކޮންގުން މިޔަރު އުރަހަ ގަންނަ މީހުންނަށް ނެގޯޝީއޭޓް ކުރަމުން އަންނަ ކަމަށް މުސްތަފާ ވިދާޅުވިއެވެ. އަދި މި ދެ ގައުމުގައި ރަނގަޅު އަގެއްގައި މިޔަރު އުރަހަ ވިއްކޭނެ ކަމަށް މުސްތަފާ ވިދާޅުވިއެވެ.\nމިޔަރު ބޭނުމާއި، ވިޔަފާރި ކުރުމާ ގުޅިގެން މުސްތަފާ ކުރެއްވި ޓުވީޓެއް ---\nމިކަމާ ގުޅިގެން މިރޭ މުސްތަފާ ކުރެއްވި އެންމެ ފަހު ޓުވީޓުގައި ވިދާޅުވީ، މިޔަރު އެކްސްޕޯޓު ކުރުން ބޮޑު އިންޑަސްޓްރީއަކަށް ހަދަން ޖެހޭ ކަމަށެވެ. އަދި މިގައުމުން އިންތިހާއަށް މިޔަރު އުރަހަ ލިބޭނެ މަގު މާތް ﷲ މިންވަރު ކުރައްވާފައިވާ ކަމަށާއި، މި ނިއުމަތުގެ ފައިދާ ލިބިގަތުމަކީ ދީނީ ގޮތުން ވެސް އެދެވިގެންވާ ހަލާލު މަސައްކަތެއް ކަމަށް މުސްތަފާ ވިދާޅުވިއެވެ. އަދި ހޯމް މިނިސްޓަރު އިމްރާން އަބްދުﷲ ވެސް ހދ. މަކުނުދޫގައި މިކަން ކުރެއްވީ މިހެންވެ ކަމަށް މުސްތަފާ ވިދާޅުވިއެވެ.\nމީގެ އިތުރުން ތިމާވެއްޓަށް ގެއްލުންވަނީ މިޔަރު ނެތިގެން ނޫން ކަމަށް މުސްތަފާ ވިދާޅުވިއެވެ. އަދި ބްރިޖް ހެދުމުގެ މަސައްކަތާއި، ބަދަނރު ހެދުމުގެ މަސައްކަތުގެ އިތުރުން ފަޅު ހިއްކުމުގެ މަސައްކަތުގެ ސަބަބުން އެންވެރިކަމަށް އަސަރު ކުރާ ކަމަށާއި، މުރަކަ ފަރު ހަލާކުވާ ކަމަށް މުސްތަފާ ފާހަގަކުރެއްވިއެވެ.\nމިޔަރު ހިމާޔަތްކުރަން އުޅޭ އެންވާރަމެންޓަލިސްޓުން މި ވާހަކަ މަދުން ދައްކަނީ ކީއްވެތޯ މުސްތަފާ ސުވާލު ކުރައްވާފައިވެއެވެ. އަދި ކަމަކަށް ވަނީ ހަމައެކަނި ޔޫކޭ ޖަމިއްޔާއެއް ތެޅިގަތުމުން އެކަނިތޯ މުސްތަފާ ސުވާލު އުފެއްދެވިއެވެ.\nމީގެ ކުރިން މުސްތަފާ ވަނީ މިޔަރު އުރަހަ ވިއްކުމަކީ "ހަލާލު" މަސައްކަތެއް ކަމަށް ވިދާޅުވެފައެވެ. އަދި މިއީ މާތް ކަލާންގެ ވިޔަފާރި ކުރުން ހަރާން ކުރެއްވި އެއްޗެއް ނޫން ކަމަށް މުސްތަފާ ވިދާޅުވިއެވެ. އަދި ރާއްޖޭގައި މިޔަރު އުރަހަ ވިއްކުން "ހަރާންވީ" އދ ގެ ސައިޓްސް މުއާހަދާގެ ސަބަބުން ކަމަށް ވެސް މުސްތަފާ ވިދާޅުވި އެވެ.\nކޮންވެސްންޝަން އޮން އިންޓަނޭޝަނަލް ޓްރޭޑް އިން އެންޑޭންޖާޑް ސްޕީސީޒް (ސައިޓްސް) އަކީ ދުނިޔެއިން ނެތިދިއުން ކައިރިވެފައިވާ ދިރޭ ތަކެތީގެ ވިޔަފާރި ކުރުން ހުއްޓުވުމަށް ސޮއިކޮށްފައިވާ މުއާހަދާއެކެވެ.\nރާއްޖޭގައި ދިރިއުޅޭ ވެލާ ކަހަނބާއި، މިޔަރާއި އަދި އެހެނިހެން ރައްކާތެރި ކުރެވިފައިވާ ދިރޭ ތަކެއްޗަކީ ރާއްޖޭގެ ތިމާވެށީގައިވާ އީކޯ ސިސްޓަމް ރަނގަޅަށް މަސައްކަތް ކުރަން ކޮންމެހެން ބޭނުންތެރި ތަކެއްޗެވެ.\nމިޔަރު އުރަހައަކީ ސީފުޑްގެ ތެރޭގައި ހިމެނޭ އަގުބޮޑު ބާވަތެކެވެ.


Dr. Jameel ge Suluukee massala eh JP Council ah\nޑރ.ޖަމީލު އަނެއްކާވެސް ކުރިމަތި ލައްވަނީ އަނދަވަޅަކަށް ބާ؟\nޑރ.ޖަމީލުގެ ސުލޫކީ މައްސަލައެއް ޖޭޕީ ކައުންސިލަށް\n20 ސެޕްޓެމްބަރ 2019, 17:07 |\nޑރ. މުޙައްމަދު ޖަމީލް އަހްމަދު އާއި ގުޅޭ ގޮތުން ޖުމްހޫރީ ޕާޓީއަށް ސުލޫކީ މައްސަލއެއް ހުށަހަޅައިފިއެވެ. ކުރީގެ ނާއިބު ރައީސް އަދި ޖުމްހޫރީ ޕާޓީގެ ލީޑަރު ޤާސިމް އިބްރާހީމްގެ އެޑްވައިޒަރ ޑރ. ޖަމީލުއާއި ގުޅެ ގޮތުން ސުލޫކީ މައްސަލއެއް އެ ޕާޓީއަށް ހުށަހެޅީ އެޕާޓީގެ ކައުންސިލް މެމްބަރެކެވެ.\nއެމައްސަލަ ހުށަހެޅުއްވީ ސަރުކާރު ކޯލިޝަނުގައި ޖޭޕީ އޮވެ އިދިކޮޅު ޕާޓީ ޕީޕީއެމް އަދި ކުރީގެ ރައީސްް އަބްދުﷲ ޔާމީނާއިއެކު ސިޔާސީ ހަރަކާތުގައި ބައިވެރިވެ ވަޑައިގެން ރަށްރަށަށް ދަތުރުކުރައްވަމުން ގެންދަވާތީ ކަމަށް ވެއެވެ.\nމިސެޕްޓެމްބަރު މަހު 8 ވަނަ ދުވަހު ޖޭޕީގެ ކައުންސިލަށް ހުށަހެޅި އެމައްސަލަ އަދ ޖޭޕީން ބަލާފައެއް ނުވެއެވެ. އެޕާޓީން މީޑިއާއަށް ބުނެފައިވަނީ ޑރ.ޖަމީލް އާއި ގުޅޭގޮތުން ހުށައަޅާފައިވާ ސުލޫކީ މައްސަލައިގައި ގޮތެއް ކަނޑައެޅިފައި ނުވަނީ އެޕާޓީގެ ކައުންސިލްގެ ބައްދަލުވުމެއް ނުބޭއްވޭތީކަމަށް އެޕާޓީގެ ފަރާތުން ވިދާޅުވެއްޖެއެވެ.\nޖުމްހޫރީ ޕާޓީގެ ޗީފް ސްޕޯކްސްޕާސަން ޢަލީ ޞާލިހް މީޑިއާއަށް ވިދާޅުވެފައި ވަނީ ޑރ.ޖަމީލަކީ އެޕާޓީގެ ލީޑަރުގެ އެޑްވައިޒަރު ކަމަށްވެފައި އޭނާއާއި މެދު ހުށަހަޅާފައިވާ ސުލޫކީ މައްސަލައަކާ މެދު ޢަމަލުކުރާނެ ގޮތެއް ކަނޑައަޅާނީ ޕާޓީގެ ކައުންސިލް ބައްދަލުވުމުން ކަމަށެވެ. އެމައްސަލަ ހުށަހެޅުނުފަހުން ޕާޓީގެ ކައުންސިލް ބައްދަލުވުމެއް ބާއްވާފައި ނުވާކަމަށެވެ.\nމި ސެޕްޓެމްބަރު މަހު ޑރ.ޖަމީލް ވަނީ ރައީސް ޔާމީނާ އެކު އދ. އަތޮޅުގެ ބައެއް ރަށްރަށް ވަޑައިގެން ޕީޕީއެމްގެ ސިޔާސީ ހަރަކާތްތަކުގައި ބައިވެރިވަޑައިގެންފައެވެ. މީގެ އިތުރުން، ސަރުކާރު ކޯލިޝަނުގައި ހިމެނޭ ޖޭޕީގެ އިސް މަގާމެއްގައި ހުންނަވައިގެން ޖަމީލް ވަނީ ސަރުކާރަށް ވަރަށް ބޮޑަށް ފާޑު ވިދާޅުވެފައެވެ.\nމިހާރު ކުރިޔަށްދާ ރައީށް ޔާމީނުގެ ޝަރިއަތުގެ ކަންކަމުގައި ގާނޫނީ ލަފާދޭ ކަން ވެސް ޑރ. ޖަމީލު ވަނީ ހާމަކުރައްވާފައެވެ.\nރައީސް ޔާމީނުގ ފުރަތމަ ނާއިބުގެ ގޮތުން ޖަމީލަށް ނއިާބު ރައީސް ކަން ކުރަން ލިބުނި ވަރަ ށްކުޑަ ދުވަސްކޮޅެކެވެ. އޭނާ މަގާމުން ވަކިކުރާ އުސޫލުތަކާއި ޚަލާފަށްކަމަށާއި އަދި އޭނާ ހައްޔަރުކޮށް ޖަލަސްލުމަށް މީހުން ފާރަލުމް ދިޔަކަން ވެސް މީޑިއާގައިވަނީ ޑރ ޔޖަމީލު ހާމަކުރައްވާފައެވެ. ނަމަވެސް އެފަހަރު ރައީސް ޔާމީނުގެ ކިބައިން ޑރ. ޖަމީލަށް ސަލާމަތްވެވުނީ ލަންކާ މަގުން އިނގިރޭސިވިލާތަށްގޮސްގެނެވެ.\nއިތުރު ލިޔުންޑރ. ޖަމީލު\nTags: ޑރ. ޖަމީލު


އިންކަމް ސަޕޯޓަށް އެދުމުގެ ފަހު ދުވަސް އިތުރު ކޮށްފި - DhiDaily\nއިންކަމް ސަޕޯޓަށް އެދުމުގެ ފަހު ދުވަސް އިތުރު ކޮށްފި\nކޮވިޑް-19 ގެ ސަބަބުން މުސާރައަށް ހީނަރުކަން އައިސްފައިވާ މީހުންނަށް ސަރުކާރުން ދޭ އެލަވަންސް އަށް ޖުލައި އޯގަސްޓު އަދި ސެޕްޓެމްބަރ މަހަށް އެދެވޭ އެންމެ ފަހު ދުވަސް އިތުރުކޮށްފިއެވެ.\nމި އެލަވަންސްއަށް ސަރުކާރުން ހުޅުވާލި ދެވަނަ ބުރުގައި، މި ތިން މަަހަށް އެލަވަންސް ދިނުމަށް ސަރުކާރުން ވަނީ ނިންމަވާފައެވެ. އަދި ކުރިން އޮތް ގޮތުންނަމަ އޯގަސްޓު މަހުގެ ނިޔަލަށް ޖުލައި އަދި އޯގަސްޓު މަހަށް ހުށަހަޅަންޖެހޭ ހުރިހާ ލިޔެކިޔުމެއް ހުށަހަޅަން ޖެހޭނެއެވެ. ނަމަވެސް، ފަހު ދުވަސް އިތުރު ކުރުމާއިއެކު، މިހާރު ޖުލައި މަހުގެ އެލަަވަންސްއަށް ސެޕްޓެމްބަރ މަހުގެ 15 ކުރިން ހުށަހެޅޭނެއެވެ. އަދި އޯގަސްޓު މަހަށް ސެޕްޓެމްބަރ މަހުގެ 30 ގެ ކުރިން ހުށަހެޅޭއިރު، ސެޕްޓެމްބަރ މަހުގެ އެލަވަންސްއަށް އޮކްޓޯބަރ މަހުގެ ނިޔަަލަށް ވަނީ އިތުރުކޮށްފައެވެ.\nޖޮބްސެންޓަރ އެމްވީ މެދުވެރިކޮށް މި އެލަވަންސްއަށް ހުށައެޅޭއިރު، މި ފޯމު ލުމަށް އިތުރު އެހީތެރިކަން ބޭނުންވާ ފަރާތްތަކަށް ފަސޭހަ ވާނެހެން ދިވެހި ބަހުން ލިޔެފައިވާ ގައިޑްލައިންތައް މި ވެބްސައިޓްގައި މިހާރު ވަނީ ޝާއިޢުކޮށްފައެވެ.\nއިންކަމް ސަޕޯޓުގެ ގޮތުގައި ވަޒީފާ އިން ވަކިކޮށްފައިވާ ފަރާތްތަކަށް އެންމެ ގިނަވެގެން 5000 ރުފިޔާގެ އިނާޔަތެއް ލިބެއެވެ. އަދި މުސާރަ އުނިކޮށްފައިވާ 5000 ރުފިޔާއަށް ވުރެ ދަށްކޮށް މުސާރަ ލިބޭ ފަރާތްތަކަށް ސަރުކާރުން 5000 ރުފިޔާއަށް ވާ ވަރަށް ހަަމަ ކޮށްދޭ ގޮތައް މި އެލަވަންސް ދިނުމަށް ވަނީ ހަމަޖެހިފައެވެ.\nސަރުކާރުން މިހާތަނަށް މި އެލަވަންސް 5440 މީހަކަށް 43.6 މިލިޔަން ރުފިޔާ ވަނީ ދީފައެވެ.